
Sąlyginis nuteisimas teorijoje ir 
{statymuose. 


Baudžiamosios teisės statomas nusikaltimo ir bausmės 
mokslas pareina ne tik nuo moralinio epokos laipsnio, bet ir nuo 
to, kaip aukštai stovi kiti, tampriai su baudžiamąja teise surišti, 
mokslai, kaip antai filozofija, psichologija ir sociologija. 

Kada filozofijoje ir psichologijoje viešpatavo visiškai laisvos 
nė nuo ko nepareinančios valios doktrina (indeterminizmo teo¬ 
rija), tai kriminalistai matė nusikaltime tiktai laisvos piktos žmo¬ 
gaus valios aktą, o bausmėje —atlyginimą už padarytą piktąjį 
darbą. Tačiau gamtos mokslų laimėjimai antroje 18-jo amžiaus 
pusėje iškėlė priešingą teoriją, kuri sakė, jog valia visiškai ne¬ 
pareinanti nuo išorinių gamtos jėgų (determinizmo teorija). Ši 
teorija žiūrėjo į žmogų, kaip į fizinį organizmą, o į valios darbą, 
kaip į fiziologinį reiškinį, ir taikė jam tuos pačius fizikos dėsnius, 
kuriais eina ir gamtos reiškiniai. Einant šita teorija, žmogaus 
sąmoningieji veiksmai sulyginami su nesąmoningaisiais, ir pirmoje 
eilėje rūpinamasi apsaugoti visuomenę nuo pavojingų puolimų. 
Į nusikaltimą žiūrimą, kaip į žmogaus nesveiko organizmo arba 
nenormalinių visuomenės gyvenimo sąlygų padarą. Taip, anot 
teorijos Italų teismo medicinos profesoriaus ir antropologinio 
baudžiamosios teisės mokslo įkūrėjo Lombrozo, nusikaltėlis—tai 
žmogus žemesnės fizinės ir moralinės organizacijos su išsigimimo 
ir atavizmo žymėmis. 

Žinomas statistikas Ketlė. pažymėdamas nusikaltimų skaičiaus 
pastovumą, sako, jog visuomenė turinti nuolatinį nusikaltimų biud¬ 
žetą, kuris jai tenkąs vykdyti dėl savo nenormalinio susitvar¬ 
kymo. 
















19-am amžyje determinizmo teorija buvo pakirsta. Jos vietą 
užėmė teorija, kuri kad ir neigia laisvąjį apsisprendimą, tačiau 
pipažįsta, kad valios aktai įvyksta iš psichinių žmogaus jėgų, 
kurios yra ne išorinių įvykių, bet visai kitos rūšies priežastyse. 
Žmogaus psichinis pasaulis susidaro iš įgimtų fizinių ir dvasinių 
ypatybių, iš rinkinio idėjų, kurios yra žmogui įkvėptos auklėjimu 
ir gyvenamų aplinkybių įtekme. Du paskutiniu veiksniu (auklė¬ 
jimas ir aplinkybės) galima pakeisti. Galima pakelti žmogaus 
moralinis ir protinis laipsnis, įkvepiant jam sveikų idėjų, taipat 
galima padaryti sveikesnės jo gyvenimo aplinkybės; tokiu būdu 
galimą pakeisti žmogaus elgesys. 

Žiūrint į valios veikimą dėsningumo žvilgsniu, nusikalsta¬ 
masis darbas yra ne laisvosios valios aktas, kaip mokino inde- 
terministai, ne fiziologinių veiksmų padaras, kaip skelbė deter- 
ministai, bet sąmoningų žmogaus veiksmų, jo psichinių pajėgų 
rezultatas, — pajėgų, kurios tačiau pareina nuo tūlų priežasčių, 
atmetančių visišką laisvumą. Bausmė nėr£ atsilyginimas su nu¬ 
sikaltėliu, nėra tik visuomenės apsaugojimo priemonė; ji paveikia 
žmogaus vidų, stiprindama jo bendro sugyvenimo instinktus ir 
teikdama jam stimulų susilaikyti nuo nusikalstamųjų darbų. Todėl 
svarbiausias bausmės tikslas yra pataisymas nusikaltėlio, pritai¬ 
kymas jo prie visuomenės susitvarkymo, nes tik tokiomis sąly¬ 
gomis visuomenė gali būt apsaugota nuo nusikalstamųjų darbų, 
o iš kitos pusės yra apsaugoti ir paties nusikaltėlio interesai, nes 
jisai vėl stoja į dorą kelią, Bet yra didelė grupė atsitiktinių nu¬ 
sikaltėlių, kurie daro savo nusikalstamuosius darbus tik iš dide¬ 
lio susijaudinimo (affekto), iš didelio skurdo, arba kitokių nelai¬ 
mingų atsitikimų verčiami (aštrūs arba epizodiniai nusikaltimai). 
Tokiems asmenims sulaikyti nuo tolimesnių nusikaltimų užtenka 
kartais vieno tik moralinio paveikimo, pagrasinimo bausme. Pats 
nubaudimas čia būtų nereikalingas ir net kenksmingas. Metimas 
kalėjiman į nuolatinių jo gyventojų tarpą tiktai tvirkintų atsitik¬ 
tinius nusikaltėlius ir stumtų juos į didesnius nusikalstamuosius 
darbus. Šita mintim ir yra pagrįsta nauja baudžiamosios teisės 
i-nstitucija— sąlyginis nuteisimas. 

Jo esmė yra ta, kad įstatymas duoda teismui teisės, kai jis 
įsitikins, jog nusmerktasis pasitaisys, neatlikdamas bausmės, ati¬ 
dėti kuriam laikui sprendimo vykdymą. Jei per paskirtą laiką 
nuteistasis nenusikals, tai uždėtoji jam bausmė atleidžiama. Pa¬ 
darius gi naują nusikaltimą, pirmojo sprendimo bausmė prijun¬ 
giama prie bausmės už naujai padarytą nusikalstamąjį darbą. 

Be to sąlyginis nuteisimas yra labai naudinga praktikos 
priemonė. Jis nededa žmogui kalinio dėmės. Pasitikėjimas nu¬ 
sikaltėliu pakelia jį jo paties akyse ir palenkia tokiu būdu geron 
jo prigimties pusėn. Nėra atimamas iš šeimos darbininkas, 
ir nusikaltėlis gali savo uždarbiu atlyginti padarytą nuken¬ 
tėjusiam materialinę žalą. Pagalios, sąlyginis nuteisimas 
yra geras būdas baudžiamosios represijos ekonomijai apskritai 

ir ypač yra tikslinga priemonė trumpalaikiam laisvės atėmimui 
keisti, o per tai žymiai mažėja kalėjimų „gyventoju* skaičius ir 
drauge valstybės išlaidos suimtųjų namams laikyti. 

Bet kad sąlyginis nuteisimas būtų nusikaltėliui naudingas, 
reikia jis racionališkai pastatyti (sutvarkyti). Jeigu reikia pa¬ 
veikti morališkai nepastovų žmogų, linkusį dėl nepatogių aplin¬ 
kybių daryti nusikaltimus, tai negalima tenkintis paveikimu vienu 
tiktai grasinimu atidėta bausme. 

Baudžiamosios teisės teorijoj veik visų pripažinta, kad 
nusikaltimų priežastys glūdi kaip individualinėse asmens ypaty¬ 
bėse, taip ir jo gyvenamų aplinkybių sąlygose (fizinėse ir so¬ 
cialinėse). Statistika yra įrodžiusi, kad neužderėjimo, karų ir re¬ 
voliucijų metais žymiai pakyla nusikaltimų nuošimtis. Švietimo 
pakėlimas, gyvenamų sąlygų pagerinimas tą nuošimtį mažina. 
Todėl, norint nusikaltėlį pataisyti, sustiprinti jo visuomeninius 
motyvus ir suturėti jį nuo nusikalstamųjų darbų, ne gana jis 
bausti ar grasinti jam bausme, reikia dar ir kovoti su aplinky¬ 
bių veiksniais, kurie pastūmė jį į nusikalstamąjį darbą. 

Taikinant šį dėsnį sąlyginiam nuteisimui reikalinga yra ne 
tiktai veikti nuteistąjį bausmės grasinimu, bet reikia dar ir 
gydyti jis morališkai, pagerinti jo materialinė padėtis, jeigu jisai 
yra nusikaltęs vargo prispirtas. 

Pažiūrėję šiuo atžvilgiu į sąlyginio nuteisimo įstatymus, 
pamatysime, kad jie sudaro 4 grupes arba sistemas: anglų - 
amerikiečių sistema, kuri greta su bausmės arba sprendimo 
atidėjimu steigia globos priežiūrą lygtinai nuteistiesiems, skirdama 
tam tikslui valdininkus; prancūzų - belgų sistema, kuri ten¬ 
kinasi vienu sprendimo vykdymo atidėjimu; australiškoji arba 
mišrioji sistema, kuri sujungia bausmės atidėjimą su globėjų prie¬ 
žiūra ir, pagaliau, vokiškoji sistema, kuri lygtinai atleidžia nuteista¬ 
jam bausmę, bet šis klausimo sprendimas yra pavedamas ne 
teismui, bet prokuratūrai. 

Amerikietiškosios sąlyginio nuteisimo formos gimtinė yra 
Masačūsetso štatas. Praeitojo šimtmečio 60-jų metų pabaigoje 
vyriausiam štato mieste, Bostone, buvo įvesta angių sąlyginio 
bausmės atidėjimo sistema su laidavimu už nusikaltėlį. Bet Ame¬ 
rikos teisėjai nepasitenkino mechanišku įstatymo pasisavinimu. 
Jie jį pertaisė taip, kad išėjo rūmai, pastatyti paskutiniais mokslo 
reikalavimais. Jie stengėsi įvesti nuolatinę lygtinai nuteistiesiems 
priežiūrą ir rūpintis juos pataisyti. Tam tikslui buvo įsteigti tam 
tikri globėjai, iš pradžių jie buvo skiriami tiktai nepilnamečiams 
(ligi 17 m.). Globėjai buvo uždėta pareiga dar ligi teismo ištirti 
sąlygas, kuriose kaltinamasis gyvena, ir priežastis, kurios jį pastū¬ 
mė į nusikalstamąjį darbą. Pristatydamas teismui tyrimo davi¬ 
nius, globėjas reiškė ir savo nuomonę, ar galima lygtinai atidėti 
bausmę. Teisėjui paskyrus tokį bausmės atidėjimą, nuteistasis 
buvo atiduodamas globėjo priežiūrai visam bandymo laikui. Per 
tą laiką globėjas visaip kaip rūpinosi pataisyti prižiūrimąjį asmenį. 

Globėjas turėjo daboti jo elgesį, darbą ir gyvenimą ir rūpintis 
pakelti jį morališkai. Jeigu nuteistojo šeima jį tvirkino, tai glo¬ 
bėjas atiduodavo jį į įštvirkusių vaikų auklėjimo namus. Tokia 
globos priežiūia padarė tai, kad beveik visai išnyko nepilnamečiai 
iš Bostono kalėjimų. Del tokio didelio šios priemonės nusisekimo 
ji nuo 1878 metų pradėjo būti taikinama ir pilnamečiams. 

Iš pradžių, kolei globėjai buvo policijos žinioje, jų prie¬ 
žiūra nedavė žymių rezultatų. Bet perdavus 1891 metais globos 
priežiūrą teisėjams, viskas griežtai pakitėjo. Teisėjai buvo suin¬ 
teresuoti parinkimu tam darbui atatinkamų asmenų, ir globėjai 
pradėjo dirbti energiškiau ir vaisingiau. Po to globos priežiūra 
ėmė sparčiai platintis ir kituose štatuose, ir 1911 metais ji jau 
yra 41 štate (iš 47). 

Ne tiktai mokslas ir teismo darbuotojai, bet ir viešoji nuo¬ 
monė didžiai susidomėjo globėjų priežiūrą, numatydami joje 
naują kelią kovai su nusikaltimais, — kovai ne tik bausmėmis, 
bet ir įspėjamomis priemonėmis. Kas metai buvo įnešami nauji 
pakeitimai, kurie plėtė šios institucijos funkcijas ir gerino jos 
organizaciją. Kas metai auga šio klausimo literatūra. Įsisteigė 
ne maža privatinių draugijų su tikslu toliau tobulinti globos prie¬ 
žiūrą ir populerizuoti visuomenėje šios priemonės reikšmę. Beveik 
kiekvienas štatas sąlyginiam nuteisimui turi savo įstatymus, bet su 
viena pagrindine globos priežiūros sistema. Tobuliausi įstatymai yra 
Nau-Jorko ir Masačūsetso štatų. Žiūrėdami į sąlyginį nuteisimą, 
lcaip į geriausią būdą atsitiktiniams nusikaltimams paveikti, tų 
štatų įstatymai plačiai ima šią instituciją ir taiko ją, atsižvelgdami 
ne į nusikaltimo rūšį, bet į nusikaltėlio asmens ypatybes. Čia 
sąlyginis nuteisimas gali būti! taikomas nusikalstamam darbui, 
jei tik yra mažinančių kaltybę aplinkybių. Kliūtim yra tik pirmiau 
įvykęs nubaudimas už didįjį nusikaltimą. Leidžiama lygtinai 
atidėti ne tik bausmė, bet ir nuteisimas. Tokio atidėjimo laikui 
yra nustatytas maksimumas kiekvienai nusikaltimų rūšiai. 

Jeigu yra lygtinai atidėtas sprendimas arba bausmė, tai 
kaltinamasis būtinai turi būti atiduotas globėjo priežiūrai. Kalti¬ 
namasis, būdamas priežiūroje, privalo pildyti įstatymų nustatytus 
reikalavimus. Jų esmė yra ta, kad iš prižiūrimo asmens reika¬ 
laujama: teikti globėjui apie save žinių, sąžiningai dirbti, vengti 
ištvirkėlių, nelankyti įtariamųjų vietų, gyventi teismo rajone, 
klausyti teismo ir globėjo nurodymų, užmokėti uždėtą piniginę 
baudą, atlyginti nukentėjusiam nuostolius, negerti svaigiųjų gėri¬ 
mų, jei nusikalto pasigėręs l ). Iš šitų reikalavimų teismas ski¬ 
ria tiktai tuos, kuriuos pripažins reikalingais. Neišpildžius kurio 
reikalavimo, teismas gali nutarti suimti priežiūrr ‘•n asmenį ir 
įvykdyti teismo sprendimą. Priežiūrą vykdo tam tikri globėjai, 
teismo prižiūrimi. Nuo globėjų parinkimo, nuo jų savo pareigų 


*) 3aK0HT> uiTaTa Hbio-IopKa 1910 r. >Kypa. Mhh. IOct, 1912 r. Ns 9 

JllO($IHHCKiff. 

supratimo pareina ir pasisekimas šios svarbios priemonės kovoje 
su nusikaltimais. Todėl Suprantama, kad Amerikos įstatymai 
ypatingai rūpinasi globėjų parinkimu ir kad jie gerai suprastų 
savo uždavinį. Vienas Masačūsetso štato įstatymų straipsnis apie 
globėjų priežiūrą šitaip formuluoja globėjo pareigas. Be susipa¬ 
žinimo su globojamų asmenų gyvenimo sąlygomis ir be dabo¬ 
jimo jų elgesio jie dar turi įgyti pasitikėjimo ir įtikinti juos, kad 
jo priežiūros tikslas yra ne formalybė kokia,, bet globojimas ir 
pagalba. Jie privalo pažinti juos ir rūpintis pašalinti pagundų prie¬ 
žastis, stiprinti juos draugiškais patarimais ir būti patiems aktyviai 
suinteresuotais, kad jų globotiniai pasitaisytų 1 ). Prieš bylos 
sprendimą globėjas privalo ištirti, ar galima pritaikinti kalti¬ 
namajam sąlyginis nuteisimas. Tokiu būdu teisėjas, spę'damas 
bylą, turi savo rankose gana medžiagos išrišti klausimui, ar tikslinga 
kaltinamajam lygtinai atidėti nuteisimas arba busmė. 

Jei nusmerktasis nepildo priežiūros sąlygų, tai globėjas, ras¬ 
damas reikalinga jį nubausti, praneša apie tai teisėjui. Tokiu 
būdu teismas visumet gali nubausti tuos. kurie nėra verti suteikto 
jiems pasitikėjimo ir kurių elgesys parodo tokius psichikos defek¬ 
tus, kad jiems pataisyti reikalinga represijų. 

Globos priežiūros statistika patvirtina jos tikslingumą dide¬ 
liu nuošimčiu jos pasisekimo vykdant. Tasai nuošimtis Masa¬ 
čūsetso Štate 1909 metais siekė arti 80 2 ). Priežiūra buvo taiko¬ 
ma maždaug 10°/o visų nuteistųjų. 

Europoje sąlyginio nuteisimo įstatymų tipingu pavyzdžiu 
yra prancūzų įstatymas (1891 m.), kuris yra žinomas jo autoriaus 
vardu, būtent „Senatoriaus Beranger įstatymas*. Čionai sąlyginis 
nuteisimas yra taikomas kaltinamiesiems, kuriems gresia pabauda 
arba kalėjimas, jei tiktai pirmiau jie nebuvo bausti kalėjimu (arba 
didesne bausme) už nusikaltimą (crimes) arba nusižengimą (dėlit), 
bet ne už nusidėjimą (contravention). Teismas atideda nubaudimą 
penkeriems metams, bet tą atidėjimą turi motyvuoti savo 
spręndime. Jei per tą laiką nuteistasis padaro naują nusi¬ 
kaltimą arba nusižengimą, už kuriuos yra baudžiama kalėjimu 
arba smarkiau, tai lygtinai atidėtoji bausmė vykdoma, neatsižvel¬ 
giant į bausmę, dedamą už naujai padarytą nusikaltimą. Jeigu 
gi per tą laiką lygtinai nusmerktasis nenusikals, tai pirma pada¬ 
rytas teismo sprendimas nyksta, kaip ir visai jo nebūtų buvę 
(comme non avenue). 

Lygindami anglų - amerikiečių ir prancūzų - belgų sąly¬ 
ginio nuteisimo sistemas, matome, kad pirmoji sistema pilniau¬ 
siai įkūnija šių laikų baudžimosios teisės mokslo pažiūrą į bau¬ 
smę, kaip į nusikaltėlių taisymo priemonę. 


*) >KypH. Mhh. KDct. 1912 r. Jfc9. JIio6jHHCKiH: „YeJiOBHoe ocyjKfleHie bt> 
AMepHK-fe“. 

2 ) >KypH. Mhh. KDct. Kh. 10, 1912 r. JIio6jiHHCKiH: „YeJiOBHoe ocy«fleHie 

BTs AMepHKt“. 

Amerikos kriminalistai ir teisme darbuotojai Išplėtė kovą 
su. nusikaltimais plačiai. Prie senojo, nevisumet sėkmingo, bau¬ 
džiamojo metodo jie prideda apsaugojamųjų (preventinių) prie¬ 
monių. Jie -sukuria įstaigą, kuriai pavedama rūpintis nuteistuoju, 
kad jis moraliniu atžvilgiu taisytųsi, o medžiaginiu — gautų 
pagalbos. Jie įveda globos priežiūrą lygtinai nuteistajam, o nepa¬ 
lieka jį vieną tose aplinkybėse, kurios jį pastūmė į nusikalsta¬ 
mąjį darbą. 

Prancūzų - bėgių sąlyginio nuteisimo sistema sustojo pu¬ 
siaukelėje. Ji paėmė iš Amerikos tiktai vieną šios institucijos 
dalį—sąlyginį bausmės atidėjimą, ir visiškai ignoravo organiškai 
su ją surištą antrąją dalį—globos prižiūrą lygtinai nuteistiesiems. 
Atidėdamas lygtinai nubaudimą Europos teisėjas eina apgraibo¬ 
mis, kaip užsimerkęs. 

Amerikos teisėjas šiam reikalui turi tam tikrą globėjo tar¬ 
dymą ir jo nuomonę dėl sąlyginio nuteisimo reikalingumo. Nebe 
reikalo prof. Tagancevas bijosi, kad dėl sąlyginio nuteisimo vi¬ 
suomenėje kilsią murmėjimo, dėl ko vienam kaltinamąjam duoda¬ 
mas šis palengvinimas, o kitam ne. Ir teisėjas turi būti didelio 
autoriteto, kad jo duotąjį palengvinimą kreivai neaiškintų. Kita 
sąlyginio nuteisimo yda nurodoma ta, kad teisėjas beveik negali 
žinoti, ar iš tikrųjų pirmą kartą teisiamasis yra padaręs nusikal¬ 
stamąjį darbą. „Ar neaišku—sako Paryžiaus universiteto pro¬ 
fesorius Berthelemy,—kad devyniuose iš dešimties atsitikimų nusi¬ 
kalstamasis darbas, už kurį nustkaitėlis šaukiamas teisman pirmą 
sykį, yra ne pirmas jo padarytas nusikaltimas, o tiktai jo pirmas 
susektas nusikaltimas“ J ). 

Toks priekaištas tinka tai padėčiai, kurioje yra Europos 
teisėjas, kada tam klausimui spręsti jis neturi kitokios medžiagos, 
kaip tik kvotą. Toliau tas pats profesorius sako: „ar ne aišku 
dabar, kad kartotiniai nusikaltimai, kurių taip bijomasi, bus iš¬ 
kelti aikštėn tiktai išimtiniais atsitikimais“. Ir šitas priekaištas 
tinka tik tai sąlyginio nuteisimo sistemai, kuri yra priimta Euro¬ 
poje. Esant gi globos priežiūrai bus tiktai išimtiniai atsitikimai, 
kada prižiūrimas asmuo nusikaltęs nebus susektas. Taipgi griūva 
dar ir kitas priekaištas, daromas to paties profesoriaus sąlygi¬ 
niam bausmės atidėjimui, būtent, kad plačioms minioms, nenusi¬ 
manančioms juridinėse smulkmenose, palikimas nuteisto asmens 
laisvo yra tolygus išteisinimui. Valdininko priežiūra toli gražu 
nėra visiška laisvė; priežiūra žymiai ją suvaržo ir verčia lygtinai 
nuteistąjį lyg budėti, nes turi pildyti uždėtus jam reikalavimus. 

Deliai to, kas pasakyta, negalima nesutikti su išvada, kurią 
yra padarius ypatingoji sąlyginio nuteisimo komisiia prie Ame¬ 
rikos baudžiamosios teisės instituto: atidėti nubaudimas be glo- 

bėjo priežiūros netikslinga, nenaudinga ir dažnai kenksminga. 
Atidėjimas gi, suderintas su priežiūra, turi didelės vertės“ J )- 

Ir gyvenimas parodo, kad tasai pasakymas yra teisingas. 
Pastaruoju laiku pastebėta, kad ne tik vokiečių sistema nykstanti, 
bet ir prancūzų-belgų, kuri iš pradžių taip buvo giriama, kaip 
jau matėme, sukelia nebe pagrindo daug nepasitenkinimo. Nuo 
1909 m. ji ne tiktai daugiau nesiplečia, bet dar eina mažyn. 
Ankščiau ją priėmusius šalys pereina prie mišriosios formos 
(Šveicarija, Italija, Vengrija ir Ispanija). Todėl galima drąsiai 
sakyti, jog ateitis sąlyginio nuteisimo įstatymuose priklauso jo 
mišriajai formai, kuri duoda sunaudoti geriausias abiejų sistemų 
puses ir išvengti jų netobulumų. 

Dabar pažvelgsime į latvių 1922 m. sausio 12 dienos sąly¬ 
ginio nuteisimo įstatymą. Jisai taipgi sudarytas mišriąja sistema 
ir yra artimesnis prancūzų pavyzdžiui, įvesdamas tiktai fakulta¬ 
tyvinį lygtinai nuteistojo atidavimą ypatingon priežiūron, (4 str.). 

Latvių įstatymas nukrypsta nuo prancūzų tuo, kad pasta¬ 
ruoju teisių susiaurinimas įvyksta ir lygtinai atidedant bausmę, o 
latvių įstatymu tas teisių susiaurinimas atidedamas kartu su bausme. 
Toliau, iš latvių įstatymo 2 str. matyti, jog sąlyginis bausmės ati¬ 
dėjimas neleidžiamas, jeigu nuteistasis kalėjiman buvo ankščiau 
baustas už didįjį arba šiaip nusikaltimą (bet ne nusižengimą) ir 
jeigu nuo tos bausmės atlikimo nepraėjo nustatytas laikas. 

Nusikaltimo aplinkybės, jo būdas ir motyvai yra toki įvairūs, 
kad patsai nusikaltimo (ne didžiojo nusikaltimo) padarymas dar 
nieko nepasako apie įsistovėjimą tų kaltingų palinkimų, dėl kurių ne¬ 
galima atidėti bausmės. Visa sąlyginio nuteisimo institucija pa¬ 
grįsta subjektyviniu elementu, jo pamatan padėta asmens ypaty¬ 
bės, o ne nusikaltimo rūšis. Daug tikriau bus spręsti apie nusi¬ 
kaltėlio psichiką iš uždėtos jam teismo bausmės, kadangi už 
nusikaltimą gali būti paskirta bausmė nuo grasos kalėjimo ligi 
paprastojo kalėjimo ir net ligi arešto, ir todėl kliūtis bausmės 
atidėjimui būtų tikslingiau formuluoti nurodymu į pirmiau atliktos 
bausmės minimumą. Beranger’o įstatymu tokia kliūtim yra pir¬ 
mykštis nubaudimas kalėjimu už nusikaltimą arba nusižengimą 
(crime arba dėlit), kurie atatinka mūsų Baudž. Statuto didžiajam 
nusikaltimui arba nusikaltimui. 

Iš kitos pusės latvių įstatymas nelaiko sąlyginio bausmės 
atidėjimo kliūtim recidivo. Tuo tarpu pakartojimas to paties nu¬ 
sikaltimo arba padarymas kito panašaus nusikalstamojo darbo 
parodo tokį kaltingų palinkimų įsistovėjimą, kuris prieštarauja 
sąlyginio nuteisimo idėjai. Jei asmuo, sakysim, atlikęs bausmę 
už neklausymą teisėtų valdžios reikalavimų, vėl padaro tokį pat 
nusižengimą, tai tas pasikartojimas rodo, kad reikia padidinti 
bausmės represija, o ne taikinti sąlyginis nuteisimas. Del tų pačių 


*) THMaiueBT*: „Hob^huiih įasncij bt> HCTopiH HHCTHTyra ycnoBHaro 
ocysaeHia“. >Kypw. Map. IOct. 1913 r, N® 7, 183 p. 

priežasčių reikia papildyti tas įstatymo straipsnis taip, kad 
būtų draudžiama lygtinai atidėti bausmė asmenims, kurie verčiasi 
nusikalstamais darbais arba tai daro iš įpratimo. Šitai buvo 
įdėta ir rusų sąlyginio nuteisimo įstatymo projekte (1903 m.). 

Vargu bau galima sutikti su tuo, kad sąlyginis nuteisimas 
neleidžiamas privatinio kaltinimo bylose, kur galima taikintis 
(2 str.). Juridinėje literatūroje girdėti balsų, griežtai reikalaujan¬ 
čių, kad tas draudimas būtų panaikintas. Nurodoma j tai, kad 
bausmė — ne kerštas, o priemonė teisėtvarkei apsaugoti ir ski¬ 
riama ji visuomenės, o ne privatinių asmenų interesams ir kad 
nukentėjusiam neduodama teisės skirti bausmę. O kadangi są¬ 
lyginis nuteisimas yra viena iš baudžiamųjų priemonių, tai nu- 
kentėjusis neturįs čia kištis. Kita nuomonė neina taip toli ir 
randa galima taikinti sąlyginį bausmės atidėjimą, susitarus su nu¬ 
kentėjusiu. Man šita nuomonė atrodo teisingesnė. Anosios pa¬ 
žiūros gynėjai žiūri į klausimą kabinetiškai, doktriniškai. Jie visai 
užmiršta nukentėjusio psichiką: jis yra sujaudintas įžeidimu ir. 
žinomas daiktas, nori, kad nusikaltėlis tuojau būtų nubaustas. 
Sąlyginis nuteisimas įžeidiko gali patenkinti toli gražu ne kiek¬ 
vieną įžeistąjį, ir vargu bau būtų tikslinga daryti taip, kad žmo¬ 
gus, morališkai nuskaustas, dar matytų, kad skriaudikas nebau¬ 
džiamas. Antra vertus, jeigu nukentėjusis gali atsisakyti nuo 
kaltinimo ir susitaikyti su nusikaltėliu, tai jis turi turėti ir teisės 
sutikti ar nesutikti su sąlyginiu bausmės atidėjimu, nes didesnė 
teisė apima ir mažesnę. 

Priežastys, dėl kurių bausmės atidėjimas latvių įstatymu 
(6 str.) pasibaigia, yra šios: 1) jei lygtinai nubaustasis vėl bus 
nuteistas už didįjį nusikaltimą arba nusikaltimą, padarytą per pa¬ 
skirtą bandymo laiką. Del aukščiau minėtų motyvų čia geriau 
būtų nurodyti bausmės minimumas, skiriamas už naujaip padarytą 
nusikaltimą, kaip tatai priimta Beranger’o įstatyme. Šiuo įsta¬ 
tymu bausmės atidėjimas pasibaigia, jeigu lygtinai nuteistasis as¬ 
muo per 5 metus vėl bus nubaustas už nusikaltimą arba nusi¬ 
žengimą ne mažiau kaip kalėjimu. 2) Jei pasirodys, kad lygti¬ 
nai nuteistasis anksčiau buvo nuteistas, ir tas nubaudimas nėra 
padengtas tam tikru pasenėjimo laiku. Ir čia geistina būtų nu¬ 
rodyti bausmės minimumas, kuris pirmiau buvo skirtas lygtinai 
nuteistajam. Kaip matome, įstatymas nutyli apie recidivą, t. y. 
apie pakartojimą to paties arba panašaus nusikaltimo, už kurį 
žmogus jau buvo lygtinai nuteistas. Tuo tarpu vienas pakar¬ 
tojimas kad ir mažiausio nusižengimo, už kurį žmogus buvo tik 
lygtinai nubaustas, jau parodo, kad moralinės priemonės nepa¬ 
kanka, o reikalinga yra baudžiamoji represija. Įdėjus tokią tai¬ 
syklę įstatyman, lygtinai nuteistasis labiau žiūrėtų savęs ir būtų 
atsargesnis. 3) Jei lygtinai nuteistojo elgesys gresia asmens ar 
visuomenės nepavojumui arba tvarkai. Kadangi toks elgesys dar 
neturi baudžiamojo darbo sudėties, tai praktikoje gali kilti abe- 

jojimų, kas spręs tokio elgesio faktą. Todėl būtų naudinga pa¬ 
žymėti, kad tatai turi spręsti teismas. 4) Jei lygtinai nuteistasis 
vengia uždėtos jam priežiūros, įstatymo (latvių) 7 str. duoda Tei¬ 
singumo Ministeriui teisės nustatyti tos priežiūros esmę. Šita 
priemonė reikia tiktai sveikinti ir pageidauti, kad ji būtų ne fa¬ 
kultatyvinė, bet privalomoji, ir tik tada turėsim iš įvedamos in¬ 
stitucijos daugiausia naudos. Gal tokia reforma būtų brangi ? 
Amerikos pavyzdys rodo visai ką kita. Globos priežiūra žymiai 
sumažina valstybei kalėjimų laikymo išlaidas ir geriausiai lai¬ 
duoja sumokėjimą uždėtų lygtinai nuteistiesiems pabaudų. 

Ar galima taikyti sąlyginis nuteisimas valdininkams ? Klausi¬ 
mas skyla į dvi dalis, destis koks nusikalstamasis darbas yra 
padarytas: bendrasis ar tarnybinis. Rodos, įstatymo taikinimas 
bendriesiems valdininkų nusikaltimams nekelia ypatingų abejojimų. 
Valdininkas nenustoja buvęs piliečiu ir jei yra padaręs bendrąjį 
nusikaltimą, tai jam taikinamas tas pats įstatymas, kaip ir šiaip 
piliečiui, nes visų piliečių lygybė prieš įstatymus yra kiekvienos 
teisinės valstybės pagrindas. Bet antra, vertus, valstybė turi rei¬ 
kalauti iš savo agentų aukštesnio moralinio ir teisinio laipsnio. 
Jeigu galima lygtinai nuteisti šiaip pilietis, pav. už vagystę, kurią 
jis yra padaręs iš vargo, tai valdininkas už vagystę arba sukčia¬ 
vimą turi būti pavarytas, nes reikalinga palaikyti tarnybos garbė. 
Ir todėl reikia siaurinti sąlyginis valdininko nuteisimas net ir už 
bendruosius nusikaltimus ir visai neleisti už nusikaltimus, daro¬ 
mus pasipelnimo tikslu arba žeminančius žmogų. Dar daugiau 
atsargumo reikia dėl tarnybinių nusikaltimų. Bet iš principo ir 
čia yra galimas sąlyginis nuteisimas, nes jo pagrindas (skirtumas 
tarp aštraus ir chroninio nusikaltimo) turi savo reikšmės ir tar¬ 
nybiniams nusikaltimams, tik jo dirva čia turi būti labiau aprėžta, 
ne kaip bendriems nusikaltimams. 

Rodos čia sąlyginis nuteisimas būtų galimas tik už mažes¬ 
niuosius nusikaltimus, baudžiamus areštu. Be to būtų labai nau¬ 
dinga įvesti, kad teismas reikalautų iš kaltinamojo viresnybės 
motyvuotos nuomonės, ar pageidaujamas yra sąlyginis nuteisimas. 
Vyresnybė geriau pažįsta kaltinamąjį, negu teismas, kuris pirmą 
kartą jį mato; ji žino, kokios jis moralinės vertės ir kaip pirmiau 
ėjo tarnybą, ir tos žinios bus labai naudingos teismui, sprendžiant 
sąlyginio bausmės atidėjimo klausimą. Sąlyginis nuteisimas tai- 
kintinas tarnybiniams nusikaltimams dar ir dėl to, kad nuteistojo 
vyresnybė, turėdama jį nuolatinėje priežiūroje, savo laiku paste¬ 
bės jo naują nusikaltimą, ir atidėtasis sprendimas bus įvykdytas. 


Sąlyginio nuteisimo institucija pranašauja naują kovos su 
nusikaltimais amžį, atsisakymą nuo baudžiamųjų, dažnai bevaisių, 
tos kovos metodų ir perėjimą į taisymo bei įspėjimo priemonės. 
Sąlyginis nuteisimas yra statomas ant asmens pasitikėjimo idėjos; 
jis liečia geriausias ir kilniausias žmogaus prigimties savybes, ir 

tame yra laidas jo vidaus stiprybės ir plačios ateities. Ir gyve¬ 
nimas patikrina tos minties teisingumą. Sukako dar tik 30 metų, 
kai toji institucija — ir tai labai sudarkyta—yra perkelta į Euro¬ 
pos dirvą. Iš pradžių ją smarkiai puolė, ir ji labai sunkiai leido 
šaknis. Tik tie puolimai lietė ir tebeliečia ne pačią institucijos 
idėją, bet nevykusią jos priėmimo formą. Bet ir nebūdama tobula 
ši institucija vis dėlto užkariavo visą Europą, kuri dabar rūpinasi 
pastatyti ją taip, kaip ji stovi savo gimtinėje, kad iš to būtų kuo 
daugiausia naudos. 

A . Ugriumovas. 

Auklėjamosios drausmės kolonijos 
Šveicarijoje. 


Man besirengiant šią vasarą važiuoti į užsienį, o tarp kitų 
kraštų apsilankyti ir Šveicarijoj, Teisiningumo Ministerijos buvo 
pasiūlyta susipažinti su esamomis Šveicarijoje tam tikromis draus¬ 
mės įstaigomis mažamečiams nusikaltėliams. Iš viso buvau Švei¬ 
carijoje labai trumpą laiką, vos vieną savaitę, ir todėl tegalėjau 
surinkti tik žiupsnelį bendrų žinių apie tai, kaip yra tvarkomas 
Šveicarijoje šis klausimas, būtent, kaip ten kovojama su nusi¬ 
kalstamuoju jaunuomenės elementu, ir aplankiau tris auklėjamą¬ 
sias drausmės kolonijas mažamečiams. Negalėjau nuodugniai 
ištirti visą šia problemą, tiksliai susipažinti su tam tikra litera¬ 
tūra ir praktika, o kadangi nesu šiuo atžvilgiu specialistas, tai 
nedrįstu daryti išvadų iš to, ką esu matęs ir sužinojęs. Todėl 
pasitenkinsiu kiek galima objektingiau išdėstęs, ką esu sužinojęs 
ir matęs; man rodosi, kad tai bus vis dėlto įdomu išgirsti tiems, 
kurie ir to nėra matę, ir kad tai suteiks šiokios tokios medžia¬ 
gos tiems, kuriems teks rūpintis šio reikalo sutvarkymu mūsų 
Respublikoje. O kova su ištvirkimu, su įvairiais nesveikais ap¬ 
sireiškimais ir palinkimais jaunuomenės tarpe, su nusikalstamuoju 
jaunosios kartos elementu, šios kovos metodai ir sąmoningieji 
tikslai — tai yra svarbi problema, kurios neišvengs nesprendus 
mūsų Respublika. Juo greičiau ir juo tinkamiau ji bus išspręsta, 
juo sveikesnis bus mūsų socialinis bendravimas. Tat yra lyg 
socialinės higijenos problema. Kiekvienes, kad ir menkas dar¬ 
bas, kuris gali suteikti medžiagos šiai problemai spręsti, man ro¬ 
dosi, yra naudingas. Todėl Teisingumo Ministerijos prašomas, 
aš, nedrįsdamas daryti išvadų ir pasiūlymų, drįstu viešai pasida¬ 
linti gautaisiais įspūdžiais, mano pastebėjimais ir menkutėmis, 
parsivežtomis iš Šveicarijos, šiuo reikalu žiniomis. Aš bent ži¬ 
nau, kad tai nebus šiam didžiam reikalui kenksminga, o ar bus 
naudinga — man sunku spręst, bet geriau žinoti kas nors, ne 
kaip nieko, o nedaryti nieko todėl, kad reikėtų padaryti geriau, 

negu galima padaryti, tai būtų toks metodas, apie kurį teisingai 
sako prancūzai, kad „le mieux ėst rennemi du bien“. 

Taigi pradedu. 

Šių metų rugpjūčio mėnesį aš aplankiau Šveicarijoje tris 
auklėjamąsias drausmės įstaigas arba kolonijas mažamečiams. 
Pirmoji — Closterfichtene Bazelio miesto kantone, antroji — va¬ 
dinamoji Pestalozzi-Neu-Hoff Aargau’o kantone, trečioji —Te- 
ssenberge Berno kantone. Visos trys yra žemės ūkio kolonijos, 
kiekviena turi savo žemės ūkio fermą. Visos trys yra berniukų 
kolonijos: pirmoji—Closterfichten’e — mažamečiams vadinamojo 
mokslo amžiaus, nuo 6—15 metų, dvi kitos— Pestalozzi-Neu- 
Hoffeir Tessenberge — nepilnamečiams nuo 15 iki 20 metų am¬ 
žiaus. Skirtumas tarp Pestalozzi-Neu-Hoffo ir Tessenbergo ko¬ 
lonijų yra dar tas, kad Tessenberge yra laikomi daugiau nusi¬ 
dėję, žymiai išdykę ir ištvirkę berniukai, negu Neu-Hoffe, ir kad 
todėl Tessenbergo kolonijoje yra ryškiau pažymėtas drausmės 
momentas (disciplinarinis — „cerrectionnel“), tuo tarpu Neu-Ho¬ 
ffe drausmės ir represijos momentas yra nežymus ir pirmon 
eilėn yra dedamas auklėjimo momentas bendrosios pedagogijos 
metodais. 

Prieš aprašydamas kiekvieną tų kolonijų skyrium, aš norė¬ 
čiau keliais žodžiais paliesti bendrus dėsnius, kuriais remiama ir 
tvarkoma Šveicarijoje kova su mažamečių nusikaltimais. Kad ir 
nėra tuo tarpu Šveicarijoje visai Federacijai bendrų baudžiamųjų 
įstatymų, nes kiekvienas kantonas turi savo atskirus šios rū¬ 
šies įstatymus, — tuo tarpu bendrų visai Šveicarijai baudžiamųjų 
įstatymų tebėr tik projektas — ir todėl kad ir nevienodai visoje 
jungtinėje valstybėje yra tvarkoma mažamečių nusikalstamųjų 
darbų kvalifikavimas ir baudimas arba tų mažamečių nusikaltėlių 
moralinis gydymas drausmės bei auklėjimo priemonėmis, bet vis 
dėlto pagrindinė pažiūra į mažamečius nusikaltėlius ir į tuos dė¬ 
snius, kuriais tenka organizuoti kova su mažamečių nusikalsta¬ 
muoju elementų įvairiuose Šveicarijos kantonuose, kiek*man teko 
patirti, iš esmės yra vienoda. Ji yra grynai socialinio pobūdžio: 
žiūrima į kovą su nusikalstomuoju elementu, ypač mažamečių, 
ne kaip į teisingumo vykdymą, o kaip į visuomenės reikalų ap¬ 
saugojimą, į socialinio bendravimo tvarkymą. Nors šis dėsnis 
yra taikomas apskritai visai valstybės baudžiamajai politikai, bet 
mažamečių atžvilgiu jis reiškiasi žymiau. Suaugusiems piliečiams, 
kurie yra nusikaltę, bausmė yra taikoma, kaip represija už kenks¬ 
mingą visuomenei darbą ir už tam tikros įstatymo normos per¬ 
žengimą; bausmė, kaip represija, yra laikoma socialinio teisin¬ 
gumo elementu. Pilietis, visuomenės dalyvis, privalo atsakyti už 
savo veiksmus. Asmens atsakomybė sudaro vieną iš rimtų so¬ 
cialinio bendravimo veiksnių, ir todėl bausmė yra vartojama, kaip 
šios atsakomybės išvada, kaip represija, žmogaus užtarnauta. 
Nors ir čia asmens atsakomybės |r teisingumo elementas yra 
kreipiamas socialiniams visuomenės tikslams, bet vis dėlto jis 

aiškiai reiškiasi bausmėje. Kitaip reaguojama į mažamečių nusi¬ 
kalstamuosius darbus. Ir čia pagrindan dedama socialiniai 
tikslai—visuomenės apsaugojimas—bet metodai yra kiti. Iš pil¬ 
namečio piliečio, kaip psichiškai subrendusio žmogaus, reikalau¬ 
jama valios ir asmeninės atsakomybės už savo veiksmus, ir to¬ 
dėl už nusikalstamąjį darbą jam tenka bausmė-represija. Maža¬ 
metis ar nepilnametis dar nėra subrendęs žmogus ir pilietis; jis 
priklauso visuomenei, ne kaip jos pilnateisis narys-dalyvis, o kaip 
busimojo piliečio medžiaga, kaip to žmogaus siela, kurią visuo¬ 
menė turi tinkamai priruošti socialiniam bendravimui, išauklėti 
ir pagaminti iš jos pilietį. Taip žiūri į vaikus Šveicarijos demo¬ 
kratija; vaikai nepriklauso tik tėvams, juo labiau nepriklauso 
patys sau: jie yra visuomenės atsarga, jie turi būti visuomenės 
aprūpinti ir išauklėti. Tėvai, auklėdami savo vaikus, atlieka so¬ 
cialinę funkciją, kaip visuomenės agentai: visuomenei tenka jie 
kontroliuoti, teikti jiems nurodymų, kištis į vaikų auklėjimą. 
Jei vaikas yra padaręs nusikalstamąjį darbą, už kurį šiaip pilie¬ 
tis yra baudžiamas, jam reikia ne bausmės, kaip represijos asmens 
atsakomybės dėsniu, bet tam tikrų auklėjimo priemonių, kurios 
galėtų pašalinti jo valios arba psichinių.palinkimų ydas, apsireiš¬ 
kusias tame nusikalstamajame darbe. Vaiko nusikalstamasis 
darbas yra jo psichinių ydų arba auklėjimo spragų ženklas. 

Todėl Šveicarijoje vaikų—apskritai mažečių ir nepilnamečių— 
nusikalstamiesiems darbams yra taikoma ne bausmės, o auklėjimo 
ir pataisymo (cerrection) priemonės. Žinoma, šios priemonės 
skiriasi nuo paprastųjų auklėjimo priemonių, taikomų bendro¬ 
sios pedagogijos dėsniais normaliniams vaikams. Kadangi nusi¬ 
kaltimai esti įvairūs ir atatinka įvairiems vaikų sielos ištvirkimo 
laipsniams, tai ir tos priemonės negali būti visiems tiems vai¬ 
kams vienodos. Todėl mes matome didelę tų auklėjamųjų draus¬ 
mės priemonių gradaciją, kuriai ir atatinka įvairios šių priemo¬ 
nių įstaigos. Juo vyresni yra vaikai, juo arčiau jie stovi subren¬ 
dimo amžiaus, o antra vertus, juo svarbesni jų nusikalstamieji 
darbai,—juo šios auklėjamosios priemonės yra artimesnės bausmei, 
ir atatinkamos toms priemonėms įstaigos yra panašesnės į ka¬ 
lėjimų ir sunkiųjų darbų namus, juo ryškesnis yra jose repre¬ 
sijos elementas. 

Antra išvada iš tokios pažiūros į vaikų nusikalstamuosius 
darbus yra ta, kad paprastai — išskyrus sunkiausius nusikalti¬ 
mus, padarytus vyriausiųjų nepilnamečių, kuriais atsitikimais, 
kaip sakiau, auklėjamosios drausmės priemonės jungiasi su re¬ 
presijos elementu ir įgyja bausmės pobūdžio—nėra daroma skir¬ 
tumo tarp vaikų, kurie yra padarę nusikalstamąjį darbą, ir tų, 
kurie kad ir nėra tokio darbo padarę, bet vis dėlto savo elgesiu 
yra parodę tokių savo būdo ir psichikos neigiamų ypatybių, ku¬ 
rios reikalauja tų pačių auklėjamųjų drausmės priemonių. Todėl 
visose mažamečių auklėjamosiose drausmės kolonijose mes ran¬ 
dame greta vaikų, kurie yra padarę nusikalstamąjį darbą, ir to- 

kių vaikų, kurie pateko ten dėl kitų priežasčių; ypač''ten yra šių 
rūšių vaikai: a) vaikai, kurie nenori'mokytis ir nepasiduoda pa¬ 
prastųjų mokyklų drausmei: jei nei mokytojas, nei tėvai negali 
nieko su vaiku padaryti ir priversti jį mokytis bei klausyti įsa¬ 
kymų, jei paprastieji namų auklėjimo ir mokyklos~metodai vaiką 
neveikia, arba jei tokio vaiko tėvai ar globėjai netinka auklėjimo 
funkcijai ir neparemia mokytojo vartojamų priemonių vaikui pa¬ 
taisyti,—jis yra siunčiamas į auklėjamąją koloniją; b) gatvės vai¬ 
kai, kurie neturi tinkamos globos ir naminės priežūrios, o kurių 
palinkimai rodo pavojingą psichikos ir valios kryptį; c) nepilna¬ 
mečiai, kurie, neturėdami turto, nesiima nuolatinio darbo arba, 
neturėdami psichinės drausmės, nemoka pasirinkti darbo, o pa¬ 
sirinkęs—ištesėti, nuolat keisdami darbo vietas, pereidami iš vieno 
amato į kita, apsileisdami darbe, mėtydami darbą ir nuolat bėg¬ 
dami nuo vieno meisterio pas kitą be jokio pastovumo ir aiškaus 
palinkimo; d) vaikai doros atžvilgiu ištvirkę, pavyzdžiui nepilna¬ 
mečiai, kuriuos yra "pastebėję gyvenant iš pederastijos; keli toki 
yra Tessenbergo kolonijoje. 

Kaip sakiau,' yra. auklėjamųjų drausmės įstaigų gradacija. 
Pirmiausia įstaigos skiriasi vaikų amžių ir lytim. Vadinamosios 
koedukacijos įstaigų auklėjamojoj drausmės srityje nėra. Jos 
yra skyrium berniukams ir skyrium mergaitėms. Moralinės tų 
vaikų ypatybės darytų koeaukaciją pavojingą lyties dorumo atžvil¬ 
giu. Vaikų amžiaus atžvilgiu auklėjamųjų drausmės įstaigų yra 
dvi rūšys, atatinkamos bendriems Šveicarijos vaikų auklėjimo 
dėsniams. Tenai, kaip žinoma, yra privalomasis vaikų moky¬ 
mas. Tam tikro amžiaus vaikams yra uždedama mokslo vie¬ 
šoji pareiga, panaši į kitų kraštų karo tarnybos pareigą arba į 
milicijos pareigą toje pačioje Šveicarijoje. Ši mokslo pareiga 
tęsiasi iki 16 metų amžiaus. Ji, žinoma, liečia ir tuos vaikus, 
kurie yra patekę į auklėjamąsias drausmės įstaigas. Jie turi išeiti tą 
patį mokslą, kuris yra privalomas visiems kitiems vaikams. Taigi 
šiems mokslo amžiaus vaikams yra steigiamos atskiros auklėjamo¬ 
sios drausmės įstaigos, į Kurias priimama vaikai tiktai nuo 6 ligi 
15 metų amžiaus. Čia svarbią vietą auklėjamojoj drausmės sis¬ 
temoje užima mokykla. Vyresniesiems vaikams—nepilnamečiams 
nuo 15 ligi 20 metų amžiaus—yra steigiamos atskiros auklėja¬ 
mosios drausmės įstaigos, kur svarbiausią vietą užirna jau nebe 
bendrasis mokslas, o darbas ir amatų mokymas. Šios katego¬ 
rijos įstaigos — nepilnamečiams—yra daugiausia diferencijuotos 
drausmės auklėjimo režimu, atsižvelgiant į tai, kurios rūšies vai¬ 
kams jos yra skiriamos. Mes čia randame įvairių įstaigų, prade¬ 
dant tokiomis, kurios maža kuo skiriasi nuo bendrosios peda¬ 
gogikos įstaigų ir vartoja bendrus jaunuomonės auklėjimo me¬ 
todus, ir baigiant tokiomis, kuriose auklėjimo drausmė gauna 
greitos represijos pobūdžio. 

Jei iš vienos pusės į auklėjamąsias drausmės įstaigas be 
vaikų nusikaltusių patenka ir vaikai, eventualiai — nepilnamečiai, 

kurie nėra nusikaltę, bet dėl savo palinkimų ar moralinių ydų 
reikalauja tam tikrų auklėjamųjų drausmės priemonių, tai iš kitos 
pusės ne visi nusikaltusieji vaikai yra būtinai talpinami į auklė¬ 
jamąsias drausmės įstaigas. Kartais nusikalstamasis darbas yra 
atsitiktinio suklydimo arba nelaimingai susidėjusiųjų aplinkybių 
vaisius ir neduoda pagrindo spręsti tokį vaiko ištvirkimą, kuriam 
būtų reikalinga priemonių, vartojamų auklėjamosiose drausmės 
įstaigose. Tat pareina nuo aplinkybių ir santykių, kuriuose vaikas 
gyvena ir nusikalsta. Kartais užtenka toks vaikas grąžinti tėvų 
priežiūrai, arba, jei jis neturi tinkamos globos, siųsti į bendrąją 
vaikų prieglaudą, arba pagaliaus patalpinti kurioj nors doroje 
valstiečių šeimynoje, kur jie ras darbą ir tinkamą priežiūrą. 
Žodžiu — vaikų skyrimas į auklėjamąsias drausmės įstaigas 
nėra ir neturi būti schematiškai atliekamas, kaip kad suaugusiems 
įstatyme yra skiriama schematinė tam tikra bausmė už tam tikrą 
nusikalstamąjį darbą. Čia nustatoma ne busmė, ne represija, o 
tikslinga auklėjimo priemonė, kuri todėl, einant bendrais pedago¬ 
gijos dėsniais, reikalauja atsižiūrėjimo į individualines vaiko 
ir jo darbo bei jo reikalų sąlygas. Gyvenime tat, žinoma, sun¬ 
kiau įvykinti, negu nustatyti teorijos dėsnis popieryje. Tam turi 
būti sudaryti nuolatiniai tam tikri organai, kurie kontroliuoja 
vaikų auklėjimą ir’žiūri tuos ypatingus atsitikimus, iš kurių kyla 
klausimas dėl pritaikymo vaikui nepaprastųjų auklėjamų drausmės 
priemonių. Įvairiuose kantonuose tas įvairiai tvarkoma. Vieni 
teismai šiam darbui netinka, nes teismai yra suvaržyti proceso 
formalybėmis ir schematinėmis sankcijų taisyklėmis, kurios yra 
svarbios ir tinkamos ten, kur dalykas sprendžiama asmens atsa¬ 
komybės dėsniu ir todėl yra būtinos teisių garantijos, bet gali 
būti kartais pavojingos ten, kur svarbu nustatyti pedagoginio 
tikslingumo išvada. Vaikų ypač nepilnamečių baudžiamosiose 
bylose teismo organai atlieka kai kurį priruošiamąjį darbą, 
o sprendžia tik kai kuriais sunkesniais atsitikimais; paprastai gi 
sprendimas, kuris neturi teismo sprendimo pobūdžio, o tik liečia 
auklėjimo priemonių parinkimą, yra daromas tam tikrų viešųjų 
globos organų, kuriuose dalyvauja, taip vyriausybės, taip visuo¬ 
menės elementas. Vienuose kantonuose šie organai ir šis jų 
darbas yra koncentruojamas tam tikrame skyriuje prie Teisingu¬ 
mo Ministerijos (Bazelio miesto kantone vadinamasis „Jugend- 
fūrsorge“ skyrius), kituose (pavyzdžiui Berno kantone) — kan- 
tonalinės Policijos Direkcijoje. Būtų, žinoma, įdomu ir naudinga 
žinoti, kaip yra sudarytas ir kaip dirba šis mechanizmas įvai¬ 
riuose Šveicarijos kantonuose, bet surinkti žinių apie tai man 
neteko. Kaip man sakė. žinių galima esą rasti periodiniame lei¬ 
dinyje „Bulletin International de la Protection de 1* Enfanse“, 
kuris yra leidžiamas Briuselyje, ypač 1923 m. liepos mėnesio 
Nr. 17 priedas Nr. 41 bis. 

Šiuo baigiu bendras pastabas ir pereinu prie aprašymo 
tų trijų auklėjamųjų drausmės kolonijų, kurios man teko aplan- 

kyti. Pradėsiu nuo Closterfichteno. Kaip sakiau, yra tai kolo¬ 
nija moks o amžiaus vaikams nuo 6 ligi 15 metų. Closterfich- 
tenas randasi Bazelio-miesto kantone, sodžiuje, bet arti miesto, 
apie keturi kilometrai nuo miesto centro ir apie P/a kilometro 
nuo elektros tramvajaus stoties. Tai yra 18 ha žemės ūkio 
ferma su gyvenamaisiais namais ir ūkio trobesiais. Auginama 
javai, daržovės, vaisiai. Pirmon eilėn gaminama, kiek galima, 
visa ko pačios kolonijos reikalams. Savo duonos neužtenka, 
perka. Pačios kolonijos produktų maža kas belieka parduoti. 
Gyvo inventoriaus yra: 9 — 10 karvių, kurių pienas visas suvarto¬ 
jamas kolonijoje, 6 telyčios ir veršiukai, 3 arkliai ir 7-8 kiaulės, 
kurių viena laikoma veislei, 3-4 skerdžiama per metus kolonijos 
reikalams ir 3-4 penimos parduoti. Paukščių laikoma tiktai viš¬ 
tos. Karvės Simentalerio veislės, gražios, tiktų mūsų parodai. 
Pasenusios arba nepieningos karvės, taipgi atliekami veršiai ir 
telyčios parduodami. Arkliai gražūs — vietinės Irlandų veislės. 
Arklių ir karvių lauke negano, ištisus metus laiko tvarte, vasarą 
šeria žalia žole, kasdien jos pasipiaudami. Karvės ganoma lauke 
tik rudenį kelias savaites. Tvartuose ir kiaulių gurbuose— elek¬ 
tros šviesa, grindys kasdien mazgojamos. Arkliams ir karvėms 
paklojama šiaudų, kiaulėms — tik žiemą, nes vasarą būtų per¬ 
daug šilta. Kolonijos tarnautojų personalas susideda iš 10 
asmenų. Pryšaky stovi direktorius su žmona. Taip šioje, taip 
visose kitose auklėjamosiose drausmės kolonijose direktorius yra 
skiriamas iš prityrusių liaudies mokytojų ir tiktai vedusių; neve¬ 
dęs arba našlys neskiriamas; direktorių vadina įstaigos tėvu, jo 
žmoną—motina: taip jie yra vadinami oficiailiniuose raštuose, 
taip ir vaikų vadinami. Mokytojų — du: mokytojas vyresnie¬ 
siems vaikams ir mokytoja jaunesniesiems. Vienas siuvėjas, 3 
tarnaitės, būtent; 1 virėja, 1 skalbinių prižiūrėtoja ir viena be 
špecialybės — visokiems darbams. Du bernu darbininku: vie¬ 
nas prie arklių, antras prie karvių. Nuolatinio gydytojo kolo¬ 
nijoje nėra. Kolonijos gydytojas — Bazelio mieste: jis teat¬ 
vyksta šaukiamas, kad ir nakties metu, bet reguliarinių vizitų, 
be tam tikro pakvietimo atskirais atsitikimais, nėra. 

Vaikų kolonijoje iš. viso — ligi 40. Amžiaus atžvilgiu jie 
skirstomi 2 skyriais: vyresnieji ir jaunesnieji. Jie negali pasilikti 
kolonijoj ilgiau kaip ligi 15 metų amžiaus arba, kaip sakoma 
ligi konfirmacijos. Vaikai yra mokomi ir naudojami ūkio dar¬ 
bams, atsižvelgiant į jų pajėgas. Laukų darbuose dalyvauja ir 
mokytojas, kuris pats dirba kartu su vaikais; man paklausus, ar 
mokytojas privalo dirbti darbą su vaikais, ar jis tai daro tik savo 
laisvu noru, man buvo atsakyta, kad mokytojas turi duoti vai¬ 
kams gerą pavyzdį, ir kad mokytojo nedalyvavimas darbe, kada 
jis ten yra su vaikais, būtų lyg darbo žeminimas ir darytų negero 
įspūdžio vaikams. Nors mokytojas ar mokytoja paprastai esti 
prie vaikų, kada jie dirba darbą, eina pasivaikščioti arba žaidžia, 
bet vengiama per daug kontroliuoti kiekvieno atskiro vaiko žings- 

niai; stengiamasi pasiekti tai, kad vaikas nevisumet jaustųsi 
kontroliuojamas ir ne tik įsakymais elgtųsi; randama, kad vaikui 
turi būti paliekama šiokia tokia iniciatyvos dalis, ir kad kartais 
vaikas turi jaustis pats sau paliktas. 

Už vaikus tėvai moka po 500 šveicarų frankų per metus. 
Globos Taryba gali atleisti tėvus nuo to mokesnio. Kolonija yra 
laikoma valstybės (kantono) lėšomis. Kiekvieno vaiko laikymas 
kolonijoje kainuoja Valstybės iždui maždaug po 1000 šveicarų 
frankų per metus, neįskaitant į tą sumą tų 500 fr., kuriuos moka 
tėvai. 

Vaikai gyvena kolonijoje visi bendrai. Miegamieji kamba¬ 
riai (dortuarai) dideli ir bendri; direktorius randa, kad tai geriau, 
negu atskiri kambariai, kuriuose miegotų po 2 — 3 vaikus, nes 
juo mažesnė vaikų grupė, juo lengviau atsirandą vaikų sąmokslai 
ir paleistuvybė. Prie kiekvieno dortuaro yra atskiras kambarėlis, 
kuriame miega kas nors iš kolonijos tarnautojų. Aš klausiau ko¬ 
lonijos direktorių p. Leu, prityrus] pedagogą, kuris jau 7 metus 
veda tą koloniją, ar neranda jis geresne tokią sistemą, kur vaikai 
yra skirstomi grupėmis, vad. „šeimynomis“, po 6—8 vaikus 
kiekvienoje šeimynoje po priežiūrą tam tikro pedagogo arba pe¬ 
dagogės; šeimynų sistema numato bendrą mokyklą ir bendrą 
virtuvę, o visa kita yra atliekama šeimynomis ir šeimynose. Di¬ 
rektorius randa, kad šeimynų sistema apskritai esanti geresnė už 
bendruomenės sistemą, bet ji esanti brangesnė ir reikalauja di¬ 
desnio tarnautojų personalo: vis dėlto tos sistemos brangumas 
ėsą apsimokėtų, nes auklėjimo rezultatai esą geresni. 

Vaikams maudytis yra kolonijoje vonių, švirkštų, vasarą — 
prūdas, kuriame vanduo yra keičiamas. Aš klausiau, ar neatsi¬ 
tinka, kad vaikai sukiltų ir pasipriešintų kolonijos vyresnybei, 
man atsakyta, kad to nesą, nes šios rūšies yaikų solidarumo 
instinktas apskritai nesąs išsiplėtęs. Socialinio pajautimo ir soli¬ 
darumo stoka—tai kaip tik yra viena iš svarbiausių ydų tų ne¬ 
laimingų vaikų, siunčiamų į koloniją. Atsitinka, kad vaikai iš ko¬ 
lonijos pabėga, bet tie pabėgimai niekuomet nėra masiniai; 
priežastys įvairios: vaikai pasiilgsta tėvų arba trokšta naujų įspū¬ 
džių. Pabėgimai dažniausiai atsitinka tarp naujai įstojusių vaikų, 
taipgi per miesto prekymečius. ^Pabėgusieji vaikai sugauti grą¬ 
žinami į koloniją. 

Direktorius tvirtina, kad girtuokliavimo, kuris apskritai Švei¬ 
carijoje nėra išsiplatinęs, tarp kolonijos vaikų neatsitinka. Rūkyti 
draudžiama, bet vaikai dažnai slapta rūko. 

Kolonijoje paprastai vartojama šios dvi bausmės: laisvo 
laiko atėmimas ir skyrimas darbams be eilės. Kūno bausmės 
principu nėra draudžiamos, bet direktorius vengia jų ir vartoja 
labai retai, nes jis randa, kad šios rūšies bausmės nieko gera 
neduodančios. Karcerio nėra. 

Gaunamus iš namų pinigus, einant įstaigos taisyklėmis, 
vaikai turi atiduoti laikyti vyresnybei. Bet direktorius, dažnai ir 

žinodamas, kad vienas ar kitas vaikas turi pinigų, nieko nesako, 
jeigu tik mato, kad vaikas brangina pinigus, nes direktorius randa 
geistina, kad vaikai priprastų taupyti pinigus; dėl vaikų piktų pa¬ 
linkimų dažnai atsitinka tarp vaikų pinigų vogimai. 

Vaikai, išbuvę kolonijoje ilgesnį laiką, žiūri į ją, kaip į savo 
namus, ypač tie vaikai, kurie neturi namų. Taigi jie, ir išėję iš 
kolonijos, neatsiskiria su ja ir dažnai šventadieniais atsilanko. 
Tokiems svečiams kolonijos namuose yra atskiras kambarys. 
Nepraeina nė vieno sekmadienio, kad kas nors iš buvusiųjų 
auklėtinių neatsilankytų. 

Vasaros diena kolonijo.e sutvarkyta šitaip: 6 vai. 15 min. 
ryto vaikai kelia ir prausiasi; 6 vai. 45 min. — pusryčiai: pienas 
arba kakao sa kvietine duoną; vieną kartą per savaitę duodama 
sviesto, vieną kartą—sūrio, vieną kartą—konfitūrų; jeigu sezone 
esti maža pieno, tai vieton pieno ar kakao duodama kavos su 
pienu; kava maišyta: tikroji kava šukavos „ersatzu“; 7—8vai.— 
namų darbai: namų ir kambarių ruoša, valymas, patalų tvarky¬ 
mas, indų mazgojimas, gyvojo inventoriaus liuobimas; 8—12 
vai.—mokykla: mokykloje yra iš viso 8 klasės, būtent, 4 žemes¬ 
nės ir 4 aukštesnės: tokiu būdu mokslas tęsiasi 8 metus, bet iš 
žemesniosios į aukštesniąją klasę vaikai pereina, atsižvelgiant į 
jų įgytąsias mokslo žinias; mokslas baigiasi 14-tais vaiko am¬ 
žiaus metais; žemesniame skvriuje (4 klasės) moko mokytoja, 
aukštesniame (4 klasės) — mokytojas; mokyklos programa prin¬ 
cipe yra ta pati, kaip ir laisvosios mokyklos, bet kadangi kolo¬ 
nijos vaikai, apskritai imant, tinginiai, tai jų mokšlo pažanga yra 
žemesnė, negu laisvoje mokykloje; nuo 9 vai. 30 min. iki 10 vai. 
mokslo pertrauka, laike kurios vaikai gauna vasarą vaisių arba— 
atsižvelgiant į sezoną — pieno arba duonos; 12 vai. — pietūs: 
sriuba, tris kartus per savaitę duodama mėsos su bulvėmis ir 
daržovėmis, kitas dienas—makaronų, ryžių, košės, keptų bulvių 
su daržovių arba salotų priedėliu, kartais sekmadieniais — deser¬ 
tas; riebalų duodama daug; iki 1 vai. 30 min. — smulkieji namų 
darbai; nuo 1 vai. 30 min. iki 6 vai. — sodo ir laukų darbai — 
grupėmis pagal sezoną; nuo 3 vai. 30 min. iki 4 vai.—pertrauka, 
laike kurios vaikai gauna pieno arba kavos su duona arba vai¬ 
sių su duona; nuo 6 vai. iki 6 vai. 45 min. — įvairūs žaidimai, 
maudymasis; žaidimai sviediniu atliekami visumet prižiūrint pa¬ 
čiam direktoriui arba mokytojui ar mokytojai; 6 vai. 45 min. — 
vakarienė: kava, duona; taipgi ryžių, košės, bulvių arba ko kito 
panašaus; sekmadieniais duodama sviesto ar konfitūrų arba 
puddingo; nuo 7—8 vai.—laisvas laikas, mokytoja su jaunesniai¬ 
siais, mokytojas su vyresniaisiais—eina pasivaikščioti; kitą dieną 
vietoj pasivaikščiojimo žaidžia; kaikurie vaikai dirba namų dar¬ 
bus; 8 vai. jaunesnieji vaikai eina gulti, 8 vai. 30 min. — eina 
gulti ir viresnieji. 

Del darbo sistemos reikia pastebėti, kad yra taikoma ilges¬ 
nis—po kelius mėnesius—naudojimas tų pačių vaikų tiems pa- 

tiems darbams, kad per ilgesnį laiką su kiekvienu darbu apsi¬ 
prastų, _ 


Antroji mano aplankyta kolonija, vadinamoji „Pestalozzi-Neu- 
Hoff“, randasi Aargau (prancūziškai Argovie) kantone Šiaurės 
Šveicarijoje tarp Bazelio ir Zuricho, 7 kilometrai nuo miesto ir 
didelės geležinkelio stoties Brugg, nuo kurios eina antrosios eilės 
geležinkelis; nuo šio geležinkelio stoties Birrfeld iki Neu-Hoff 
2 kilometru. Kolonijai priklauso žemės ūkio ferma 45 ha. Pa- 
žimėtina šios kolonijos įsteigimo istorija. Neu-Hoff fermoje, kuri 
dabar priklauso šiai kolonijai, arti bažnytkiemio, XVIII amžiuje 
garsaus pedagogo, vaikų ir jaunuomenės mylėtojo, didžiojo fi¬ 
lantropo ir visuomenės veikėjo Pestalozzi’o buvo įsteigta maža¬ 
mečių auklėjimo kolonija, kuriai buvo dedama tikslai, panašūs j 
mūsų laikų auklėjamųjų drausmės įstaigų tikslus. Pestalozzi’o 
kolonija laikėsi, kol jis buvo gyvas. Jam mirus 1827 metais, 
žuvo ir tas jo darbas. Ferma perėjo į privatines rankas ir virto 
privatiniu žemės ūkiu. Iki XX amžiaus pradžios ji priklausė pa¬ 
eiliui 8 savininkams. XX amžiaus pradžioje Šveicarijos visuo¬ 
menėje buvo iškeltas obalsis atgaivinti Pestalozzi’o darbą, atsi¬ 
minti jo Neu-Hoffo mažamečių koloniją. Buvo sakoma, jog esą 
gėda Šveicarijai, kad davė tokiam darbui žūti, ir kad dėl Švei¬ 
carijos demokratijos garbės ir Pestalozzi’o šviesaus atminimo 
reikalinga ėsą, kad Neu-Hoffo kolonija atgytų. Buvo iškeltas 
sumanymas, kad Pestalozzi, tas vaikų draugas, puikiausia būtų 
pagerbti, atgaivinus jo darbą pačių vaikų pastangomis. 

Sumanymas pradėta vykdyti. Visose Šveicarijos mokyklose 
pradėta rinkti vaikų tarpe piniginės aukos Neu-Hoffo fermai iš¬ 
pirkti iš privatinio savininko ir įsteigti joje tam tikrai viešajai 
auklėjimo kolonijai. Tam tikslui mokyklose buvo parduodami 
tam tikri atvirukai, ir aukos pradėjo plaukti. Iš jų susidarė ka¬ 
pitalas, sudėtas vienų Šveicarijos vaikų. Šiuo kapitalu Neu-Hoffo 
ferma buvo išpirkta federalinėn Šveicarijos Tautos nuosavybėn. 
Šitai yra Šveicarijos mokyklos vaikų dovana Tautai. Tai įvyko 
1913 metais. Kartu buvo sudaryta nuolatinė Priežiūros Komisija, 
kuri stovi įstaigos pryšaky. Tais pačiais metais kolonija buvo 
atidengta ir nuo to laiko ji gyvuoja. Kaikurie kolonijos trobesiai 
išlikę dar nuo Pestalozzi’o laikų. Jstaigai duota vardas „Pesta- 
lozziheim-Neuhoff“. Taigi ji yra ne vietos kantonalinė, bet fe¬ 
deralinė Šveicarijos įstaiga. Nuolatinė Priežiūros Komisija, kuri 
renkasi kartą per metus, susideda iš vyriausybės ir visuomenės 
elementų. Į ją įeina: 3 Federalinės Vyriausybės atstovai,2 auklėjimo 
direktorių Konferencijos atstovu, kantono Aargau Vyriausybės 
2 atstovu, 3 Šveicarijos viešosios naudos („Gemeinnutzigen",) Drau¬ 
gijos atstovai, 2 Šveicarijos Mokytojų Sąjungos atstovu, 1 Ro¬ 
manų Šveicarijos Pedagoginės Draugijos atstovas; 1 Šveicarijos 
Moterų viešosios naudos Sąjungos atstovas ir 1 Šveicarijos Mo- 

terų Mokytojų Sąjungos atstovė. Be šios Didžiosios Komi¬ 
sijos yra nuolatinis Mažasis Komitetas, kuris susideda iš 5 asmenų, 
gyvenančių apylinkėje, daugiausia Brugge, ir renkasi reikalui atsi¬ 
tikus. 

Kolonijos tarnautojų personalas susideda: iš direktoriaus 
arba „tėvo“—pono Otto Baumgartner-Bar.—jo žmonos „motinos“, 
mokytojo ir jo padėjėjo, penkių amato meisterių, kurių tarpe 1 
specialistas žemės ūkio žinovas, 1 dailydė, 1 sodininkas, 1 batsiu¬ 
ves ir 1 pienininkas, pagaliaus 1 virėjas ir 1 tarnaite įvairiems 
darbams. Amatninkai arba amatų meisteriai kartu veda kolonijoje 
tam tikrą ūkio šaką arba tam tikro amato dirbtuves, moko vai¬ 
kus savo specialybės ir yra bendrais vaikų prižiūrėtojais, vadi¬ 
nasi, turi ir pedagoginės funkcijos. Direktorius — žmogus 
dar jaunas, apie 40 metų amžiaus, rimtas, užima šią vietą nuo 
kolonijos įsteigimo pradžios, būtent nuo 1913 m. 

Jstaiga laikoma pinigais, gaunamais iš įvairių šaltinių. 
Apskritai reikia pasakyti, kad ta ferma nors ir yra Federalinės 
Tautos nusavybė, tačiau įstaiga nėra valstybės finansuojama ir 
laikosi visuomenės pagalba. Lėšų tik dalis gaunama iš Federa¬ 
linio Iždo ir įyairių Kantonų Iždų, kaip tam tikrą fiksuotą nekei¬ 
čiamą pašalpą. Iš šio šaltinio gaunama vos 14.400 šveicarų 
frankų metams; menkutę sumą—P /2 tūkstančio frankų—sudaro 
taipgi fiksuota nekeičiama keletos draugijų ir sąjungų pašalpa. 
Gana didelę sumą sudaro įvairių draugijų ir asmenų aukos 
(1922 metais — 28000 šv. fr.). Didžiausią pelną įstaiga turi iš 
savo leidžiamų ir pardavinėjamų atvirukų (1922 m. gauta iš šio 
šaltinio pelno netto 124.148 šv. fr.). Jaučiama, kad Šveicarijos 
visuomenė palaiko įstaigą ir žiūri į ją, kaip į Tautos reikalą. Be 
to įstajga turi ir šiek tiek kapitalo, laikomo bankuose ir akcijose; 
jo palūkanos yra skiriamos įvairiems tikslams, pavyždžiui: ekskur¬ 
sijoms, naujų amatų dirbtuvėms įtasyti ir t. t. . Jstaiga turi ir 
skolų, bet jas dėl nemažų įplaukų sugeba mažinti, išmokėdama 
ne tik palūkanas, bet ir kapitalą. Be to už kiekvieną vaikiną, ku¬ 
ris yra laikomas kolonijoje, mokama po 500 šv. fr. metams. 
Moka arba tėvai ar globėjai arba toji įstaiga, kuri jį siunčia į 
koloniją. Be to ir drabužiai auklėtiniams perkami jų lėšomis, o 
jeigu jie lėšų neturi, tai—to valsčiaus lėšomis, iš kurio jie yra. 
Nemokamai teduodama auklėtiniams tik darbo rūbai. Vaikai 
priimami kolonijon 15—18 metų amžiaus; priimtieji gali pasilikti 
kolonijoje iki išmoks pasirinkto amato—iki 2 metų; kuris gi jokio 
tam tikro amato arba specialybės neturi ir nepasirinks, pasilieka 
ne trumpiau kaip vienus metus, o ilgiausiai iki 2 metų; po to 
vaikinai atiduodami kokiam privatiniam meisteriui amatninkui 
arba į dirbtuvę, kur jie jau patys užsidirba duoną; o jeigu vai¬ 
kinas pas amatninką arba dirbtuvėje nedirba, tai jis grįžta į ko¬ 
loniją. Kolonijos auklėjimo tikslas — padaryti kiekvienas vai¬ 
kinas sugebančiu užsidirbti sau duoną kuriuo specialiniu ar 
bendruoju, be jokios ypatingos specialybės, darbu. Vaikai, kurie 

nepasiduoda jokiai įtakai ir griežtai atsisako klausyti ir bet ką 
veikti, yra siunčiami į tam tikrą drausmės įstaigą, kur variuojama 
griežtesnės priverstinio darbo priemonės, ir prievarta mokoma 
kokios nors darbo specialybės, nes Neu-Hofo kolonija yra la¬ 
biau auklėjimo negu drausmės („correction“) įstaiga. 

Į koloniją siunčiama vaikinai, kurie yra padarę menkesnius 
nusikaltimus, pavyzdžiui paprastas vagystes be ypatingų kvalifi¬ 
kuojančių aplinkybių; vaikai, kurie nemėgsta darbo ir su kurių 
palinkimais nei tėvai, nei bendroji mokykla nieko negalėjo pada¬ 
ryti; gatvės vaikai be namų ir priežiūros; pagaliaus vaikinai, kurie 
nuolat keičia specialybes, imasi įvairių amatų ir vėl juos meta, 
ir, matyti, patys nepajėgia nusistatyti ir todėl šiuo atžvilgiu rei¬ 
kalauja paramos ir psichinių pajėgų sustiprinimo. Vaikinus siun¬ 
čia į koloniją tėvai, globėjai, viešosios globos įstaigos. Koloni¬ 
jos įstaiga neprivalo priimti kiekvieną siunčiamąjį vaikiną. Jei 
atsiųstąjį vaikiną įstaiga nepriima, tai jis yra siunčiamas į griež¬ 
tesnes auklėjamąsias drausmės įstaigas, kurios privalo jį priimti. 
Klausimas dėl nepriėmimo į koloniją gali būti nuspręstas tuojau 
arba per 3 pirmuosius bandymo mėnesius. 

Vagiliukai, tinginiai, išdykėliai, silpnos valios vaikai, — tai 
toks yra kolonijos auklėtinių kontingentas. Čia rūpinamasi taip 
fiziniu, taip psichiniu — proto, doros, jausmų ir valios — vaikų 
lavinimu. Nuolatinio gydytojo kolonijoje nėra: kolonijos gydy¬ 
tojas gyvena Brugge, iš kur jis kviečiamas atvyksta. Jis dalyvauja, 
kaip narysi ir tame mažame kolonijos komitete, apie kurį buvo 
aukščiau sakyta ir kuris sudaro nuolatinę įstaigos tarybą. Kas 
mėnuo visi auklėtiniai yra sveriami ir matuojami. Kolonijoje yra 
vonių, žiemą — švirkštų, vasarą — šaltos maudyklės prūde, kur 
vanduo yra keičiamas. 

Kadangi Neu-Hoffo kolonija yra ne kantonalinė, bet federa¬ 
linė įstaiga, tai į ją siunčiama vaikai jš visos Šveicarijos. Bet 
auklėtinių dauguma yra iš artimų kantonų, ypač iš Zuricho ir 
Bazelio kantonų. Labai žymią daugumą sudaro vokiečių kalbos 
vaikai, bet yra ir prancūzų ir italų kalbos. įstaigoje vartojama 
vokiečių, kaip žymios daugumos, kalba. Du trečdaliu vaikų — 
protestantai, kiti — katalikai. Jaunesniesiems auklėtiniams tiky¬ 
bos praktika yra privaloma, auklėtiniams 19 ir 20 metų amžiaus 
šiuo atžvilgiu prievartos nėra, bet vis dėlto direktorius stengiasi 
palaikyti jų tikėjimo jausmą ir pataria jiems eiti į bažnyčią nors 
retkarčiais, jei jau nenori dažniau eiti. Į protestantų bažnyčią 10 
minučių kelio, į katalikų — 45 minutės. 

Dienos tvarka nustatoma viena vasarai, kita žjemai. Smul¬ 
kiai jos čia nedėstysiu, nes toki dalykai, kaip vaikų maitinimas, 
namų darbai ir kita, nieko ypatingo, kuo jie skyrtųsi nuo Closter- 
fichteno tvarkos, neturi. 

Pagrindinis darbo laikas tęsiasi nuo l 1 /* — IP /2 v. ir nuo 
1—7 vai. vasarą ir nuo 8—IIV 2 vai. ir nuo 1—6 vai. žiemą, 
visumet — su l l 2 valandos pertrauka taip pirmoje, taip antroje 

darbo dienos dalyje, ir pertraukos metu vaikai gauna valgyti. 
Taigi vasarą darbo laikas tęsiasi iš viso 11 valandų, tame skai¬ 
čiuje dvi pertraukos po vai. ir dar viena IV 2 vai. pietums, 
gryno darbo 8^2 vai.; žiemą darbo laikas tęsiasi iš viso 10 
valandų, atėmus 2 l /2 vai. pertraukoms, darbui lieka VI 2 valandos. 

Vasarą be bendrų ūkio darbų, kuriuos atlieka visi vaikai, 
vieną kartą per savaitę tam tikrų skyrių (amatų specialybių) vai¬ 
kai, prieš pietus'yra mokomi tam tikro amato vedėjo (sodininko, 
žemės ūkio žinovo, batsiuvio), vieną kartą dirbama su vaikais, 
kurie neturi pasirinktos specialybės, ir čia tardoma ir nustatoma jų 
palinkymai ir gabumų krypiis; pagaliaus vieną dieną savaitėje 
ryto valandos yra skiriamos svetimų kalbų vaikams mokyti vo¬ 
kiečių kalbos. 

Darbo laikas žiemą tiksliau yra skirstomas valandomis įvai¬ 
riems bendro ir specialinio mokymo dalykams. Kadangi visi 
vaikai mokosi tų pačių dalykų, tai tos valandos, kurios yra 
naudojamos tam tikriems mokymo dalykams vienai vaikų daliai, 
kitiems vaikams yra nauduojamos jų specialiniams darbams. Mo¬ 
koma šių dalykų : vokiečių kalba, svetimos krašto kalbos, isto¬ 
rija, bendroji geografija, ekonominė geografija (Wirtschafts-Geogra- 
phie), fizika, geometrija, žemės matavimas, skaičiavimas („Rech- 
nen“), bendrasis braižymas, tam tikrų amatų braižymas ir „Fach- 
zeichnen“, prekių mokslas, amatų mokslas, buhalterija, prekybos 
santykių vykdymo taisyklės, augalų organizacija ir gyvenimas ir 
keli kiti dalykai. Mokymo kryptis — praktiška; stengiamasi su¬ 
teikti kuo daugiausia naudingų gyvenimui ir profesiniam darbui 
žinių. Kiekvieno dalyko mokoma po 1—2 valandas savaitėje, 
daugiausia—3. Be tų dalykų po 1 valandą savaitėje dėstoma 
bendras ekonomijos mokslas, mokslas apie žemės rūšis, Valsty¬ 
bės konstitucija, piliečio teisių ir pareigų dėsniai. Vakarais po 
vieną kartą savaitėje mokoma stenografijos, dainavimo ir vadi¬ 
namojo gyvenimo mokslo bei daromi pasikalbėjimai dienos 
įvykiais. Šitie pasikalbėjimai ir vadinamasis gyvenimo mokslas, 
kaip tvirtina direktorius, esą svarbiausia auklėjimo priemonė. Į 
pasikalbėjimus, kurie yra vedami paties direktoriaus, renkasi visi 
auklėtiniai; direktorius pasirenka kokią nors temą arba iš dienos 
įvykių kolonijoje arba iš politinių ir kitokių atsitikimų tėvynėje 
arba pasaulyje, pavyzdžiui iš paskutinio Didžiojo Karo įvykių 
bei pasekmių, ir stengiasi šiuos klausimus tinkamai išdėstyti, o 
po to eina dėl šių klausimų auklėtinių pastabos, kai kada disku¬ 
sijos ir apskritai bendras svarstymas. Kai kada keliami bendrieji 
etikos klausimai, socialinės ar individualinės etikos be ypatyngos 
tikybinės spalvos, nes pasikelbėjimuose dalyvauja visų tikybų 
vaikai, Tikybiniai pasikalbėjimai ir tikinčiųjų vaikų katechizacija 
daroma skyrium du kartu savaitėje. Tarp pasikalbėjimų ir va¬ 
dinamojo gyvenimo mokslo aiškaus skirtumo nėra. Valandomis, 
skiriamomis tam gyvenimo mokslui, taipat eina įvairiausiais 
gyvenimo klausimais bendri pasikalbėjimai ir diskusijos, direkto- 

riui pirmininkaujant. Auklėtiniai patys pasirenka temas. Kiek¬ 
vienas auklėtinis gali daryti pranešimą laisvai pasirinkta tema, 
bet bent 3 dienomis prieš tai turi pranešti direktoriui apie pasi¬ 
rinktą temą. Tai reikalaujama ne dėl temų kontrolės, bet tiktai 
dėl to, kad pats direktorius galėtų tinkamai pasiruošti tam tikro 
klausimo svarstymui. Norinčių daryti pranešimus niekuomet ne¬ 
trūksta. Kadangi šie diskusijų vakarai daromi tiktai žiemą, tai 
jau rudenyje direktoriaus knygose^ stovi ilgiausia eilė užsirašiusių 
auklėtinių su referatų temomis. Štai temų pavyzdžiai: Kodėl aš 
esu socialistas? Kodėl aš nesu socialistas. Kas tai yra fašizmas. 
Ar gali būti Tauta be religijos ir t. t. Joks klausimas iš aukšto 
nėra draudžiamas pasirinkti. Referentas daro pranešimą, paskui 
eina diskusijos, kuriose dalyvauja ir direktorius, jei tat randa 
reikalinga. Diskusijos apskritai esti gyvos, Iš 42 kolonijos 
auklėtinių diskusijose dažnai dalyvauja daugiau kaip pusė, net iki 
dvieju trečdalių, o mažiausia vienas trečdalis susirinkusiųjų. Taip 
vasarą, taip žiemą vakare skiriama pusvalandis asmeniniams pa¬ 
sikalbėjimams auklėtinių su direktorium. Šios rūšies pasikalbė¬ 
jimai įvyksta be jokių liudytojų. Kiekvienu reikalu auklėtinis gali 
kreiptis į direktorių ir pasikalbėti su juo; taipat ir direktorius 
kviečiasi pasikalbėti tuos auklėtinius, kuriems jis turi ką pasa¬ 
kyti arba tokiu neviešu būdu paveikti jo elgimąsi, padaryti jam 
kokių pastabų, įspėti ir t. t. 

Sekmadieniais, be pamaldų bažnyčioje, skiriamos tam tikros 
valandos skaitymui knygų, ilgesniems pasivaikščiojimams arba 
žaidimams, o žiemos vakarais esti teatro vaidinimai. Kasmet 
daroma bent viena, o paprastai dvi arba net ir daugiau, ma¬ 
žiausia dviejų dienų ekskursija į Šveicarijos kalnus; maistą pa¬ 
siima su savim iš kolonijos arba kelionėje nusiperka valstiečių 
namuose duonos ir sūrio; nakvoja šiene ar šiauduose, kaip atsi¬ 
tinka. Ekskursijoms yra nauduojamos tam tikrų kapitalų palū¬ 
kanos. 

Vidaus drausmės režimas nėra visiems auklėtiniams vieno¬ 
das. Kadangi vaikai imami į koloniją jiems pataisyti ir todėl 
šiam tikslui yra taikomi auklėjimo metodai, tai aišku, kad turi 
būti daromas skirtumas tarp tik ką priimtų ir dar išdykusių vai¬ 
kų ir jau besitaisančių, nes šitiems jau nebereikia kaikurių draus¬ 
mės priemonių, taikomų aniemsiems. Šiuo atžvilgiu auklėtiniai 
dalinasi į 3 skyrius. Kiekvienas skyrius turi kitą režimą: 1-jo 
ir 2-jo skyriaus režimas ne kuo skiriasi, bet 3-jo skirtumas di¬ 
delis. 3-jam skyriuje yra geriausieji auklėtiniai. Dalinimo sky¬ 
riais mechanizmas yra toks: valgomajame kambary yra 3 stalai: 
N 1. N 2 ir N 3; visi vaikai, naujai priimti į koloniją, gauna vietą 
1-me stale: tai žemiausiojo skyriaus stalas; stalas N2 yra auk¬ 
štesniam skyriui; kai dėl kokios nors priežasties vienas 2-jo stalo 
auklėtinis pasitraukia iš to stalo — pavyzdžiui jį perkelia į 3-jj 
stalą arba visai išleidžia iš kolonijos arba grąžina į 1 -jį stalą — 
ir kai tokiu būdu pasidaro viena vakansija 2-jam stale, tad 2-jo 

stalo auklėtiniai visuotiniu balsavimu perkelia j savo stalą vieną 
1-jo stalo auklėtinį; ta pačia tvarka 2-jo stalo auklėtiniai perke¬ 
liami į 3-jį stalą. 2-jo stalo vaikai gauna, sulyginant su pirmojo 
stalo vaikais, kaikurių režimo palengvinimų, ypač jie laisvesni 
susisiekimo atžvilgiu. Gi 3-jo stalo dalyviai — geriausieji vaikai— 
naudojasi ypatingomis režimo privilegijomis, būtent: kiekvienas 
3-jo stalo auklėtinis gauna kolonijoje atskirą kambarį, kuriame 
jis yra pats sau šeimininkas: tame kambary jis miega, ten jis 
gali sėdėti laisvu nuo darbo metu (bendrųjų dortuarų vaikai dieną 
negali sėdėti dortuaruose), savo kambary jis gali priiminėti sve¬ 
čius, kurie jį aplanko; savo kambariuose jie skaito, rašo, tvarko 
juos, puošia sienas arba stalą tėvų, brolių, seserų, pažįstamų fo¬ 
tografijomis, atvirukais, paveikslėliais, kaikurie savo piešiniais 
ir darbeliais, gėlėmis, laiko vazonus su augalais, žodžiu — tvar¬ 
kosi savo nuožiūra ir turi lyg savo butą, lyg savo „home“. Jei 
gerai elgiasi, tai be to jie gauna dvi savaites atostogų per šven¬ 
tes ir sekmadieniais po pietų gali eiti vieni, kur nori, arba 
daryti, kas jiems patinka. Tos privilegijos vaikų yra labai bran¬ 
ginamos, ir kiekvienas nori patekti į 3-jį stalą, o patekęs papra¬ 
stai stengiasi nenustoti šių privilegijų. Perkėlimas iš aukštesnio 
stalo į žemesnį yra skaudi bausmė. 1-jo ir 2-jo stalo vaikams 
yra 3 bendri dortuarai. Prie kiekvieno dortuaro yra kambarys, 
kuriame miega kas nors iš kolonijos tarnautojų, kaip prižiūrė¬ 
tojas, 

Seksualinių nusižengimų atsitinka. Ypač dažnai atsitinka 
onanizmas. Patėmijęs tai direktorius šaukia pas save vaiką ir 
stengiasi įkalbėti, kad to nebedarytų. Pederastija auklėtinių tarpe, 
kad ir retai, bet vis dėlto atsitinka; direktorius kovoja su tuo, 
perskiria tokius vaikinus, pagaliaus — baudžia. Auklėtiniams, 
kol jie tebėr kolonijoj, draudžiama vesti; atsitinka, kad jie įsi¬ 
myli į kaimo mergaites ir norėtų vesti. Paleistuvavimas su kai¬ 
mynų merginomis yra retas daiktas; tokiais atsitikimais direk¬ 
torius įspėja merginos tėvus. 

Kūno bausmių nėra. Karceris — arešto kambarys — yra, 
bet auklėtiniai sodinami areštan tik kelioms valandoms. Tat yra 
ne tiek bausmė už nusikaltimą, kiek nuraminimo priemonė, kada 
vaikas yra ypač suerzintas ir ima kelti triukšmą arba griežtai 
elgtis. Iš viso per 10 metų auklėtinių buvo išlaikyta arešto kam¬ 
bary vos 200 valandų. 

Pinigų gali turėti pas save tik tie 3-jo stalo auklėtiniai, ku¬ 
rie naudojasi laisvu sekmadienių popiečiu. Ekskursijai kiekvie¬ 
nas auklėtinis gauna pinigų smulkoms išlaidoms, kurias jie gali 
daryti savo nuožiūra. 

Girtuokliavimo apskritai neatsitinka; naminio obuolių vyno, 
kuriame yra nežymus alkoholio nuošimtis, duodama vaikams 
gerti su vandeniu ir cukrum. Rūkyti buvo draudžiama, bet ka¬ 
dangi buvo daug rūkyta slaptai ir buvo gaisro pavojaus, tai di¬ 
rektorius paskyrė tam tikrą vietą, kur leidžiama rūkyti, ir kaip tik 

nuo to laiko pradėta mažiau rūkyti. Nors vaikams draudžiama 
laikyti pinigai, bet pinigų jie dažnai gauna slapta, ypač iš namų. 
Vaikų siuntinius ir laiškus, jų gaunamus ar siunčiamus, direkto¬ 
rius peržiūri, bet jei jis vaiku pasitiki, tai jo siuntinių ir laiškų 
nežiūri, ir tat vaikų labai yra vertinama. 

Pabėgimų iš kolonijos atsitinka. Vidutiniškai per metus 
atsitinkąs pabėgimai. Priežastys įvairios: dažniausiai — pasiil¬ 
gimas ir nepasitenkinimas bausme. 

Sąmokslų ir sukilimų neatsitinka. Kad keli auklėtiniai su¬ 
siburia į solidarę grupę, kuri išsiskiria iš visumos ir veikia iš¬ 
vien — tai atsitinka, ir direktorius apskritai žiūri į tai, kaip į tei¬ 
giamąjį apsireiškimą, nes tai laviną solidarumo jausmą. Jeigu 
tokia grupė susidaro išdykauti, tai jos dalyviai išskirstomi dortu- 
arais ir darbuose. Man paklausus, ar ne geresnė būtų vaikams 
auklėti vad. „šeimynų“ sistema, direktorius pareiškė, kad be 
abejo ši sistema—ypač mažesniesiems vaikams — būtų tinka¬ 
mesnė, bet ji reikalauja labai darbštaus ir tobūlo pedagoginio 
personalo, o tat esą sunku gauti; ar ši atskirų „šeimynų“ sis¬ 
tema geresnė už bendruomenės sistemą vyresniesiems vaikinams 
— tat pareina nuo auklėtinių bei pedagogų individualinių ypaty¬ 
bių ir jų suderinimo: vargu begalima ęsą šis ginčijamas klausi¬ 
mas išspręsti teoretiškai. Į mano paklausimą, kurių rezultatų yra 
davęs 10 metų kolonijos darbas, direktorius p. Baumgartneris 
pareiškė, kad tikslūs statistikos daviniai būsią surinkti ir žinomi 
tiktai kitais metais, bet, jo pastebėjimais, kolonija prirengianti 
darbui ir doram gyvenimui ne mažiau, o gal ir daugiau kaip70°/o 
savo auklėtinių, 6°/o lieką visai nebepataisomi, o kiti sudarą svy¬ 
ruojantį elementą. _ 


Trečioji auklėjamoji drausmės kolonija, kuri teko aplan¬ 
kyti, yra Trachtenvaldo - Tessenbergo kolonija. Pirmiau ji buvo 
Trachtenvalde, dabar perkelta į Tessenbergą, bet čia dar nėra 
galutinai sutvarkyta ir todėl laikinai turi du skyrių: vieną — Trach- 
tenvalde, antrą — Tessenberge. Juodu abudu Berno kantone. 
Aš buvau tik Tessenberge. Kai čia kolonija galutinai susitvar¬ 
kysianti, tai jos Trachtenvaldo ferma būsianti likviduota. Ši 
įstaiga sena; Trachtenvalde ji gyvuoja jau 30 metų. Prieš 3 
metus buvo paskirtas kolonijai gana didelis žemės plotas Tessen¬ 
berge, išviso 180 ha žemės. Ta žemė randasi Berno kantono 
pakraštyje, kur apylinkės gyventojai kalba jau prancūziškai, kelio¬ 
lika kilometrų nuo Neuchatelio. Geležinkeliu važiuojama iš 
Neuchatelio iki Ligerg (pran. Gleresse) stoties ant Bielo ežero 
kranto ir Mont de Diesse (800 metrų nuo jūros paviršiaus) pakal¬ 
nėje. Iš Ligergo į šį kalną važiuojama finnikiuleriu. Kalne yra 
plati lyguma („plateau"), kuri tęsiasi dešimtimis kilometrų į įvai¬ 
rias puses; ten yra kaimų, bažnytkiemių, valsčių, laukų, kelių. 
Toliau iš Mont de Diesse lygumos kyla antras aukštesnis kalnas 

apaugęs miškais. Mont de Diesse lygumoj, Nodo valsčiuje, 5 kilo¬ 
metrai nuo Finnikinbero stoties ir yra toji Tessenbergo 
ferma, paskirta kolonijai. Prieš trejus metus, kai ji buvo pavesta 
kolonijai, iš tikrųjų ji dar nebuvusi ferma. Tai buvusios neper¬ 
einamos, niekad nenaudojamos, pelkės, apaugusios iškrypusio- 
mis žemomis eglytėmis, tiksliau sakant, eglių krūmais. Per trejus 
metus kolonijos auklėtinių jėgomis jau padaryta milžiniškas kul¬ 
tūros darbas. Pelkės išdrenuotos ir išdžiovintos, didesnė eglių 
krūmų dalis išnaikinta, eglytės ne tik iškirstos, bet ir su šaknimis 
išrautos. Pelkės virto derlingais lauka.s, kur auga kviečiai, rugiai, 
avižos, bulvės. Mačiau lauke avižas —puikiausiai atrodo. Jau 
pastatyta ūkio trobesiai ir laikinieji mediniai gyvenamieji namai. 
Įsitaisyta motorinių olūgų, elektros malūnas, elektra varoma ku¬ 
liamoji mašina javams. Jaunoje fermoje, kur prieš trejus metus 
dar buvo pelkės ir kuri turi iš viso 180 ha ir dar nevisas plotas 
sunaudotas kultūrai, jau šiandien mes matome gyvo inventoriaus: 
60 galvijų, tame skaičiuje 24 dirbami jaučiai, 24 melžiamos kar¬ 
vės ir 22 telyčios ir veršiukai; 12 arklių, 66 avys ir 90 kiaulių 
įvairaus didumo ir amžiaus. Karvės ir jaučiai—visi didžiosios 
Simentalerio veislės. Aplink sodybą laukuose sodinama vaisme¬ 
džių — obelių ir kriaušių. Šveicarijos būdu tie vaismedžiai nesu¬ 
daro atskiro aprėžto sodo, bet sodinama retai, toli nuo viens 
kito, javuose. Visa tat yra padaryta pačių auklėtinių. 

Kolonijoje auklėjama nepilnamečiai 15 — 20 metų. Čia auk¬ 
lėjimo sistemoje drausmės momentas („correctionnel“) jau yra 
žymus. Auklėtinių dauguma — tai teismo nuteistieji už sunkes¬ 
nius nusikaltimus (ypač kvalifikuotosios vagystės, nusikaltimai 
prieš dorą ir gerus įpročius), bet ne už sunkiausius, pavyzdžiui 
žmogžudystė (nepilnamečių žmogžudžių čia nėra). Yra čia ir 
vaikinų, kurie nėra padarę nusikalstamojo darbo, bet yra labai 
išdykę ir ištvirkę, ir toki yra siunčiami \ koloniją viešųjų globos 
organų nutarimais pataisyti. 

Įstaiga priklauso Berno kantonui. Jos ferma yra kantona- 
linė nuosavybė. Taigi pirmon eilėn yra priimami Berno kantono 
vaikinai, ir jei tik yra vietų, tai ir iš kitų kantonų. Teismo 
nuteistieji Berno kantono vaikinai laikomi įstaigoje nemokamai, 
o už to paties kantono vaikinus, siunčiamus į koloniją globos 
organų nutarimais, moka tėvai arba valsčiai po 250 šveicarų 
frankų metams. Už visus kitų kantonų vaikinus moka tie kiti 
kantonai po 500 šv. fr. metams už Kiekvieną vaikiną. Visą dra¬ 
bužį auklėtiniai gauna iš įstaigos. Kolonijoje įvesta tam tikra 
labai prasta ir visiems vienoda uniforma, kuri kartu yra ir darbo 
drabužis (geltona bliuzą ir kelnės iš prastos vilnonės medžiagos); 
tie drabužiai yra gaminami kitoje auklėjamojoj drausmės įstaigoje. 

Dabartiniai kolonijos trobesiai yra dar tik laikinai pastatyti. 
1924 metais pradėta statyti kitoje fermos dalyje nuolatiniai įstai¬ 
gos mūro rūmai. Tai būsią kalėjimo tipo rūmai, nes ir režimas 
būsiąs panašus į kalėjimo režimą. Rūmai sudarysią vienlypę 


26 


„carrė“ su uždarytu kiemu vidury ir aprėžtu aplinkui rūmų sieno¬ 
mis. Rūmų fronto flygelyje būsiąs įstaigos biuras, tarnautojų 
butai, mokykla ir du dideliu bendru kambariu auklėtiniams, va¬ 
dinamu vokiškai „Vohn-Zimmer“, kur auklėtiniai sėdėsią dieną, 
kai nebus užimti darbu arba mokyklos mokslu. Užpakaliniam 
flygelyje ll-me ir IlI-me aukšte būsią po 40 atskirų kambarių 
kiekviename aukšte su koridorium per visą flygelio ilgį (po 20 
kambarių kiekviename koridoriaus šone). Taigi tų atskirų kam¬ 
barių būsią iš viso 80; kiekviename kambary skyrium miegosiąs 
vienas auklėtinis, bet dieną jis tame kambaryje nesėdėsiąs. Šių 
kambarių langai būsią užtaisyti geležiniais virbalais. .Šio flygelio 
1-me aukšte (partery) būsianti virtuvė ir valgomasis kambarys. 
Kairiajame flygely — amatų dirbtuvės. Dešiniojo flygelio I-me 
aukšte (partery) — skalbykla, ll-me ir IlI-me — baudžiamasis sky¬ 
rius—baudžiamieji kambariai; jie didesni už miegamuosius kam¬ 
barius užpakaliniam flygelyje, nes patekę į juos vaikinai turėsią 
sėdėti dieną ir naktį ir ten pat darbą dirbti ; būsią du tamsiu 
kambariu tiems, kurie nenori darbo dirbti. Rūmų kieme auklė¬ 
tiniai galėsią atliekamą laiką vaikščioti ir žaisti. Aplinkui kiemą 
būsianti galerija auklėtiniams pasivaikščioti žiemą, kada kieme 
daug sniego, arba lyjant. Įeiti ir išeiti būsią vieni didieji fronto 
vartai; be ju būsią ir kitų, bet tik atsarginių gaisro arba kitos 
kurios nelaimės atsitikimams. Kai tie rūmai būsią pastatyti ir 
įrengti, tai tuomet Trachtenvaldo skyrius būsiąs panaikintas, ir 
visi auklėtiniai būsią perkelti į Tessenbergo koloniją į tuos rū¬ 
mus. Iš rūmų jie būsią išvedami tik fermos ūkio darbams, o 
šiaip būsią laikomi rūmuose. 

Bet dabartiniai laikinieji Tessenbergo kolonijos trobesiai 
nebūsią panaikinti. Jie sudarysią sodybą, pavadintą Frei-Hoff, 
kuri būsianti kolonija besitaisantiems Tessenbergo auklėtiniams. 
Čia jie naudosis didesne laisve ir geresniu valgiu; gyvensią ir val- 
gysią Frei-Hoffe, o mokytis ir dirbti amatų dirbtuvėse eisią į Tes¬ 
senbergo bendruosius rūmus. Kolonijos ūkis gamina taip savo 
reikalams, taip parduoti, vadinasi, jis yra tvarkomas kaip papra¬ 
stoji žemės ūkio ekonominė ferma. Auklėtinių darbas neapmo¬ 
kamas, bet kiekvienas, išeidamas iš kolonijos, gauna mažiausia 
20 šv. fr. ir daugiausia 60, destis kaip elgėsi ir dirbo. Tuo tarpu 
kantonas primoka kolonijos laikymui ir įtaisymui: dabar kiek¬ 
vienas auklėtinis kainuoja valstybei po 400 — 450 šv. fr. per me¬ 
tus, bet tai tik laikinas apsireiškimas, n*s fermos įtaisymas ir 
sutvarkymas yra brangus. Kai rūmai ir visi trobesiai bus pa¬ 
statyti ir įstaiga visiškai įrengta, ji pati save išlaikys ir dar pelno 
duos. 

Pedagoginis ir apskritai tarnybos personalas susideda iš šių 
asmenų : direktorius arba namų tėvas p. Auliker su žmona — 
namų motina; vienas mokytojas; amatų meisteriai — jie ir auklė¬ 
tinių prižiūrėtojai; vyriausiasis meisteris yra kartu ir direktoriaus 
pavaduotojas; be jo yra 2 — 3 žemės ūkio specialistai („Werks- 

fiihrer—Landvvirt“), vienas kalvis, vienas dailydė, vienas ratų ir 
vežimų dirbtuvės meisteris, vienas siuvėjas, vienas batsiuvis, kiek¬ 
vienas— tam tikros dirbtuvės vedėjas; yra numatomas taipgi at¬ 
skiras kepėjas; be to yra du bernu darbininku, viena virėja, viena 
tarnaitė įvairiems bendriems darbams. Namų ir ūkio darbuose 
laikomasi tokios tvarkos, kad tie patys vaikai dirba tą patį darbą 
po 2 savaites, o po to duodama jiems kitos rūšies darbas; tik¬ 
tai gyvulių tvartuose ir pieninėje vaikinai rečiau keičiami. 

Tuo tarpu įstaigoje yra tiktai 45 auklėtiniai, bet kai įstaiga 
galutinai susitvarkys, tai būsią- daugiau: numatoma nuolatinė 
norma — 100 auklėtinių. 

Vaikinai yra siunčiami į koloniją įvairiam laikui: nuo 6—7 
mėnesių iki 2 — 3 metų, bet ne ligiau, kaip iki 20 metų amžiaus. 
Del negero elgimosi kolonijoje ir apsileidimo darbe tas laikas 
gali būti pailgintas, bet šį pailginimą sprendžia Berno kantono 
vyriausybė—kantono Valdžios Taryba. Kadangi įstaiga yra Berno 
kantonalinės Policijos Direkcijos Žinijoje, — nes Berno kantone 
mažamečių globa ir jų auklėjimo bei drausmės priežiūra kon¬ 
centruojasi Policijos Direkcijoje,—tai motyvuotą pasiūlymą pail¬ 
ginti auklėtinio laikymo laiką įstaigos direktorius siunčia Berno 
Policijos Direkcijai, o pastaroji, išžiūrėjus tą pasiūlymą ir pripa¬ 
žinus ji patenkintinu, kreipiasi su tokiu pat pasiūlymu į kantono 
Vyriausybę, kuri ir sprendžia dalyką. Jei tat liečia auklėtinį, ku¬ 
ris yra svetimo kantono pilietis, tai tą sprendimą daro svetimo 
kantono kompetentingasis tiems klausimams spręsti organas. 
Išleisti iš kolonijos prieš laiką gali prašyti patys auklėtiniai: tie 
prašymai eina per direktorių su jo nuomone tuo pačiu keliu ir 
tvarka, kaip aukščiau pasakyta. Auklėtiniai visai nepataisomieji ir 
nesiimantieji jokio darbo, sukakus jiems 20 metų amžiaus, ne¬ 
paleidžiami namo, bet siunčiami iš įstaigos į tam tikrus priversti¬ 
nio darbo namus suaugusiems. 

Vaikinai, kurie neturi tėvų nė turto, išleidžiant iš įstaigos, 
atiduodami į darbą meisteriams arba dirbtuvėms, vadinasi, — jie 
nėra paleidžiami į gatvę be jokios pagalbos, bet jiems visumet 
surandama uždarbio; jeigu jie ten negerai elgiasi, vagia, gir¬ 
tuokliauja, tai, jeigu tik nėra dar baigę 20 metų amžiaus, jie grą¬ 
žinami į koloniją. 

Gydytojo vietoje nėra. Kolonijos gydytojas gyvena mieste, 
atvyksta kviečiamas. Seksualinių nusižengimų, ypač onanizmas, 
atsitinka dažnai, bet direktoriaus nuomone pats kolonijos reži¬ 
mas, būtent intensyvus fizinis darbas, grynas sodžiaus' oras ūkio 
darbuose, tam tikras maistas (maža mėsos, daug daržovių), — 
sėkmingai kovoja ir naikina šiuos pavojingus įpročius bei palin¬ 
kimus. Auklėtiniai apskritai iš kolonijos niekur neišeina—nei į 
kaimus, nei į miestą: tat jiems yra draudžiama; todėl paleistuva¬ 
vimo su apylinkės merginomis nėra. Užtat atsitinka auklėtinių 
tarpe pederastija, ypač dėl to, kad kolonijoje esti vaikinų, kurie 

prieš tai buvo praktikavę pederastiją, iš to gyvendami, ir dėl to 
buvo patalpinti kolonijom 

Darbo diena vasarą ūkyje 97a valandos (priešpiet 7—11 V* 
vai. ir popiet 1—6 vai ). Be bendro maisto kiekvienas vaikinas 
gauna skyrium po vieną kilogramą duonos. 

Pinigai laikyti pas save auklėtiniams draudžiama : jų gauna¬ 
mieji iš namų pinigai turi būti įteikiami direktoriui, kurs tų pi¬ 
nigų suvartojimą kontroliuoja. Visi laiškai ir siuntiniai eina per 
direktoriaus rankas. Rūkyti draudžiama. Girtuokliavimų neatsi¬ 
tinka. Pabėgimų iš kolonijos esama. # 

Kūno bausmių nėra. Paprastai vartuojama šios bausmės: 
papildomieji namų darbai be eilės ir laisvu laiku (kada kiti 
ilsisi); draudimas naudotis paštu; areštas su darbu ir sunkusis 
areštas tamsiam kambary ir be kito maisto, kaip tik duona ir 
vanduo. Pastaruoju areštu tamsiam kambary baudžiami tie, kurie 
nenori darbo dirbti; šiuo būdu priverčiama dirbti, nes nė vienas 
vaikinas iš dvieju eventualybių—darbas arba tamsus kambarys be 
darbo—nepasirinks pastarojo ir nė vienas sveikas žmogus neiškęs 
ilgai tamsaus priverstinio arešto. 

Sąmokslų ir sukilimo bandymų atsitinka, nes vaikinai 
išdykę, bet niekuomet tie sąmokslai neapima visų auklėti¬ 
nių, nes visumet yra besitaisančių vaikinų arba tokių, kurie tikisi 
greit išeiti ir todėl, kad nenustotų, ko tikimasi, nesolidarizuoja 
su sąmokslininkais, išanksto praneša apie rengiamąjį prieš kolo¬ 
nijos tvarką veiksmą ir prireikus net padeda numalšinti sukilimo 
bandymą. 

Jokios ginkluotos sargybos nėra. Kolonijos tarnautojai 
ginklų nevartoja ir net neturi. 

Direktorius, remdamasis savo paties prityrimu, kategoriškai 
tvirtina, kad du trečdaliu (60 — 65°/o) kolonijos auklėtinių pasi¬ 
taiso ir daugiau jokių reikalų su baudžiamaisiais teismais nebeturi, 
o maždaug vienas trečdalis—nepataisomas ir sudaro nuolatinę 
baudžiamųjų teismų klientelę. Tikslios statistikos šiuo atžvilgiu 
tuo tarpu nėra. 


Mykolas Romeris. 

Teismų darbo palengvinimo ir 
sutvarkymo reikalu. 


Kauno Apygardos Teismas apkrautas darbu ir to darbo 
nepajėgia nugalėti; antai, jis tik dabar sprendžia apeliacijos bylas, 
kurios yra įėjusios 1921 metais. Toks dalykas labai kenkia 
teisingumo sričiai ir tęsiasi jau nuo seniai; žmonės dažnai nu¬ 
siskundžia, kad ilgai reikią laukti, kol byla buš sprendžiama 
apygardos teisme. Kaltinti teismas čia netenka štai kodėl: Kauno 
Apygardos Teisme yra 12 narių—po 6 civiliniam ir baudžiamam 
skyriuje; 1922 metais teisme prasidėjo naujų civilinių bylų 3369; 
atmetę sekmadienius ir šventes rasime, jog per metus darbo 
dienų yra 300; vadinasi, kas darbo diena teisme prasideda 11 
naujų bylų; teismo gi civ. skyriaus posėdžių per metus esti var¬ 
giai daugiau kaip 150; posėdžiauti kasdien civilinis skyrius su 6 
nariais jokiu būdu negali. Iš skirtųjų posėdžiui bylų civilinis 
skyrius per dieną vargiai gali išspręsti daugiau kaip 12 bylų, nes 
skaitydami, kad kiekviena byla atima pusę valandos darbo, jau 
rasime, jog teismas kas posėdžio diena turi dirbti nemažiau kaip 
6 valandas, bet iš tikrųjų jis dirba daugiau, nes kaikurios bylos 
atima valandą ir pusantros valandos laiko, kai stoja advokatai 
ir tenka klausinėti liudininkai, o tatai esti kas posėdis. Reika¬ 
lauti, kad teisėjai dirbtų daugiau, negalima. Todėl, jei teismo 
civilinis skyrius baigė 1922 metais 1800 arba 2000 bylų, tai ki¬ 
tiems metams turėjo likti koks 1400 bylų. Baudžiamajam sky¬ 
riuje 1922 metais taipgi prasidėjo naujų bylų 3340; ten lieka 
nebaigta dar daugiau bylų, nes ten 1922 metais prasidėjo pirmo¬ 
sios instancijos bylų 1617, o šitų bylų galima skirti vienam po¬ 
sėdžiui tik kokios 3 arba 4 ir vargiai daugiau kaip 5, kad jos 
būtų ir nepainios, nes ten reikia atlikti kaikurios formalybės, 
reikia klausinėti liudininkai, išklausyti valstybės gynėjo kaltina¬ 
moji kalba ir kaltinamojo pasiteisinimas. Kartais kaltinamasis 
prisipažįsta, tuomet reikia mažiau laiko bylai išspręsti, bet išank- 
sto nežinia, ar prisipažins kaltinamasis ar ne; kartais jis prisipa¬ 
žįsta teismo tardytojui, o teisme 'ima kalbėti ką kita, 

todėl pirmosios instancijos byloms spręsti viename posėdy reikia 
skaityti tiek laiko, kiek jo reikėtų manant, jog kaltinamieji nepri¬ 
sipažins. 

Aišku, jog Kauno Apyg. Teismas vis labiau ir labiau bus 
apkraunamas darbu. Todėl būtinai reikia imtis priemonių, kad 
jo darbas eitų sparčiau. Dabar Kauno Apyg. Teismui pridedama 
4 teisėjai;* žinoma darbas eis kiek sparčiau. Bet man rodos, 
kur kas tikslingiau būtų įsteigus dar vienas teismas Panevėžyje, 
nes dabar Kauno Apyg. Teismo plotas yra per didelis ir nepa¬ 
togus: jis apima tolimas Rokiškio ir Ežerėnų apskritis. 

Steigiant apygardos teismą Panevėžy, Kauno Apyg. Teismui 
liktų 6 apskritys (Kauno, Kėdainių, Ukmergės, Raseinių, Trakų 
ir Alytaus), Panevėžio gi apyg. teismui būtų skirta 4 apskritys 
(Panevėžio, Utenos, Rokiškio ir Ežerėnų), gal dar Kėdainių ap¬ 
skrities kaikurie valščiai. Tuomet apygardos teismų plotai išsi¬ 
lygintų: antai, Kauno ir Šaulių teismų apygardose būtų po 6 
apskritis, o Panevėžio ir Mariampolės po 4 apskritis. Iš Kauno 
Apygardos Teismo galima būtų paimti Panevėž ; o teismui 6 nariai, 
Kauno gi teismui liktų 10 narių, nes jo yra apskričių daugiau ir 
bylų daugiau. Skaitant Kauno ir Panevėžio teismų pirmininkus ir 
jų padėjėjus, Kauno teisme būtų 12 teisėjų, Panevėžio teisme 8; 
vadinasi, kiekvienai apskričiai tektų po 2 teisėju, ir viens jų pri¬ 
žiūrėtų apskrities civilines bylas, kitas baudžiamąsias. Toks teisėjų 
skaičius yra ir Šaulių teisme. Įsteigus teismą Panevėžy, apygar¬ 
dos teismo teisėjai Kaune ir Panevėžy turėtų kur kas mažiau 
darbo, negu dabar Kaune turi, ir todėl bylos būtų sprendžiamos 
daug greičiau, ir teismo darbas įeitų į tinkamas vėžes. Be to 
geriau būtų prižiūrimi taikos teisėjai, teismo tardytojai, teismo 
antstoliai ir notarai; du apyg. teismo teisėjai galėtų gerai žinoti 
savo apskrities teismo darbuotojus ir jų darbą; dabar gi Kauno 
Apyg. Teismui sunku prižiūrėti Ežerėnų, Utenos ir Rokiškio ap¬ 
skričių teismo darbuotojus; kai arčiau būtų apyg. teismas, tai ir 
apskričių teismo darbuotojai stengtųsi geriau dirbti, nes nuolat 
jaustų aukštesniosios instancijos akį. Šiam sumanymui įvykdyt 
reikia lėšų, bet mūsų biudžetas gali pakelti tik tam tikrą naštą. 
Todėl reikėtų uždėti mokesnis kiekvienam, kuris pralošia bylą 
teisme: juk kas pralošė bylą teisme, tas kaltas tuo, kad jis arba 
reikalavo, ko neturėjo teisės reikalauti, arba geruoju nepildė, ką 
turėjo išpildyti; dėl to buvo kelta byla ir teismo darbas, tai tegu 
tas, kuris teismo pripažintas neteisingu, ir moka; čia butų grąži¬ 
nama valstybei lėšos teismams laikyti. Tasai mokesnis galima 
būtų skirti, atsižiūrint kiek į ieškinio kainą, ir nurodyti jo didumą 
visokiais atsitikimais, pav. kai patenkinta tik ieškinio dalis, kai 
byia panaikinta, kai šalių susitaikyta; teismams ir teisėjams rei¬ 
kėtų įsakyti žiūrėti, kad tasai mokesnis būtų paimtas. Tatai būtų 
mums ne naujas dalykas: antai, kai ieškoma skola prote¬ 
stuotu vekseliu, tai atiteisiama V* °/o baudos, tik toji bauda ten 
eina ne iždui, bet ieškovui. 

Išlaidos naujam teismui steigti nebūtų per didelės, jei Pa¬ 
nevėžio miestas aprūpintų teismą butu. 

Kitas visiems apygardos teismams palengvinimas būtų toks: 
visos sprendžiamos apygardos teismų pirmąja instancija bylos 
reikėtų pavesti taikos teisėjų kompetencijai. Šios bylos kelia 
apygardos teismams daug darbo: jos dažniausiai atidedamos po 
kelis kartus; o kai atidėtos, tai kitam posėdy pranešti dažnai 
tenka kitam teismo nariui, kuris turi iš naujo įsiskaityti į jas, to¬ 
dėl aikvojama nemaža laiko. Antai, Kauno Apygardos Teisme 
tų bylų 1922 metais kilo 562; atidėjus jos reikia vėl skirti po- 
sėdin, ir todėl jų skaičius atstoja, galima sakyti, dvigubą neatide¬ 
damųjų bylų skaičių. Jei mūsų taikos teisėjų ir apygardos teismų 
kompetencija skirtųsi viena nuo kitos ne tik ieškinio kaina, bet ir 
sprendžiamųjų bylų rūšimis, kaip kad yra Prancūzijoj ir Vokietijoj, 
tai dar galima būtų sutikti su taikos teisėjų ir apygardos teismų 
kompetencijos suskirstymu. Bet mūsų taikos teisėjams, spren¬ 
džiant ginčo bylas, tenka susidurti su tais pačiais klausimais, kaip 
ir apygardos teismui, nes jie sprendžia tų pačių rūšių bylas, kaip 
ir apygardos teismai. 562 pirmosios instancijos bylos labai ap¬ 
sunkina apygardos teismą, o jei jos būtų padalintos Kauno apy¬ 
gardos 23 taikos teisėjams, tai kiekvienam tektų po kokias 25 
bylas, ir taikos teisėjų darbas padidėtų nežymiai. 

Tuomet apygardos teismui liktų tik apeliacijos instancija vien¬ 
ašmenių teisėjų sprendimams; Vyr. Tribunolas liktų kasacijos in¬ 
stancija, ir jam galima būtų uždėti dar kitos pareigos teismo darbo 
srity, tos pareigos, kurių dabar nieks neina, kaip antai discipli¬ 
narinio teismo pareigos, įstatymų aiškintojo valstybės įstaigoms 
ir k. 

Prancūzai yra geri teismo darbo specialistai, jie yra įsižiū¬ 
rėję į tą darbą ištisais amžiais; dabar ir prancūzų procesualistai 
pataria pirmosios kolegijalinių teismų instancijos darbą pavesti 
vienašmeniams teisėjams, o kolegialiniais teismais palikti tik ape¬ 
liacijos teismus. Prancūzijoj kaikurias svarbias bylas sprendžia 
apygardos teismų pirmininkai; ir prancūzų procesualistai sako, 
kad teismo pirmininko kompetencija vis plečiama ir, girdi, matyti, 
kad vienašmenis teisėjas atsistos kolegijalinio pirmosios instan¬ 
cijos teismo vieton (E. Garsonnet et Ch. Cėzar-Bru, Prėcis de 
proc. civ. 1923 m. 24 ir 35 lapai). 

Taigi ir mums^nėra ko bijoti pavesti taikos teisėjų kompe- 
tenciajai pirmosios instancijos bylos. 

Toliau, į kolegialinių teismų posėdžius reikėtų leisti teis¬ 
mams kviesti advokatai, einant sustatytąja Advokatų Tarybos len¬ 
tele ir duodant advokatams posėdžio metu lygias su teismo na¬ 
riais teises. Šiuo būdu teismams būtų teikiama pagalba, nes 
advokatas pavaduotų vieną teismo narį. Be to, advokatūroj yra 
daug prityrusių teisininkų; reikšdamas savo nuomonę pasitarimo 
kambary, advokatas, kaip geras specialistas, nemažai padėtų 

sprendžiant bylą: jis įneštų įgytąjį savo ilga praktika prityrimą, 
o tatai būtų labai sveikas dalykas. 

Teismo darbo tikslas — rasti byloj teisybė, ir tai teisybei 
ieškoti reik šauktis specialistų pagalbos. Dabar teismams trūksta 
prityrusių teisėjų, o mūs advokatūroj yra 43 prisiekusieji advo¬ 
katai ir 25 jų padėjėjai, vadinasi, arti 70 mūsų teisininkų advo¬ 
katauja. Mūsų teisėjams tenka nešti sunki našta, taigi mūsų 
advokatai turi padėti teisėjams dirbti, tuomet nebus kalbama apie 
reikalingumą advokatų mobilizavimo teismo darbui. Di¬ 
delių kliūčių dėti advokatams minėtoji pareiga nematyti; reikia 
tik įprasti žiūrėti į teismo ir advokatų darbą kaip į bendrąjį darbą 
ir nelaikyti teisėjų ir advokatų kaip kokiais priešininkais. Kal¬ 
bamuoju reikalu mes turime irgi prancūzų pavyzdį: ten ne tik 
advokatai, bet ir „avouės* 4 yra kviečiami į apeliacijos teismo po¬ 
sėdžius; jei prancūzai neranda kliūčių,, tai ir mes galėtume pra¬ 
šalinti kažkurias kliūtis. Anglijoj advokatai yra greičiau teisėjų 
padėjėjai negu šalių atstovai, ten jie visai nėra atsakomingi savo 
klijentams. 

Iš pris. advokatų padėjėjų į posėdžius galima Įbūtų leisti 
teismams kviesti tik tie, kurie jau praktikuoja ne mažiau kaip 3 
metus. 

Sako, advokatai galį keršyti viens kitam, dalyvaudami po¬ 
sėdy; bet, man rodos, tokiu pasakymu žeminama advokato var¬ 
das: vargiai atsiras pris. advokatas, kuris užmirš savo aukštas 
pareigas teisme ir taip darys; man rodos, jei būtų tokių advo¬ 
katų, tai labai maža. 

Gali atsitikti, kad tą dieną, kurią advokatas turės dalyvauti 
posėdy, jam reikės vesti byla; čia Advokatų Taryba turėtų nu¬ 
rodyti keliomis dienomis prieš posėdį, kuris kitas advokatas ga¬ 
lėtų pavaduoti einantį iš eilės advokatą. Šiaip ar taip, vis dėlto 
prancūzai moka sutvarkyti dalyką; pasistengę ir mes, tur būt, 
sugebėtume jį sutvarkyti. 

Teismams svarbu turėti ne tik geri teisėjai, bet ir geri antra¬ 
eiliai teismo darbininkai ir labiausia sekretoriai ir jų padėjėjai, 
nes sekretoriai rašo kiekvienos bylos protokolą; gerai parašyti 
protokolas ne menkas darbas; kalbant šalims arba liudininkams, 
reik sugebėti atskirti svarbūs dalykai nuo nesvarbių ir į proto¬ 
kolą įtraukti tik svarbius bylai dalykus; vargiai tenka abejoti, jog 
neišsilavinęs sekretorius nesugebės atlikti to darbo; praktika roao, 
kad į protokolą dažnai įtraukiama kas nereikia, o kas reikia— 
neįtraukta ir tik dėl to, kad sekretoriaus arba jo padėjėjo galva 
neapima, kuris dalykas turi būt išaiškintas; tuomet gaudoma ir 
įtraukiama į protokolą tik atskiri šalių arba liudininkų sakiniai, 
kurie kartais nėra sumegsti viens su kitu; kai vėliau teisėjui rei¬ 
kia rašyti sprendimo matyvai, tai jis atsiduria keblioje padėty, 
jei neatsimena visų bylos aplinkybių; žinoma, kad tai yra didelis 
teismo darbui nepatogumas ir tasai nepatogumas turi būt praša¬ 
lintas, Tuo tikslu sekretoriauti teismo posėdy reikėtų sodinti 

asmuo, išėjęs aukštąjį teisių mokslą arba bent gerai išsilavinęs 
teismo darbo srity. Čia kyla klausimas, kaip paruošti tokie 
darbininkai? J šitą klausimą galima atsąkyti, palietus advokatų 
ir teisėjų paruošimo esamąją tvarką. 

Kitose valstybėse (Prancūzijoj, Vokietijoj ir Angliioj) j ad¬ 
vokatus priimama asmens, kurie yra išėję aukštąjį teisių mokslą 
ir praktikos darbą teisme arba pas advokatą; kai tie asmens 
eina praktikos darbą pas advokatą, tai jie laikomi praktikantais 
ir savarankiškai bylų vesti neturi teisės. Vokietijoj stodami j 
advokatūrą praktikantai turi laikyti dar kvotimą. 

Mūsų įstatymais einant, teisininkai, kurie ruošiasi advoka¬ 
tauti. yra vadinami prisiekusiųjų advokatų padėjėjais; jie privalo 
eiti 5 metus praktikos darbą teisme arba pas prisiekusįjį advo¬ 
katą. Bet faktinai tasai mūsų teisininkas įsirašo kurio advokato 
padėjėju ir jokio praktikos darbo neina; 'jis savarankiškai veda 
teisme bylas privatinio advokato teisėmis ir tik kartais pasiklau¬ 
sia pris. advokato patarimo. Vargiai galima abejoti, kad kai 
kurie pris. advokatų padėjėjai neapsieina be klijentų gaudymo. 
Visa tai verčia pasisakyti prieš esamąją pris. advokatų ruošimo 
tvarką: juk negalima leisti, kad ir teisininkui,^be jokio praktikos 
darbo tuoj vesti visos bylos visose teismo įstaigose; čia gali at¬ 
sitikti bylų gadinimų; toks teisininkas vargiai sugebės išsyk tin¬ 
kamai parašyti ieškinio prašymą; kaip gi jis atstovaus šalį, su¬ 
sidūręs byloj su priešininku išsilavinusiu prisiekusiuoju advokatu? 
Žinoma, menkai. Advokatas būtinai turi būt sujungęs teorijos 
mokslą su praktikos darbu. Šiandien mes neturime nė Advokatų 
Tarybos instrukcijos, kaip advokatai privalo ruošti savo padė¬ 
jėjus; čia daug kenkia ir tas dalykas, kad pris. advokatų padėjė¬ 
jams leidžiama vesti bylos privatinio advokato teisėmis; todėl 
faktinai ir prieita esamoji tvarka. 

Čia reikėtų pakeisti esamasis įstatymas. Mūsų pris. advo¬ 
katų padėjėjų stažas—5 metai—yra per ilgas; rodos, pakaktų 3-jų 
metų stažo; tik įstatymu reikėtų reikalauti, kad teisininkai, kurie 
norės advokatauti, būtinai turėtų eiti praktikos darbą teisme dve¬ 
jus metus, kuo daugiausia sekretoriaudami teismo posėdžiuose, 
o trečiuosius metus dirbti prie advokato ir vesti tik tas bylas, 
kurias paves jiems advokatas arba ir teismas; kiekvienu atsiti¬ 
kimu pris. advokatas turėtų instruktuoti praktikantą. 

Trejiems metams praslinkus, Advokatų Taryba, dalyvaujant 
apygardos teismo arba Vyr. Tribunolo nariui, atsižiūrint, kuriame 
teisme praktikantas dirbo, ir Vyr. Tribunolo Valstybės Gynėjui, 
turėtų spręsti, ar galima praktikantas priimti į prisiekusius advo¬ 
katus. Paaiškėjus, jog praktikantas nėra pakankamai pasiruošęs 
advokato darbui, Advokatų Taryba galėtų pratęsti jam praktikos 
darbą ne mažiau kaip 6 mėnesiams. Kai ir po 4 metų prakti¬ 
kantas būtų pripažintas neprisirengusiu arba netinkamu advokato 
darbui, jis nustotų teisės būti pris. advokatu, Del Advokatų 

Tarybos nutarimų šiais reikalais Vyr. Tribunolo Valstybės Gynėjui 
reikėtų leisti tiekti protestai Vyr. Tribunolui. 

Šiuo būdu praktikantai geriau būtų paruošti advokatų dar¬ 
bui ir patys daugiau mokintųsi negu dabar, kai jiems daugiau 
rupi rasti sau klijentų ir kartais imtis bylos tik dėl to, kad tu¬ 
rėtų kiek uždarbio. Bet čia svarbu dar ir tai, kad teismas turėtų 
tinkamų antraeilių darbininkų (sekretorių ir jų padėjėjų); be to 
praktikantai, įsižiūrėję į teismo darbą, eitų daugiau į teisėjus, tei¬ 
smo tardytojus ir valstybės gynėjo padėjėjus. Dabar gi teismams 
trūksta teisininkų, nes jų daug eina į advokatūrą; j advokatų pa¬ 
dėjėjus teisininkų eina daug dėl to, kad teisėjų atlyginimas yra 
menkas, o advokato padėjėjas tuoj gali uždirbti daugiau privati¬ 
nio advokato teisėmis. 

Kyla tik klausimas, iš ko gyventų praktikantai ? Vieni jų 
galėtų būti teismo kandidatais, kiti sekretoriais ir sekretorių pa¬ 
dėjėjais apygardos teisme, Vyr. Tribunole, prie valstybės gynėjų, 
kaikurie gyventų ir savo lėšomis arba eitų kurį darbą teismo 
raštinėse. 

Tuomet reikėtų pakeisti ir esamasis teismo kandidatų įsta¬ 
tymas, kuris buvo išleistas tik tam tikroms aplinkybėms esant; 
teismo kandidatais reikėtų priiminėti tik asmens, išėjusieji aukštąjį 
teisių mokslą. Lenkijoj yra įstatymas, kuriuo visi teisininkai, 
išėję aukštąjį teisių mokslą, privalo dirbti teisme dvejus metus ir 
tik paskui gali pasirinkti sau teisėjo arba advokato darbą ir tęsti 
toliau praktiką pasirinktoj srity. 

Išdėstytosios priemonės, rodos, suteiktų teismo darbui tin¬ 
kamų sąlygų. 

Kiek padidinus, jei reikėtų, taikos teisėjų ir teismo tardy¬ 
tojų skaičių teismų apygardose ir įvedus baudžiamosioms byloms 
spręsti prisiekusiuosius posėcfininkus (ne 12, o gal 6), rodos, 
butų prieita mūsų teismų ir jų darbo nuolatinis sutvarkymas. 
Tad netektų kalbėti apie teisėjų rinkimus; mūsų vienos partijos 
(v.l.s.) programoje tarp kitako įdėta teisėjų rinkimai. Šiuo rei¬ 
kalu man jau teko kalbėti „Teisės“ 1922 m. I-me numery; ten 
aš išdėsčiau A. Mengerio ir K. Mališevo nuomones ir savo pro¬ 
tavimus dėl teisėjų rinkimų. Čia galiu pridėt dar dviejų specia¬ 
listų nuomones; antai, Bentamas sako: mokėti įstatymai ir tai¬ 
kinti jie gyvenimo įvykiams yra dalykas ne kiekvienam žmogui pri¬ 
einamas. Sakyti, kad jis yra visiems prieinamas, tai butų pripa¬ 
žinti, kad baisiausioji iš visų profesijų, būtent profesija daryti 
sprendimus dėl žmonių nuosavybės, jų laisvės ir kartais gyvybės 
yra vienintelė, kuriai visai nereikia pasiruošti, ir kad paprasčiau¬ 
siam amatui išmokti reikia mokslo, o svarbiausiajam jo nereikia. 
Vokiečių prof. F. Šteinas sako: „teisėjų rinkimai būtų mirties 
smūgis teisėjų nepriklausomybei; tatai būtų tikrasis klasių „tei¬ 
singumas“. Biaurus Šiaurės Amerikos pavyzdys turėtų atgrasyti 
nuo teisėjų rinkimų“. (F. Stein. Grundriss dės Civilprocesrechts. 
1921 m. 67 lapas). 

Teisėjų rinkimai praktikuojama daugely Šveicarijos kantonų, 
bet ir ten nusiskundžiama rinkimų sistema. 

Pas mus rinkimų sistema teisinama tuo, kad teisėjais, girdi, 
nepasitikima; jei taip, tai teisėjais reikia skirti žmonės, kuriais 
galima būtų pasitikėti; aplinkybės privertė mus skirti teisėjais 
kartais neatatinkamus asmenis; taigi reikėtų tasai dalykas atitai¬ 
syti, paprašius tų teisėjų pasitraukti iš vietų, nes neleistinas daly¬ 
kas, kad teisėjas žemintų savo vardą. Be to apyg. teismai tu¬ 
rėtų dažniau daryti teisėjams revizijas. 

Turint akyse kitų valstybių pavyzdžius ir aukščiau minėtų 
specialistų nuomones, mums reikėtų mesti svajojimus apie tei¬ 
sėjų rinkimus, teisėjų suvažiavimus. Jei jau būtų norima išban¬ 
dyti teisėjų rinkimų sistemą pas mus, tai tie bandymai bent rei¬ 
kėtų daryti dar negreit, kai galima būtų iš ko rinkti teisėjai. 

VI. Mačys . 

Jurisprudencijos populerizacija. 


Bibliografijos žurnalo „Knygos" pirmam numery tūlas re¬ 
cenzentas, kalbėdamas apie Gruodžio „Tarptautinės Teisės“ va¬ 
dovėlį, daro mūsų juristams skaudžių priekaištų, kaltindamas tuo, 
kad jie nieko nerašą iš teisės srities. „Juristų turime daug—sako 
tasai kritikas—ir teismai ir ministerijos jų pilni ir kuone visi vi¬ 
suomenės darbai jų atliekami, tačiau jie atkakliai, apart vieno 
kito straipsnelio, nieko kito visuomenei iš savo srities neduoda. 
Visuomenei teisė iki šiol tai kaž koks paslaptingas indas, kurj 
atvožti moka tiktai pašauktieji teisėjai ir advokatai. Gal jiems 
taip patogiau?“... 

Ar teisingi tie priekaištai? — Man rodos, kad teisingi tik 
dalinai. 

Jei ligi šiol nepasirodė rimtesnių ir platesnių lietuvių kalba 
rašytų veikalų ir vadovėlių iš teisės srities, tai juk beveik tą patj 
apsireiškimą mes matome ir kitose mokslo srityse: matematikoj, 
medicinoj, gamtamoksly, filozofijoj ir t. t. Priežastis aiški: to¬ 
kiems veikalams ligi šiol nebuvo iš niekur jokio reikalavimo. Iš 
tiesų. Kas būtų leidęs, sakysime, fiziologijos arba integralinės 
skaičiuotės, arba civilinės teisės vadovėlius ar mokslo tyrinėjimus 
iš tų ir panašių sričių, jei tokie veikalai ir būtų buvę parašyti? 
Kas pagalios tas knygas ir studijas būtų skaitę ar pirkę? Tik 
susikūrus Lietuvoje aukštajai mokyklai ir padidėjus inteligentijos 
skaičiui susidarys palanki dirva ir atsiras net būtino reikalo ra¬ 
šyti ir leisti originaliniai mokslo veikalai ir tyrinėjimai. Kitų ša¬ 
lių pavyzdys aiškiai rodo, kad mokslas auga ir tarpsta tiktai 
greta aukštųjų mokyklų. Tat ir suprantama. Aukštoji mokykla 
surenka vienon vieton išmėtytas mokslo pajėgas, įtaiso reika¬ 
lingų mokslo tyrinėjimams specialinių įrengimų ir apskritai su¬ 
daro palankią mokslo plėtotei medžiaginę ir dvasinę apystovą bei 
atmosferą. Tad mūsų juristų ir netenka kaltinti, kad jie dar nėra 
parašę mokslo dalykų iš teisės srities. 

Bet užtat minėtieji priekaištai ir kaltinimas juristų bus visai 
teisingi, jei mes imsime teisių mokslo populerizacijos sritį. Popu- 
lerizacijai nereikia nei ilgo prisirengimo, nei gilių žinių, nei 

didelio darbo; pakanka gero noro, atsidėjimo ir pusėtino popu- 
lerizuojamojo dalyko pažinimo. Populeriniai rastai — tai trum¬ 
pos brošiūros ar net straipsniai, kuriuos rašo kad ir specialistai, 
bet atliekamomis nuo profesionalinio darbo valandomis. Nauda 
iš tokių raštų didelė, nes juos skaito platūs visuomenės sluogs- 
niai, semdami iš ten reikalingų sau žinių; todėl populerinių 
raštų autoriams natenka ilgai ieškoti leidė jų savo raštams ir rūpin¬ 
tis, ar bus kam parašytoji knygelė skaityti. 

Pas mus ligi šiol buvo populerizuojamos įvairios mokslo 
šakos ir sritys: agronomija, koperacija, medicina, istorija, peda¬ 
gogija, literatūra, teologija. Minėtų sričių populeriniai raštai 
skiriami dažniausiai mūsų sodžiui ir turi arba grynos praktikos 
uždavinių (pamokymai, kaip žemė dirbti, koperatyvai steigti, 
sveikata palaikyti ir t.t.), arba siekia bendro lavinimo tikslų (su¬ 
pažindina su istorija, literatūra, mokslo išradimais ir t.t.). Atsi¬ 
minkime tiktai D-ro K. Griniaus brošiūras iš medicinos, P. Ma¬ 
šioto iš gamtos mokslų, M Veito iš veterinarijos, M. Pečkau- 
skaitės (Šatrijos Raganos) iš istorijos, P. Višinskio iš politikos 
ir visuomenės mokslų. Iš jurisprudencijos panašių populerinių 
raštų mes beveik neturime, ir čia mūsų teisininkai yra be abejo 
kalti. 

Šiame straipsnely mes ir norime atkreipti juristų dėmesį į 
jurisprudencijos populerizacijos reikalingumą ir paraginti juos 
imtis tos populerizacijos. Populerizuodami teisę, mes pasieksime 
dviejų tikslų ; patarnausime liaudžiai ir visuomenei, suteikdami 
reikalingų žinių iš teisės srities, ko žmonės taip be galo trokšta, 
ir padėsime pagrindą juridinei literatūrai, nes mūsų sąlygose 
kiekvienas mokslas turės prasidėti tik nuo populerizacijos to, kas 
yra pasiekta svetur. 

Ką privalo juristai populerizuoti? 

Pirmų pirmiausiai reikia populerizuoti ir interpretuoti Seimo 
leidžiamuosius įstatymus. Mūsų laikraščiai dažniausiai tiktai 
pamini Seimo išleistus įstatymus, visai neliesdami jų turinio, arba 
atspausdina įstatymą in extenso be jokių paaiškinimų. Įstatymai 
rašomi visur ir visumet ypatinga suglausta, taip sakant, kon¬ 
densuota kalba; juose trumpais sakiniais įdėta daug turinio. Net 
prityrę juristai, skaitydami įstatymus, visumet pasiskaito ir tų 
įstatymų komentarus. Kas bekalbėti apie liaudį? Todėl nieko 
nėr stebėtina, kad išleistieji įstatymai žmonėms dažnai esti mažai 
tesuprantami. Imkime kad ir žemės reformos įstatymą. Ką jame 
supras vidutiniai mūsų kaimo skaitytojai, nepaaiškinus jo savais 
žodžiais? Įstatymų interpretacijos reikalingumas pasidarys mums 
dar aiškesnis, jei atsiminsim daugybę išleistų ir leidžiamų novelų 
(įstatymų papildymų ir pakeitimų), kurios gali būt suprastos tiktai 
sugretinus jas su pagrindiniais (papildomaisiais ar pakeičiamai¬ 
siais) įstatymais. 

Toliau, turi būti populerizuojami gyvuojantieji Lietuvoje 
rusų įstatymai. Tie įstatymai neprieinami mūsų žmonėms, nes 

jie parašyti nesuprantama jiems kalba; bet ir tų pačių jstatymų 
net mokantiems rusų kalbos nebegalima gauti Lietuvoje. Norė¬ 
dami įgyvendinti liaudyje ir visuomenėje teisėtumo pajautimą, 
turime nuolat įrodinėti žodžiu ir raštu teisės reikšmę žmonių 
gyvenime, reikalingumą elgtis įstatymingai, ginti savo ir gerbti 
kitų teises. Juk negalima reikalauti, kad žmonės klausytų. įsta¬ 
tymų ir gintų savo teises, jei jie nežino nei tų įstatymų, nei teisių. 

Ypatingai reikėtų kreipti dėmesį į tas įstatymų sritis, su 
kuriomis daugiausia tenka susidurti plačiajai liaudžiai (valsčių 
sutvarkymas ir jų teisės bei prievolės, įstatymai apie paveldėjimą, 
testamentus, mokesnius, taikos teismą, kareiviavimo prievolę ir t.t.). 

Čia negalima nepriminti ir to, kad mūsų periodinėj spau¬ 
doj visai nėra teismo kronikos; teismo procesų aprašymų mes 
beveik nerandame mūsų laikraščiuose. Tuo tarpu visuomenei 
Lietuvoje ligi šiol teismuose visai ne'dalyvaujant (prisiekusieji 
posėdininkai, jury), teismo procesų aprašymas yra vienintelis 
kelias plačiai visuomenei pažinti teismo darbas. To nedarant, 
tarp teismo ir visuomenės gali nutrūkti paskutinis siūlas. 

Pagalios, populerizuotinas yra ir patsai teisių mokslas, bū¬ 
tent, įvairios teisinės institucijos, teorijos, teisių mokslo srovės 
bei pakraipos, teisės istorija ir 1.1. 

Iš to, kas pasakyta, matome, kad jurisprudencijos, kaip ir 
kitų mokslų populeriniai raštai gali būti grynos praktikos pobū¬ 
džio (įvairūs pamokymai, patarimai, aiškinimai) ir teoretinio tu¬ 
rinio. Norint suįdominti žmones teisės mokslu, reikia pradėti 
to mokslo populerizavimas nuo pirmosios rūšies raštų (utilitari¬ 
nių) ir paskui pamažėli pereiti prie teoretinių. 

Kai dėl populerizacijos formos, tai raštai gali būti straip¬ 
sniais, skiriamais laikraščiams, arba leidžiami atskiromis brošiū¬ 
romis. Pageidaujama dėti daugiau straipsnių iš jurisprudencijos 
j kalendorius, kurie po maldaknygių daugiausia yra Lietuvos gy¬ 
ventojų skaitomi ir mėgiami. 

Negalima sakyti, kad teisės populerizavimo darbas pas mus 
visai nebūtų pradėtas. 1905 — 1918 metais, t. y. per ir po pir¬ 
mosios rusų revoliucijos, buvo išversta ir parašyta keliolika bro¬ 
šiūrų daugiausia politinio bei teisinio turinio (apie įvairių val¬ 
stybių sutvarkymą, konstituciją, atstovų rinkimus, žmonių teises, 
įvairių tautų kovą dėl laisvės, apie mokesnius, teismą). Tos 
briošiūros atliko savo darbą: jos buvo mūsų liaudžiai pirmaisiais 
politikos vadovėliais, sužadino žmonių politinę sąmonę ir pri¬ 
rengė liaudį dabartiniam nepriklausomam gyvenimui. Dabar, 
virtus kitiems laikams, reikalingi ir raštai kitos rūšies: tei¬ 
sės kuriamojo, organizacinio ir informacinio turinio. Be minėtų 
knygelių man žinomos iš teisės srities dar dvi K. Samajausko 
brošiūros grynos praktikos pobūdžio, tai: „Valsčiaus teismas* ir 
„Valsčiaus notarijatas“ (Suvalkų krašto). Atsižvelgiant į teisės 
mokslo svarbumą ir jo reikšmę žmonių gyvenime ir sulyginus 

su daugybe populerinių raštų iš kitų sričių, reikia pripažinti, kad 
atlikta labai maža. 

Tad reikia griebtis darbo. Turime daug juristų, teoretikų 
ir praktikų, tik bėda, kad daugelis jų užsiima įvairiais dalykais, 
nieko bendra su jurisprudencija neturinčiais. Daug juristų rašo, 
tik vėl bėda — ne iš savo specialybės. 

Tegu kiekvienas teisininkas parašo nors kelis straipsnelius 
iš jam žinomos srities, tegu kelintas pagamina brošiūrėlę iš tei¬ 
sės srities, ir ūmu laiku mes užkišime spragą, kuri juo toliau, 
juo darosi didesnė. 

Z. Toliušis. 

Ar galima daryti pasidalinimo 

▼ 

aktai, Žemės Reformos {statymą 
paskelbus ? 


Kad galima būtų atsakyti į aukščiau pastatytąjį klausimą, 
reikia pirma išrišti klausimas, nuo kurįo momento reikia laikyti 
nuosavybės teisė perėjusia Valstybei. Žemės Reformos Įstatymo 
§ 55-me nurodyta, kurtomis teisėmis, šį įstatymą paskelbus, nau¬ 
dojasi žemės savininkas. Įstatymas sako, kad jis naudojasi savo 
lig tol turėtomis teisėmis, išskyrus perleidimo, pardavimo, įkei¬ 
timo ir išnuomavimo teises. Aišku, kad savininkas ir toliau 
naudojasi nuosavybės teise iki faktino nusavinimo dienos, tik 
negali perleisti, parduoti, įkeisti jr išnuomoti. 

Tokią išvadą patvirtina ir Ž. R. Įstatymo § 52, kuriuo Val¬ 
stybės globoje esančios žemės pereina Valstybės nuosavybėn nuo 
įstatymo paskelbimo dienos. Ta išimtis, padaryta Valstybės glo¬ 
boje esančioms žemėms, tik patvirtina bendrą dėsnį, kad kitos že¬ 
mės (nesančios Valdžios globoje) nepereina Valstybės nuosavybėn 
nuo įstatymo paskelbimo dienos. 

Tą pačią išvadą patvirtina dar ir Ž. R, Įstatymo § 54, ku¬ 
riuo po to įstatymo paskelbimo savininkams dar leidžiama par¬ 
duoti žemės dalį, jeigu jie jau buvo užpardavę ją arba net tik 
padavę prašymą leisti parduoti. Jeign nuosavybės teisė būtų pe¬ 
rėjusi Valstybei nuo dienos Ž. R. Įstatymo paskelbimo, tai leisti 
buvusiam savininkui parduoti Valstybės nusavybė butų aiški ne¬ 
sąmonė. 

Todėl Ž. R. Įstatymo §§-ų 52, 54 ir 55 prasmė rodo, kad 
nuosavybės teisė į žemes, nesančias Valstybės globoje, palieka 
savininkui, kad ir aprėžta draudimu perleisti, parduoti, įkeisti ir 
išnuomoti. 

Tos išvados negali pakeisti § 51 -jo redakcija. Be abejo tas 
paragrafas yra labai neaiškus, nes neaišku, ką jis supranta žo¬ 
džiais „visos teisės, surištos su nusavinamąja nuosavybe“. Tačiau 
viena tegalima tvirtinti, kad tas paragrafas žodžiais „visos teisės“ 

nesupranta ir negali suprasti nuosavybės teisės. Jeigu įstatymo lei¬ 
dėjas būtų norėjęs šiame paragrafe pasakyti, kad nuo dienos įstatymo 
paskelbimo nuosavybės teisė į visas žemes pereina Valstybei, tai 
jis ir būtų tat aiškiai pasakęs, o ne pavartojęs tokį neaiškų sa¬ 
kinį, kaip „visos teisės, surištos su nusavinamąja nuosavybe“. 
Nuosavybės teisės perėjimo momentas yra toks kardinalis klau¬ 
simas, kad jeigu apie jį įstatymo leidėjas būtų kalbėjęs § 51-ame, 
tai būtų pasisakęs aiškiai. Mes matome, kad ten, kur įstatymo 
leidėjas norėjo nurodyti, kad nuosavybės teisė pereina Valstybei 
nuo įstatymo paskelbimo dienos, ten jis aiškiai ir griežtai, kaip 
antai § 52-me, sako, kad nuosavybės teisė j Valstybės globoje esan¬ 
čias žemes pereina Valstybei nuo įstatymo paskelbimo dienos. 
Jeigu § 51-as būtų nustatęs perėjimą Valstybei nuo įstatymo pa¬ 
skelbimo dienos nuosavybės teisių į visas žemes, tai tuomet būtų 
visai nesuprantama ir keista, kam gi reikalinga buvo tas pats 
dėsnis tik kitais žodžiais pakartoti dėl valdžios globoje esančių žemų. 

Aišku, kad jeigu įstatymo leidėjas rado reikalinga § 52-me 
padaryti išimtį ir nustatyti, kad tame paragrafe numatytos rūšies 
žemės pereina Valstybės nuosavybėn tuojaus po įstatymo pa¬ 
skelbimo, tai įstatymo leidėjo bendra mintis buvo tokia, kad 
nuosavybės teisė į kitų rūšių žemes pereina Valstybei ne tuojaus, 
o tiktai nuo formalaus faktino ty žemių perėmimo tam tikra nu¬ 
rodyta tvarka (Vyr. Žin. N 102 Z. R. įstatymo vykdymo instruk¬ 
cija.). Kalbėdamas gi § 51-me apie „visas teises, surištas su nu- 
savinimąja nuosavybe“ įstatymo leidėjas, tur būt, turėjo galvoje 
realinius servitutus, karo nuostolius, padarytus nusavinamajai uuo- 
savybei ir t.t. 

Jeigu nuosavybės teisė, kad ir aprėžta, pasilieka savininkui, 
tai neabejojamai palieka ir bendrųjų savininkų teisė pasidalinti ir 
ir padaryti pasidalinimo aktus. įstatymas (§55-as) draudžia tik 
perleidimą, pardavimą, įkeitimą ir išnuomavimą. Nė prie vienos 
iš šitų rūšių aktų negali būti priskirtas pasidalinimo aktas. Be 
to Žemės Reformos įstatymu visai nepaliestas ir nepakeistas Civ. 
įst. 550 str., kuriuo kiekvienas bendrosios nuosavybės dalininkas 
visumet gali reikalauti pasidalinimo natūroje. Taipat nepaliesti 
ir nepakeisti Civ. Ist. 1315 ir kiti str., kurie numato pasidalinimą 
ar padalinimą bendrosios nuosavybės, įgytos paveldėjimu. 

Rusų laikais griežtai buvo uždrausta katalikams įsigyti že¬ 
mės Lietuvoje, ir visi tokio įsigyjimo aktai buvo naikinami, bet 
ir tada bendriesiems savininkams nebuvo draudžiama dalintis, 
net ir taip, kad visa žemė tektų vienam, o kiti gautų pamokė- 
jimą. (Senato sprendimai 1889 m. Nr. 33, 54 ir 55, 1891 m. 
Nr. 50). Nes pasidalinimas nėra perleidimas bei įgyjimas, o tik 
bendrų savininkų tarp savęs susitvarkymas. 

Neturi reikšmės ir nekeičia dalyko ta aplinkybė, kiek kuris 
iš besidalinančiųjų ima žemės. Pavyzdžiui, jeigu du bendru 
dvare savininku turi teisės kiekvienas į pusę to dvaro, tai nieko 
nereiškia, ar juodu dalinasi tarp savęs dvaro hektarų skaičių 

aritmetiškai lygiom, ar vienas gauna daugiau, o antras mažiau. 
Juk turėti teisės į dvaro pusę reiškia turėti teisės j to dvaro 
vertės, o ne į hektarų skaičiaus, pusę. Kas ims geresnę žemę, 
trobesius ir t., t., tas gaus mažesnį hektarų skaičių ir atvirkščiai. 

Todėl į pastatytgjį aukščiau klausimą: „ar galima daryti 
pasidalinimo aktai, Žemės Reformos įstatymą paskelbus“ reikia 
atsakyti: taip, galima, išėmus tas žemes, kurios iki Žemės Refor¬ 
mos įstatymo paskelbimo buvo valdžios globoje.*) 

VI. Stašinskas. 


*) Šiuo klausimu Vyr. Tribunolas yra pareiškęs visai priešingą nuo¬ 
monę, Žiūr. šiame N. „Vyr Trib. praktika“. Red. 

Globų steigimo klausimu. 


P. O. Finkelšteinas savo straipsny „Mūsų įstatymai teisės 
šviesoje“, įdėtam „Teisės“ 1922 m. 2 numery, tarp kita ko sako, 
mūsų globos, ėsą, steigiamos neteisėtai, nes nesą įstatymo, kuris 
paveda taikos teisėjams steigti globas; užtat, girdi, per 30 metų 
dabar globojamieji galėsią ginčyti juridinius savo globėjų 
veiksmus. 

Del šios nuomonės reikia pasakyti, kad, einant Lietuvos 
valstybės laikinosios Konstitucijos 24 straipsniu, pas mus laiki¬ 
nai buvo palikta rusų įstatymai, 1 ) kurie yra buvę prieš karą, kiek 
jie neprieštarauja laikinosios Konstitucijos pamatiniams dėsniams. 
Einant laikinojo Lietuvos teismų ir jų darbo sutvarkymo 2 straip¬ 
sniu, rusų teismo įstatymai taipgi palikti, tik nurodytais to 
sutvarkymo straipsniais kiek pakeisti. To sutvarkymo straip¬ 
sniuose apie globų steigimo tvarką nieko nekalbama. Todėl, 
prasidėjus mūsų valstybės gyvenimui, mes būtume turėję vadautis 
rusų globos įstatymu, išdėstytu rusų įstatymų rinkinio 10 tomo 
1 dalies 212—382 straipsniuose, nes savo globos įstatymo netu¬ 
rėjome ir lig šiol dar neturime. Bet Lietuv. valst. laik. Konstitu¬ 
cijos 22 straipsnis panaikino luomų privilegijas. Rusų globos 
įstatymas buvo pritaikintas žmonių suskirstymui luomais: antai, 
bajorams buvo įsteigta „bajorų globa“, miestelėnams — „našlai¬ 
čių teismas“, o ūkininkų našlaičių globojimas buvo pavestas 
kaimo sueigai. Kadangi mūsų įstatymas panaikino tuos luomus, 
tai, žinoma, griuvo ir pačios rusų luomų įstaigos; jų vietoj liko 
spraga, kuri reikėjo ūmu laiku užtverti, nes iš pat pradžios mūsų 
teismų darbo buvo gaunami prašymai steigti globas. 

Globos steigti buvo pavesta taikos teisėjams, ir tatai buvo 
padaryta neužsimerkus, kaip kad p. Finkelšteinui rodosi, bet 
turint juridinį pagrindą: mūsų įstatymo nebuvo, rusų įstatymas 
nustojo veikęs, spręsti gi globų steigimo klausimas reikėjo tuoj; 
tokioms aplinkybėms esant, buvo žiūrėta, kaip rusų įstatymais 


*) Tas pat pakartota Konstitucijos 106 str. Red. 


44 




yra sutvarkytos globos įstaigos ten, kur jos yra taikinamos visiems 
žmonėms, neatsižiūrint į tai, kuriam luomui jie priklauso; vadi¬ 
nasi, reikėjo pasirinkti įstatymas iš analogijos. Juk analogija ir 
yra įstatymo taikinimas atsitikimams, jo nenumatytiems, bet juri¬ 
diniu atžvilgiu visai panašiems tiems atsitikimams, kuriems įsta¬ 
tymas yra išleistas. Tokiai analogijai ir paimta teismo įstaigų 
sutvarkymo atskirose rusų valstybės vietose įstatymo 658 straip¬ 
snis, kuris kalba apie Turkestaną ir taip sako: „taikos teisėjams 
dedama pareiga turėti savo žinioj globos sritį, kuri, einant ben¬ 
draisiais įstatymais, priklauso žiniai bajorų globos įstaigų ir miestų 
našlaičių teismų, jei kuriuose miestuose tų teismų nėra. Apy¬ 
gardos teismui be kitų globos srities pareigų dedama pareiga leisti 
užstatyti arba parduoti mažamečių turtas nurodytais civilinio sta¬ 
tuto 277 str. p. 2 ir 3 atsitikimais“. Taikinti įstatymai remiantis 
analogija yra leidžiama civilinio proceso 9 ir 10 straipsniais ir 
tatai yra išaiškinta visos eilės rusų senato sprendimų: 80—206; 
95—26; 1901—125. 

Todėl, pavedęs taikos teisėjams imti savo žinion globos sritį, 
teismas, mano nuomone, padarė teisėtą žingsnį. 

Jei globos sritis būtų buvusi paimta kurios kitos ministeri¬ 
jos įstaigų žinion, tai toks žingsnis būtų neteisėtas, nes nėra 
jokio įstatymo, kuris galima būtų pritaikinti net iš analogijos. 

Užtat su p. O. Finkelšteino nuomone aš negaliu sutikti; 
globojamieji dabar asmens neturės teisės ginčyti savo globėjų 
juridinių veiksmų, nes tie veiksmai yra teisėti. 

VI. Mačys. 

Vyriausiojo Tribonolo praktika. 


I. 

Lietuvos Konstitucija. 

68 str. (Teismas gali ir privalo remtis 68 str ., tik eidamas 
esamais įstatymais , kuriais dabar yra nustatyta teismų kompe¬ 
tencija), 

a) 1923 metų sausio mėn. Šiaulių Apskrities Valdyba, rem¬ 
damasi Konst. 68 str. prašė Vyr. Tribunolą išaiškinti Milicijos 
Įst. 3 ir 4 str., nes administracija neteisėtai, jos nuomone, rei¬ 
kalaujanti, kad savivaldybės įstaigos duotų milicijos tarnautojams 
butą, kurą, šviesą ir arkliams pašarą ne tik tarnybos tikslams, 
bet ir privatiniams tų tarnautojų reikalams. Vyr. Tribunolas 
pripažino šį prašymą nesvarstytinu. 

b) 1923 m. kovo mėn. B., 1. ir N. Blankų įgaliotiniai pris. 
adv. St. ir T., remdamiesi tuo pačiu Konstitucijos straipsniu, 
prašė Kauno Apyg. Teismą panaikinti Šiaulių Mokesnių Inspek¬ 
toriaus papildomojo l°/o nuo bendrų pajamų valstybinio ir sa¬ 
vivaldybių reikalams mokesnio išskaičiavimą litais, paremtą ne¬ 
teisėtu, jų nuomone, Finansų, Prekybos ir Pramonės Ministerio 
įsakymu. Kauno Apyg. Teismas pripažino šį prašymą nesvar¬ 
stytinu, ir V. Tribunolas su tuo sutiko. 

Savo nusistatymą tuo klausimu V. Tribunolas parėmė šiais 
motyvais: Konstitucijos 68 str. paveda teismui spręsti administra¬ 
cijos įsakymų teisėtumą, bet tos pačios Konstitucijos 66 str. 
sako, kad teismų organizaciją, kompetenciją ir jurisdikciją nu¬ 
stato įstatymas. Mūsų laikinieji teismų sutvarkymo ir kiti tam 
tikri įstatymai, kurie kaip tik liečia teismų organizaciją, kompe¬ 
tenciją ir jurisdikciją, nenurodo jokios ypatingos administracijos 
įsakymų apskundimo tvarkos, ir todėl, kolei tam tikras teismų 
sutvarkymo įstatymas nustatys tvarką, kuria šiam ar kitam orga¬ 
nui gali patekti ypatingos bylos dėl kalbamojo 68 str. dalyko, 

tolei šio straipsnio taisyklė tegali būti teismų taikoma sprendžiant 
pavestas jiems bendra tvarka bylas, kai jose iškyla kurio nors 
administracijos įsakymo teisėtumo klausimas; kolei nėra įstatymo, 
nustatančio ypatingą tvarką 68 straipsniui vykdyti, tolei nei apy¬ 
gardos teismas, nei V. Tribunolas, nei kuris kitas teismo orga¬ 
nas negali savo nuožiūra imtis funkcijos, kuri nėra jam, tam ti¬ 
kram teismo valdžios organui, tiesiog pavesta. 

(V. Trib. 1923—II—J d. ir V—23 d. sprendimai). 


II. 

Žemės Reformos įstatymas. 

51, 52 ir 55 str. (Žemės Reformos įstatymą paskelbus , jo lie¬ 
čiamų turtų pasidalinimo aktai daryti negalima ). 

1922. XI. 11. Žemės Reformos Valdybos narys Tomkūnas, 
Ž.O. ir V.T. Vlinisterio įgaliotas, iškėlė Kauno Apygardos Tei¬ 
sme Olimpijai Daugelienei ir Zofijai Petkūnienei ieškinį, pareik¬ 
šdamas, kad Daugelienei ir Petkūnienei priklausęs Maniūnų dva¬ 
ras — apie 366 ha žemės, — būtent, Daugelienei l h dalis, o 
Petkūnienei 6 h dalys; paskelbus Žemės Reformos įstatymą, Dau¬ 
gėlienė ir Petkūnienė 1922. VII. 17. pasidalinimo aktu, Vyre¬ 
sniojo Notaro patvirtintu, pasidalino dvarą pusiau; remdamasis 
Žemės Reformos įst. 2, 51 ir 76 str. įgaliotinis prašė tą pasida¬ 
linimo aktą, kaip neteisėtą, panaikinti. 

1923. I. 9—16. Kauno Apygardos Teismas, rasdamas, kad 
Dąugelienė ir Petkūnienė pasidalindamos užgavo Valstybės teisę 
į Žemės Reformos nusavintą dvarą, tą pasidalinimo aktą panaikino. 

Apeliacijos skunde Daugėlienės ir Petkūnienės įgaliotiniai 
pris. aav St. ir T^ nurodė, kad nusavinamų dvarų žemė nesanti 
nusavinta pačiu Žemės Reformos įstatymo paskelbimu ir kad 
todėl pasidalinimo aktas tegalėtų būti panaikintas, jei būtų įro¬ 
dyta, kad Vastybės interesai, kuriuos ji yra įgijusi Žemės Refor¬ 
mos įstatymu, bet kurie dar nevirto nuosavybės teise, yra šiuo 
pasidalinimu užgauti; čia gi jokiu būdu jie nesą užgauti, nes ir 
pasidalinus bendroms savininkėms, Valstybė vis tiek galėsianti 
nusavinti iš Maniūnų dvaro visą tą žemę, kuri yra viršaus 80 ha 
normos kiekvienam savininkui; todėl jie prašė Apygardos Tei¬ 
smo sprendimą panaikinti ir ieškinį atmesti. 

1923 metų gegužės 30 dieną Vyr. Tribunolas, išžiūrėjęs 
šią bylą, Apygardos Teismo sprendimą patvirtino ir apeliacijos 
skundą atmetė. Tribunolo motyvai toki: Žemės Reformos įsta¬ 
tymas nustatė ypatingus gana painius teisių santykius jo palie¬ 
stų žemių valdymo atžvilgiu tam laikotarpiui, kurs eina nuo šio 
įstatymo paskelbimo dienos iki sudarymo tam tikra tvarka kiek¬ 
vieno turto nusavinimo akto; iš vienos pusės įstatymas sako, 

kad visos teisės, surištos su nusavinamąja nuosavybe, pereina 
Valstybei nuo šio įstatymo paskelbimo dienos (51 str. pirmasis 
sakinys); ši taisyklė taikoma visiems įstatymo paliestiems tur¬ 
tams; bet tuojaus kitame straipsny (52 str.), kur išskiriama viena 
tų turtų rūšis, būtent tie turtai, kurie 1919. IV. 4. ir 1920. X. 30 
įstatymais buvo paimti valdžios globon, sakoma, kad šios rūšies 
turtai yra „laikomi perėjusiais Valstybės nuosavybėn" nuo Ž R. 
įstatymo paskelbimo dienos; jei aukščiau cituotoji 51 str. tai¬ 
syklė, bendra visiems turtams, reikštųjų nusavinimą Valstybės 
nuosavybėn nuo įstatymo paskelbimo dienos, tai nebūtų reikalo 
52 str npsny kartoti tą pat dėl vienos išskirtos tų turtų rūšies; o jeigu 
perėjusiais Valstybės uuosavybėn yra laikomi tiktai tos vienos 
išskirtos rūšies^ turtai, tai tuo pačiu pasakoma, kad kitos rūšies 
turtai, paliesti Žemės Reformos įstatymo, būtent dvarai, kurie ne¬ 
buvo valdžios globon paimti, nėra laikomi perėjusia/s Valstybės 
nuosavybėn; tad reikia suprasti, kad pastarieji turtai pereina Val¬ 
stybės uuosavybėn ne ipso jure Žemės Reformos įstatymo pa¬ 
skelbimu, o tam tikru nusavinimo ar perėmimo aktu (51 ir 55 
str.*), tad taip ir reikėtų suprasti paskutinis 51 str. sakinys: „toks 
aktas (nusavinimo ar perėmimo aktas) įgyja nuosavybės akto 
galios", vadinasi, jis tampa Valstybės nuosavybės titulu; bet jei 
dėl turtų, nepaimtų iki toį valdžios globon, Valstybė neįgijo for¬ 
malinės nuosavybės nuo Žemės Reformos įstatymo paskelbimo 
dienos, tai iš kitos pusės tie asmens, kurie iki tol buvo šių turtų 
savininkais, nustojo į turtą formalinės nuosavybės teisės kaip tik 
nuo įstatymo paskelbimo dienos: jie nustojo teisių, surištų su 
nusavinamąja nuosavybe (51 str.); kad ir nebepriklauso jiems 
teisės, bet laikinai, ligi bus sudaryti perėmimo aktai, jiems pa¬ 
liekama naudotis kaikuriomis tų teisių, išskyrus perleidimo, par¬ 
davimo, įkeitimo ir išnuomavimo teises; šis ypatingas naudojima¬ 
sis teisėmis įstatymo yra vadinamas atsakominguoju šeimininka¬ 
vimu (55 str.); įstatymas šiuos šeimininkus vadina „buvusiais 
savininkais“ (55 str.), tuo dar pabrėždamas, kad nuosavybės jie 
jau yra nustoję; kiekvienam jų dar suteikiama teisė pasirinkti iš 
nusavinamojo ploto 80 ha žemės į savo neliečiamąją nuosavybę 
(6 str.). Jeigu buvusieji savininkai yra nustoję Žemės Reformos 
įstatymo paliestųjų turtų nuosavybės, tai kol jie nėra tam tikra 
šiame įstatyme nustaiyta tvarka pasirinkę ir užfiksavę į savo nuo¬ 
savybę neliečiamąją žemės normą (po 80 ha kiekvienam), tol jie 
negali daryti tam turtui jokių nuosavybės aktų, taigi nė pasida¬ 
linimo aktų, kad ir dar nepriklausytų nuosavybė Valstybei, kaip 
tat matyti iš 51 str.; bet šis klausimas — Valstybės nuosavybės 
klausimas—čia nė neturi sprendžiamos reikšmės. 

(V. Trib. 1923— V— 30 d. sprendimas f 

III. 

Civil. proc. Ist. 

55, 55 1 , 273 str. (Ginčuose dėl nekilnojamojo turto nuosavybės 
Teismas ex officio negali kelti klausimo dėl ieškinio kainos.) 

1920 m. gegužės 4 d. Kazys Narkevičius prašė Ukmergės 
apskr. Taikos Teisėją iškelti Paulavičių su šeimyna iš vienkiemio 
„Podembe“ ir įkainavo ieškinį 200 auksinų. Atsakovas Paula¬ 
vičius iškėlė ginčą dėl ieškinio kainos, ir T. Teisėjas, apsvarstęs 
tą ginčą, nustatė ieškinio kainą 8000 auks. ir bylą išsprendė ieš¬ 
kovo naudai. Kauno Apyg. Teismas, kuriam byla pateko dėl 
atsakovo apeliacijos skundo, pats iškėlė klausimą dėl ieškinio 
kainos, paklausė tuo reikalu net liudytojų ir, nustatęs ieškinio 
kainą daugiau kaip 10.000 auk., pripažino bylą nepriklausomą 
Taikos Teisėjui ir panaikino. — Tą Apyg. Teismo sprendimą Vyr. 
Tribunolas panaikino ir bylą grąžino tam pačiam teismui spręsti 
iš esmės. Motyvai toki: Civ. Proc. Ist. 55 str. nurodo, kad ieš¬ 
kinio kaina yra nustatoma paties ieškovo; tai pagrindinė taisyklė; 
smulkiau šį dalyką nustato 55 1 ir 273 str.: kai kuriems ginčams 
šitie straipsniai nurodo objektines ieškinio įkainavimo žymes, 
ir aišku, kad tuose ginčuose įkainavimas tomis žymėmis yra pri¬ 
valomas ir kad ieškovas negali pareikšti žemesnės kainos už tą, 
kuri tomis žymėmis nustatoma (273 str. I ir 3—7 p.p.), vadinasi, 
kituose ginčuose, nenurodytuose Civ. Proc. Ist. 273 str, I ir 3 — 7 
p.p., o ypač ginče dėl nekilnojamojo turto nuosavybės, kaip tat 
jiurodo Civ. Proc. Ist. 273 str. 2 p., kuris, einant Civ. Prčc. Ist. 
55 1 str., yra privalomas ir taikos teisėjams, kaina nustatoma ieš¬ 
kovo ir gali būti ginčijama tik atsakovo, o ne paties teismo ex 
officio: čia teismams nepavesta rūpintis fisko reikalais. Jei at¬ 
sakovas tinkamai pareiškė ginčą dėl ieškinio kainos—o pareikšti 
jis jį Civ. Proc. Ist. 55 2 str. gali tik pirmoje instancijoje ir ne¬ 
vėliau, kaip pirmame posėdyje, — tai ginčą sprendžia ir galutinai 
nustato kainą taikos teisėjas (Civ. Proc. Ist. 55 2 , 274 ir 274 1 str.); 
šioje byloje pirmoj teismo instancijoje tat ir buvo padaryta, ir 
galutinis ieškinio įkainavimas nepakeitė bylos priklausomybės, tad 
Apygardos Teismas, kaip antroji instancija, jokiu budu negalėjo 
kištis į tą dalyką, nei savo nuožiūra, nei skundo kelių. 

(Vyr. Trib. 1922— VI—17 d . sprendimas). 

A. Kr. 

Oficialinis skyrius 


I. 

Nauji įstatymai, 

paskelbti Vyr. Žiniose: 

Nr. 108 (1922 — IX — 30): Technikos mokyklos įstatai. 

Nr. 109. (1922 — X — 9): Karinės prievolės įstatymo papildymas. Demo¬ 
bilizacijos įst. Vyrų gimusių 1902 m. šaukimo kariuom. įst.. 

Nr. 110. (1922 — X—16: Res-os Prezidento atlyginimo įst. 

Nr. 111. (1922 — X—23); Aukštųjų karininkų kursų statutas. Visuotino 
Lietuvos gyventojų surašymo įst.. 

Nr. 112. (1922 — X — 28): Medicinos, veterinarijos ir farmacijos personalo 
mobilizacijos įst. Namams, butams, kambariams ir kitiems tro¬ 
besiams sekvestruoti įst. Karių atleidimo mokslui eili įst. Dien¬ 
pinigių įst. vyriausybės siunčiamiems į užsienį žmonėms. 

Nr. 113. (1922 — X! — 6 ): Lietuvos Liaudies Banko įstatai. Lietuvos Ko- 
peracfjos Banko įstatai. 

Nr. 114. (\922 — XI — 9): Pašto, telegrafo ir telef. susisiekimo tarp Lietu¬ 
vos, Latvijos ir Estijos Konvencija. Svaigiųjų gėrimų mažme¬ 
nomis pardavinėjimo įstatymui vykdyti taisyklės. 

Nr. 115. (1922 — XI — 13): Lietuvos Respublikos 1922 metų pajamų ir iš¬ 
laidų sąmatos. 

Nr. 117. (1922 — XI — 23); Pradžios mokyklų įst. Mergaičių namų ūkio 
mokyklų įstatai. 

Nr. 118. (1922 — XII — 1): Lietuvos Banko statutas- 

Nr. 121. (1923 — I — 12): Pašto, Telegrafo ir Telefono tarifai. Samdymo 
sutarčių apmokėjimo įst.. 

Nr. 122. (1923 — I — 25): Užsienių R-lų Min-jos statutas. 

Nr. 123. 0923 — II — 10): Valstybės trobesių prižiūrėjimo taisyklės. 

Nr. 124. (1923 — III — 1): Seimo atstovų atlyginimo įst.. 

Nr. 125. (1923 — III — 10): Valstybės Kontrolės etatai. 

Nr. 126. (1923 — III — 21): Seimo paleidimo aktas. 

Nr. 127. (1923 — III — 26): Lietuvos Respublikos papildomosios pajamų ir 
išlaidų sąmatos. 

Nr. 128. (\92S — IV — 6): Virštarnybinių puskarininkių įst. 

Nr. 129. (1923 — IV — 14>: Pradedamųjų mokyklų mokytojų kursų įst.. 

Hr. 130. (1923 — V — 3): Laikinosios pastočių taisyklės. 

Mr. 131. (1923 — V — 10 ): Visuomenės organizacijoms, kurios vykdo že¬ 
mės ūkio kultūros kėlimo priemones, pašalpų ir paskolų da¬ 
vimo taisyklės. 

Mr. 132. (1923 — V — 29): Lietuvos stačiatikių bažnyčios santykiams su 
Liet. vyriausybe normuoti laikinos taisykles. Liet. sentikių or¬ 
ganizacijos santykiams su Liet. vyriausybe normuoti laik. tai¬ 
syklės. 

ir. 136. (1923 — VII — 20): Žemės Refor. Įst. §. 56 vykdymo taisyklės. 

Nr. I 37 . (1923 — VIII — 18): Liet. Resp. 1923 m. pajamų ir išlaidų są¬ 
matos. 

Nr. I 38 . (1923—IX—18): Vieškeliams ir paprastiems keliams tašyti ir laikyti 
taisyklių papild. ir pakeitimas, 

Nr. I 39 . (1923 — X — 4): Bendron nuosavybėn žemės perleidimo tai¬ 
syklės. 

Nr. I 4 I. (1923 — XI — 2): Žemės mokesnių jst. ir priedas prie jo §. 5. 

Nr. 14a. (1923 — XI — 10): Naujakuriams kredituoti taisyklės. 

Nr. I 43 . (1923 — XI — 22): Matininkų kursų statutas. Svaigiųjų gėrimų 

pardavinėjimui prižiūrėti instrukcija. 

Nr. I 44 . (1923 — XII — 5): Lietuvos ir Čekoslovakijos Respublikų pre¬ 
kybos sutartis. 


Baudžiamojo statuto papildymas. 

(V.Ž. 1922—VIII—18 Nr. 103). 

Baudžiamojo Statuto dvyliktasis skyrius papildomas šiaip: 
263 1 Kas nusikalto viešai tvirtinęs arba platinęs pramanytų 
ar iškraipytų žinių, kad tuomi kenkti valstybės įstaigoms arba 
vyriausybės veikimą niekinti, tas yra baudžiamas 
kalėti paprastajame kalėjime arba 

bauda ne daugiau kaip penkiomis dešimtimis tūkstančių 
auksinų. 

A. STULGINSKIS 
E. Respublikos Prezidento Pareigas 
Steigiamojo Seimo Pirmininkas. 

GALVANAUSKAS 
Ministeris Pirmininkas. 

Kaunas, 1922 m. rugpjūčio mėn. 16 d. 


Piniginio Vieneto Įstatymas. 

(V. Ž. 1922—VIII—18 Nr. 103). 

§ 1. Lietuvos Respublikos pinigų sistema paremta auksu. 
Piniginis vienetas yra litas. Litas turi 0,150462 gramų gryno 
aukso. Litą sudaro 100 centų. 

§ 2. Lietuvos piniginio vieneto įvedimo dieną skelbia Fi¬ 
nansų, Prekybos ir Pramonės Ministeris. 

§ 3. Esamieji apyvartoje Lietuvoje mokamieji ženklai — 
ostmarkės, ostrubliai, taip pat kursuojančios Lietuvoje Vokiečių 
valstybės markės keičiami į litus per 3 mėnesius nuo piniginio 
vieneto įvedimo dienos Finansų, Prekybos ir Pramonės Ministe- 
rio kiekvieną savaitę ar dažniau nustatomu kursu. 

§ 4. Įvedus litą, visi aktai, dokumentai, skolų ir pasiža¬ 
dėjimo raštai, depozitai, įvairios sutartys, apmokėjimai ir atsi¬ 
skaitymai daromi litais. Anksčiau sudaryti ostmarkėmis, ostrub- 
liais arba kitais piniginiais vienetais* dokumentai ir aktai, vienai 
pusei reikalaujant, pildomi litais įmokėjimo termino dienos kursu; 
kitų pinigų dienos kursui nustatyti Finansų, Prekybos ir Pramo¬ 
nės Ministeris leidžia instrukcijų. 

§ 5. Šį įstatymą vykdo Finansų, Prekybos ir Pramonės 
Ministeris. 

A. STULGINSKIS 
E. Respublikos Prezidento Pareigas 
Steigiamojo Seimo Pirmininkas. 

GALVANAUSKAS 
Ministeris Pirmininkas. 

Kaunas, 1922 m. rugpjūčio mėn. 16 d. 


Įstatymas servitutams ir bendrosioms 
ganykloms likviduoti. 

(1922—VII—13 Nr.J96; 

I-j i dalis. 

Miško medžiagos servitutai. 

§ 1. Servituto teisė, pagal kurią tam tikrų kaimų ar vien¬ 
sėdžių, miestų arba miestelių gyventojams, bendrovėms, įstaigoms 
ar šiaip atskiriems asmenims priklauso gauti tam tikras aprėžtas 
kiekis miško medžiagos, šiuo įstatymu naikinama; užįpanaikintus 
miško medžiagos servitutus buvusių servitutų tiesių turėtojams 
skiriama nuosavybėn panaikinamojo servituto rūšiai ir kiekiu! 
atatinkami miško plotai, kiek galima arčiau jų gyvenamų vietų, 
nurodytomis šio įstatymo § 2 normomis. 

§ 2. Miško medžiagos servitutai, būtent teisė imti iš svetimo 
miško žabų, šakų, gegnių, karčių, su kirviu ir be kirvio, o taip 
pat ir rąstų, — priverčiamai naikinami, o vietoje tų teisių servi¬ 
tutų turėtojams duodama nuosavybėn nemokamai to miško su 
žeme, kurioje auga miškas, kur tos teisės buvo, pakrašč ; uose f 
šiomis normomis: turintiems teisės imti iš miško kasmet ligi 20 
vežimų žabų, šakų, gegnių, karčių arba ligi 5 rąstų duodama 
atatinkamo amžiaus miško I boniteto —1 hektaras, II boniteto— 

1 V* hektaro, III boniteto—P /2 hektaro, IV boniteto—-2 hektarai ir 
V boniteto—3 hektarai; turintiems teisės imti ligi 30 vežimų žabų, 
šakų, gegnių, karčių arba ligi 10 rąstų ši atlyginimo norma pa¬ 
didinama ligi 50°/o. o turintiems teisės imti daugiau per 30 ve¬ 
žimų žabų, šakų, gegnių, karčių arba daugiau per 10 rąstų ši 
atlyginimo norma padidinama ligi 100°/o. 

Abiem šalims susitarus, servitutinių teisių turėtojams gali 
būti duodama vietoj miško ploto atatinkamos vertės žemės sklypas. 

11 -j i dalis. 

Ganiavos servitutai ir bendrosios ganyklos. 

§ 3. ( Pakeitimas ). Teisėtiems ganiavos servitutų turėtojams 
duodama nemokamai žemės šiomis normomis: vienam suaugu¬ 
siam galvijui arba arkliui skaitoma ganyklos I rūšies žemės 2 !3 hakta- 
ro, II rūšies—l 1 /* hektaro, III rūšies— 2^2 hektaro, IV rūšies—3 
hektarai. Tačiau bendrai vienam (liustracijos laikų) kiemui 
duodama I rūšies žemės ne daugiau’kaip 6 hektarai, II rūšies—8 
hektarai III rūšies—10 hektarų ir IV rūšies—12 hektarų. 

Jei dokumentais gyvulių skaičius ne išrodytas, tai liustraci¬ 
jos laikų kiemui ligi 5 hektarų lauko žemės duodama dviejų 
suaugusių ir keturių mažų gyvulių norma, o didesniems ūkiams 
aukščiausia šiuo § nustatyta norma. 

Jei laikantis šių normų viso servitutinio ūkio ploto nepa¬ 
kaktų visiems suinteresuotiems patenkinti, tai tas plotas skirsto¬ 
mas tarp atskirų kiemų proporcingai nustatytoms šiuo § teisėms. 

Pasidalinę po liustracijos kiemai gauna žemės, kuri tenka 
einant šiuo paragrafu liustracijos laikų kiemui, kiekvienas atatin¬ 
kamą savo plotui žemės normą. 

Pastaba. Vienam suaugusiam galvijui arba arkliui 

prilyginami dvi avys, dvi ožkos, dvi kiaulės, du kumeliukai 

arba veršeliai. (V. Ž. 1922—X—23 Nr. 111). 

§ 4. Jei ganiavos servituto apsunkinti žemės plotai priklauso 
žemės savininkui, turinčiam ne daugiau per 80 hektarų, tad jo 
servitute apsunkinta žemė tarp jo ir servitutinių teisių turėtojo 
dalinama pusiau. 

§ 5. Jei servitutais apsunkinta dvaro žemė, kuri einant § 3 
turėtų būti skiriama servituto teisių turėtojams, visa arba jos 
dalis yra žemės ūkio atžvilgiu nepatogioj vietoj, tad vietoj tokios 
žemės gali būti žemė imama iš kito to pat savininko žemės 
daikto, nors ji ir nebūtų apsunkinta servituto teise. 

§ 6. Bendrosios ganyklos panaikinamos šia tvarka: 

a) jei bendros ganyklos priklauso vieno kaimo ar viensė¬ 
džio ar kelių kaimų ar viensėdžių gyventojams su dvaru ar dva¬ 
rais, tad tų^aimų gyventojams duodama žemės einant §3 nusta¬ 
tytomis normomis; 

b) iš priklausomų, miestams ar miesteliams bendrų su dvaru 
ar dvarais ganyklų duodama žemės einant § 3 nustatytomis nor¬ 
momis tiems miesto ar miestelio gyventojams, kurių išpirkimo 

dokumentuose pažymėta teisė tomis bendromis ganyklomis nau¬ 
dotis ; 

c) jei bendros ganyklos priklauso miesto ar miestelio ir 
vieno ar kelių kaimų ar viensėdžių gyventojams, tad nesant reika¬ 
lingų dokumentų ir šalims nesusitarus, ji dalinama tarp atskirų 
miesto ar miestelio ar kaimų, gyventojų proporcingai skaičiui 
liustracijos laikų kiemų, turinčių teisės į benrą ganyklą; 

d) jei bendros ganyklos priklauso miesto, miestelio, kaimo 
ar viensėdžio gyventojams ir miesto ar miestelio savivaldybei, 
tai šalims tarp savęs nesusitarus, jos dalinamos tarp savivaldybės 
iš vienos šalies ir miesto, miestelio ar kaimo gyventojų iš antros 
šalies proporcingai šalių valdomiems žemės plotams; jei abi šalys 
ar kuri viena šalis kitų be bendrosios ganyklos žemės plotų 

• neturi, tad bendrosios ganyklos dalinamos tarp savivaldybės ir 
gyventojų pusiau; 

e) jei bendrosios ganyklos priklauso kaimo ar viensėdžio, 
miesto ar miestelio gyventojams ir žemės savininkui, turinčiam 
ne daugiau 80 hektarų žemės, tad nesant reikalingų dokumentų 
ir šalims nesusitarus toji žemė priskaitoma einant §3 nustatytomis 
normomis, skaitant ir šio savininko žemę, kaipo atskirą kiemą. 

§ 7. Ganiavos servitutų teisių turėtojai miškuose, panaiki¬ 
nant servitutų teises, gauna atlyginimą žeme, einant § 3 nustaty¬ 
tomis normomis. Augantieji duodamuose ganiavos servitutų teisių 
turėtojams plotuose krūmai, medžiai ir miškas lieka valstybės nuo¬ 
savybėje, bet jiems duodama teisės nupirkti tuos miškus ar krū¬ 
mus, pagal tų metų nustatytas miškų medžiagos taksos kainas. 

Miškai ar krūmai, užaugę bendrosiose ganyklose jų naudojimo 
metu patenka ganymo teisių turėtojams nemokamai. 

§ 8. Servitutinių bei bendrųjų ganyklų turėtojams skiria¬ 
mieji žemių ar miškų plotai nusavinami be atlyginimo buvusiems 
dvarų savininkams. 

§ 9. Dvarų savininkai, turėję ganiavos servitutų teisės sve¬ 
timuose miškuose ar laukuose, nustoja ganiavos servitutų teisių. 

III dalis. 

Bendrieji dėsniai. 

§ 10. Servitutų bei bendrųjų ganyklų rūšys ir kiekis ir ser¬ 
vitutais apsunkintų miškų plotai įrodomi skirtinosios valstiečiams 
žemės gavimo dokumentais, papildomais prie jų aktais, kurie 
valstiečių reikalais buvo išduoti atatinkamų teisėtų įstaigų, teismo 
nutarimais ir tolygią teisinę vertybę turinčiais buvusių rusų valsty¬ 
bės įstaigų dokumentais. 

Trūkstant atatinkamų aktų bei dokumentų, teisė į bendrą¬ 
sias ganyklas bei servitutus gali būti pripažinta tik tų kaimų 
ūkininkams, kurių žemių atskyrimas nuo dvarų, einant rusų val¬ 
stybės įstatymais, liko nepabaigtas, jei tie kaimai, remiantis įvai¬ 
riais buvusių valstiečių reikalams valdininkų ir įstaigų protokolais, 

sprendimais, susirašinėjimais arba liudininkais išrodys, kad ligi 
1914 metų, nors ir su pertraukomis, jie naudojosi servitutų teise 
ar bendrai su dvaru tam tikrais žemės plotais ganiavai. 

§ 11. Ganiavos servitutui ar bendrosioms ganykloms panai¬ 
kinti nebereikalingas įkaito, nuomos bei kitokios kokios sutarties 
turėtojo sutikimas. 

§ 12. Tie servitutų teisių turėtojai, kurie su dvarais jau 
yra padarę sutartis dėl servitutų teisių panaikinimo ir kurie jau 
už tas teises faktinai valdo atskirus tam tikrus žemės plotus, — 
nuo šio įstatymo paskelbimo nustoja savo servitutų teisių ir lai¬ 
komi valdomųjų sklypų pilnais savininkais. 

Padalintosios prteš 1915 metus žemės tvarkomųjų komisijų 
bendrosios ganyklos, jei savininkai padalintus plotus faktinai valdo, 
bendromis ganyklomis nebelaikomos, nors visi juridiniai forma¬ 
lumai tam darbui tų komisijų nesuspėta atlikti. Tais atsitikimais 
kiekvienai šaliai pripažystama esą nuosavybėje tie žemės plotai, 
kurie tų komisijų organų projektuose arba sprendimuose yra 
pažymėti. 

§ 13. Servitutams ir bendrosioms ganykloms panaikinti 
sumanymai sustatomi ir tvirtinami įstatymo apie žemės tvarko¬ 
muosius darbus nustatyta tvarka. 

§ 14. Visi dėl servitutų ir bendrųjų ganyklų ginčiai, būtent: 
dėl jų plotų, sienų ir teisių, sprendžiami Žemės Tvarkymo Komi¬ 
sijų, einant šio įstatymo dėsniais. 

§ 15. Durpėms kasti, uogavimo, grybavimo, žuklavimo, 
gyvulių girdymo, medžioklės ir kitos teisės dalyvauti svetimo 
turto naudojime paliekamos ir tvarkomos Žemės Ūkio ir Valsty¬ 
bės Turtų Ministerio privalomais įsakymais. 

Durpių kasimo teisių laikytojai gali ta teise naudotis kiek¬ 
vienu patogiu durpėms'kasti metu nevaržomai. 

A. STULGINSKIS 
E. Respublikos Prezidento Pareigas 
Steigiamojo Seimo Pirmininkas. 

GALVANAUSKAS 
Ministeris Pirmininkas. 

Kaunąs, 1922 m. liepos mėn. 7 d. 


Namams, butams, kambariams ir kitiems trobe~ 
siams sekvestruoti įstatymas. 

(V.Ž.1922 — X — 28 N 112) 

§ 1. Namai, butai, kambariai ir kiti trobesiai gali būti se¬ 
kvestruojami valstybės ar kariuomenės reikalams. 

§ 2. Namo, buto, kambario ar kito trobesio sekvestro rei¬ 
kalingumą civiliniams valstybės reikalams sprendžia Ministerių 

Kabinetas, karo ir kariuomenės reikalams — Krašto Apsaugos 
Ministeris. 

§ 3. Namų, butų, kambarių ar kitų trobesių sekvestravimą 
mieste atlieka butų sekvestro komisija, kuri sudaroma iš trijų 
narių: Pirmininko — Apskrities Viršininko ir dviejų miesto sa¬ 
vivaldybės atstovų. Miesto butų sekvestro komisijos darbo vieta 
yra miesto butų skyriaus raštinė. 

Miesteliuose, kurie įeina į valsčių, ir valsčiuose butų se¬ 
kvestro komisija sudaroma iš pirmininko—Apskrities Viršininko 
ir dviejų valsčiaus savivaldybės atstovų. Valsčiaus butų sekvestro 
komisijos darbo vieta yra valsčiaus valdyboje. 

Atliekant sekvestrus kariuomenės reikalams sekvestro ko- 
misijon nariu įeina vietos Krašto Apsaugos Ministerijos atstovas. 

§ 4. Skundams ir protestams dėl valsčių ir miestų butų sek¬ 
vestro komisijų nutarimų rišti, prie Vidaus Reikalų Ministerijos 
steigiama vyriausioji butų sekvestro komisija iš pirmininko, kurį 
skiria Ministerių Kabinetas, ir narių — piliečių Apsaugos ir Sa¬ 
vivaldybės įstaigų Departamentų Direktorių. 

Sprendžiant klausimą dėl sekvestravimo butų kariuomenės 
reikalams į vyriausiąją butų sekvestro komisiją nariu įeina Krašto Ap¬ 
saugos Ministerijos atstovas, Krašto apsaugos Ministerio skiriamas. 

Vyriausios butų sekvestro komisijos nutarimai yra galutini. 

Butų sekvestro komisijų nutarimus vykdo milicija. 

§ 5. Skųsti miestų ir valsčių butų sekvesto komisijų nuta¬ 
rimus galima vyriausiajai butų sekvestro komisijai per 7 dienas 
nuo sprendimo paskelbimo dienos, įteikiant skundą atatinkamai 
valsčiaus ar miesto butų sekvestro komisijai, bet skundas nesu¬ 
stabdo nutarimo vykinimo. 

Jei Apskrities Viršininkas nesutinka su miesto ar valsčiaus 
butų sekvestro komisijos nutarimu, tai jis turi teisės per 7 dienas 
protestuoti komisijos nutarimą Vyriausiajai butų sekvestro komi¬ 
sijai; jo protestas sustabdo nutarimo vykinimą. 

§ 6 . Namai, butai, kambariai ir kiti trobesiai sekvestruo¬ 
jami ligi 1 metų; reikalui esant, jų sekvesteras panaujinamas. 

§ 7. Nuo sekvestro visiškai atleidžiama: 

1) namai ir butai, kurie po 1921 m. balandžio mėn 22 
dienos yra pradėti naujai statyti, ir visi po 1921 metų balandžio 
mėn. 22 d. savininkų atremontuoti, dėl suirimo buvę negyvenami, 
namai ir butai. 

Namų ar butų savininkai, pradėję nuo nurodytos dienos 
remontą, įregistruoja trobesius pas Apskrities Viršininką; neįre¬ 
gistruoti šios rūšies butai sekvestruojami bendra tvarka. 

2 ) butai, kurių dali sekvestravus, lieka netinkami gyventi ar pro¬ 
fesiniam darbui dirbti. 

3 ) kultūrinių ir visuomeninių organizacijų namai ir butai. 

4) namo savininko butas. 

Nuo sekvestro valstybės tarnautojams gyventi atleidžiama 
butai, kuriuose yra kambarių mažiau, negu tame bute gyvena 
žmonių. 

§ 8. Miesto valdyba veda ir pristato Apskrities Viršininkui 
sąrašus visų miesto namų ir butų, nurodydama kiekvieno buto 
kambarių ir gyventojų skaičių. 

§ 9. Gyventojai iš sekverstruoto buto iškeliami ne anksčiau 
kaip po 7 dienų nuo sekvestro nutarimo jiems paskelbimo dienos. 

Iškeliamiems sekvestro keliu iš buto gyventojams duodamas 
kitas, nors ir mažesnio patogumo, butas ir jiems atlyginama iš 
Valstybės Iždo visos su iškėlimu surištos jų pakeltos išlaidos ir 
būtinai reikalingos naujo buto remonto išlaidos. 

§ 10. Privatinį namą, butą kambarį ar kitą trobesį iš nuo¬ 
mininko sekvestruojant, jam išmokama savininko sąskaiton visos 
nuomininko lėšomis padarytos namo, buto, kambario ar kito 
trobesio remonto išlaidos arba tų išlaidų dalis, ir nuomos sutartis, 
kuri padaryta nuomininko su savininku, nustoja galios. 

Pastaba. Sekvestrą nuėmus nuomininkas turi teisės 

grįžti į savo butą. 

§ 11. Butų sekvestro komisijos akte apie sekvestravimą 
pažymima, kuriam tikslui, kuria kaina ir kuriam laikuf sekve¬ 
struojamas turtas ir kam jisai pavedamas naudotis. 

§ 12. Nuomos mokesnio didumą už sekvestruotus namus, 
butus ir kambarius nustato butų sekvestro komisijos, eidamos 
namų, butų ir kambarių samdymo miestuose ir mesteliuose įsta¬ 
tymais. 

§ 13. Nuomos atlyginimą už sekvestruotą namą, butą, 
kambarį ar kitą trobesį moka tas asmuo ar įstaiga, kuriems 
kalbamasis turtas yra pavestas. 

§ 14. Namus, butus, kambarius ar kitus trobesius sekve¬ 
struojant, įstaiga, kuriai jie pavedami, surašo aktą apie sekve¬ 
struojamąjį turtą. Nuimant sekvestrą tos pačios įstaigos sudaro¬ 
mas aktas ir surašomi atrasti medžiaginiai nuostoliai. Šių aktų 
surašyme dalyvauja ir sekvestruoto turto savininkas. Nuostolių 
atlyginimą gauna savininkas iš Valstybės Iždo. 

§ 15. Vienam valstybės tarnautojui be šeimynos gyventi 
gali būti sekvestruojamas vienas kambarys, su šeimyna gyventi — 
ne daugiau kaip du kambariu. 

Prieškambariai ir virtuvės neįeina į sekvestruotiną kambarių 
skaičių; tarnautojui leidžiama jais naudotis, žiūrint gyvenamo 
buto sąlygų, vienam ar bendrai su buto šeimininku. 

išimtinais atsilikimais, Ministerių Kabinetui nutarus, valsty¬ 
bės tarnautojams gyventi gali būti sekvestruoįami butai didesni 
kaip iš dviejų kambarių. 

Perkėlus karį į kitą miestą tarnauti, ar jam su kariuomenės 
dalim į frontą išvykus, kario šeimyna turi teisės pasilikti sek¬ 
vestruotame bute gyventi. 

§ 16. Šį įstatymą paskelbus, privatiniai namai, butai, kam¬ 
bariai ar kiti trobesiai, kurie, einant įstatymais, buvo sekvestruoti, 
laikomi sekvestruoti, bet per tris mėnesius nuo šio įstatymo pa¬ 
skelbimo dienos jie turi būti iš naujo įkainoti, einant šio įsta- 

tymo nustatyta tvarka; nuo naujo įkainavimo dienos mokamas 
šio įstatymo § 12 nustatytas atlyginimas. 

Tuo pat laiku visi sekvestruoti butai turi būti sutvarkyti, 
einant šio įstatymo 14 § nustatyta tvarka. 

§ 17. Šis įstatymas neliečia tų kariuomenės reikalams 
imamų namų, butų, kambarių ir kitų trobesių, kurie yra 30klm. 
zonoje nuo demarkacijos linijos, kur jie sekvestruojami, einant 
įstatymu sekvestruoti privatiniam turtui valstybės reikalams karo 
metu (L. V. Ž. Nr. 12, L. V. Ž. Nr. 23, L. V. Ž. Nr. 68). 

§ 18. Naudojimosi privatiniais butais kariuomenės reika¬ 
lams įstatymas (L. V. Ž. Nr. 32) nustoja galios. 

A. STULGINSKIS 
E. Respublikos Prezidento Pareigas 
Steigiamojo Seimo Pirmininkas. 

GALVANAUSKAS 
Ministeris Pirmininkas. 

Kaanas, 1922 m. spalių mėn. 16 d. 


Samdymo sutarčių apmokėjimo įstatymas. 

(V. Ž. 1923—I—12 Nr. 121). 

§ 1. Neapmokėtos samdymo sutartys, padarytos samdytojo 
su samdiniu žodžiu ar raštu auksinais 1922 metams, apmoka¬ 
mos litais šiuo būdu: sulygtas auksinais atlyginimas dalinamas 
iš 20, ir gautasai skaičius laikomas litais. 

§ ?. Samdymo sutartyse nustatytos auksinų sumos ar jų 
dalys, kurios buvo išmokėtos po 1922 metų rugsėjo mėnesio 1 
dienos auksinais, turi būti papildomos mokesniu tokiu būdu: 
išmokėtos auksinais sumos dalinamos iš 25, ir gautasai skaičius 
laikomas litais. 

§ 3. Šiame įstatyme nurodytų samdymo sutarčių mokes- 
niai išmokami šiaip: pusę mokesnio samdytojas sumoka sam¬ 
diniui sutarties terminui išėjus ir kitą pusę — ne vėliau kaip 
1923 metų kovo mėnesio 1 dieną. 

§ 4. Kilusius dėl šio įstatymo vykinimo samdytojų su 
samdiniais ginčus riša teismas be eilės per vieną mėnesį nuo 
dienos, kurią byla yra įėjusi atatinkaman teisman. 

Šias bylas samdiniai veda neturto teisėmis. 

A. STULGINSKIS 
Respublikos Prezidentas. 

GALVANAUSKAS 
Ministeris Pirmininkas. 

Kaunas, 1922 m. gruodžio mėn. 30 d. 


58 


Taksos už notaro darbą pakeitimas. 

(V. Ž. 1923—11—10 Nr. 123). 

Taksa už notaro darbą (Vyr. Žin. Nr. 103, eilinis Nr. 812) 
pakeičiama šiaip: 

Už patikrinimą (pareiškimą) vekselių, skolinamųjų raštų. 


sutarčių ir kitų dokumentų.0,5 lt. 

ir po 20 et. kiekvienam šimtui litųfakto sumos. 

Už aktų surašymą knygose.2 „ 

ir po 20 et. kiekvienam šimtui litų akto sumos. 

Už testamento surašymą.6 „ 

ir po 20 et. kiekvienam šimtui litų testamente nurodytos sumos. 

( Papildymas ). Už vekselio protestą ligi 1.000 lt. kiekvie¬ 
nam šimtui vekselio sumos , ,., ... 1 lt. 

O daugiau kaįp 1000 lt. kiekvienam šimtui litų vekselio 
sumos.20 et. 


Pastaba. Nepilnas šimtas laikomas pilnu. (V. Ž. 
1923—XII—18 M 145). 

GALVANAUSKAS 
Ministeris Pirmininkas 
ir Užsienio Reikalų Ministeris. 

LOZORAITIS 

Ministerių Kabineto Reikalų Vedėjas. 
Kaunas, 1923 m. vasario mėn. 3 d. 


II. 

Respublikos Prezidento įsakymai: 

Paskirti: Mariampolės Apyg. Teismo V. Gynėjo pad. Juozas 
Bražinskas — eiti Šiaulių Apyg. T. Vai. Ginėjo pareigas 
(Įsak. 1922—X—19); Kauno Apyg. T. Pirmininko Padėjėjas 
Simonas Petrauskas — Kauno Apyg. T. Pirmininku (Įsak. 

1922— X —26); teisininkas Vincas Kalnietis —Vyr. Tribu¬ 
nolo Nariu (Įsak. 1922—XI—12); Tauragės nuovados Tai¬ 
kos Teisėjas Jonas Franckevičius ir Biržų-Pasvalio apsk. 
Vabalninku nuov. Taikos Teisėjas Napoleonas Markvienas 
— Šiaulių Apyg. Teismo Nariais (Įsak. 1923—U—10); 
Pris. advokatas Jonas Valtys —Vyr. Tribunolo V. Gynėjo 
Padėjėju (Įsak. 1923—11—10); Kauno Apyg. Teismo Kan¬ 
didatas Ignas Buika — Kauno Apyg. Teismo Nariu (Įsak. 
1923 —II—27); Kauno Apygardos Teismo Narys Boles¬ 
lovas Masiulis — Kauno Apyg. Teismo Pirmininko Padė¬ 
jėju (Įsak. 1923—I—15); Kauno Apyg. T. V. Gynėjo Padė¬ 
jėjas Steponas Vazbys — Kauno Apyg. Teismo Nariu (Įsak. 

1923— IV- -7); Teisininkas Motiejus Čepas — Vyr. Tribu¬ 
nolo Nariu (Įsak. 1923—VII—10); Kalėjimų Depart. Direkt. 

Povilas Brazaitis — Teisingumo Vice-Ministeriu, paliekant 
eiti ir Kai. Dep. Dir. pareigas (Įsak. 1923—VII—30); Ber¬ 
nardas Fridmanas —Kauno Apyg. T. Nariu (Jsak. 1923— 
X—2); Feliksas Bugailiškis — Šiaulių Ap. T. Nariu (Jsak. 
1923— X —30). 

Atleisti iš tarnybos: Kauno Apygardos Teismo Pirmininkas 
Vladas Macys dėl jo paties prašymo (Įsak. 1922—X—26); 
Kauno Apyg. Teismo Narys Antanas Sugintas nuo 1923 m. 
Sausio 12 dienos ir Vyr. Tribunolo Narys Vincas Kalnietis 
(Įsak. 1923—1—19). 


Teisingumo Ministerio įsakymai: 

Paskirti: Bronius Valentėlis — Kauno Ap. T. Vyr. Notaro 
Padėjėju nuo 1922—X—3 d. (Įsak. Nr. 185); Šiaulių Ap. 
T. Vyr. Kandidatas Juozas Rūškys — Šiaulių nuov. T. 
Tardytoju nuo 1922—X-6 (Įsak. Nr. 186); Antanas Kudirka 
— Šakių .apskr. T. Tardytoju nuo 1922—X—16 (Įsak. 
Nr. 192); Jonas Merkys (Narbutas) — Utenos apskr. T. 
Tardytoju nuo 1922—XI—16 (Įsak. Nr. 209); Šiaulių Ap. 
T. Kandidatas Mikalojus Repša — Šiaulių Ap. v T.V. Gynėjo 
Padėjėju nuo 1922—XI —25 (Įsak Nr. 211); Česlovas Būt- 
kys — Kauno m. ir apskr. II nuov, T. Teisėju nuo 1922— 
XII—1 (Įsak. Nr. 214); Kauno Ap. T. Vyr. Kandidatas 
Tadas Naujalis — Atytaus apsk. I nuov. T. Teisėju nuo 
19 21 —XII—4 (Įsak. Nr. 218); Biržų nuov. T. Tardytojas 
Petras Juknevičius — Alytaus ap. Merkinės nuov. T. Tar¬ 
dytoju nuo 1923—I—8 (Įsak. Nr. 6); Pasvalio nuov. T. 
Tardytojas Adolfas Balčiauskas — Šiaulių Ap. Teismo 
svarbesnioms byloms T. Tardytoju nuo 1923—11—1 (Įsak. 
Nr. 18); Šiaulių nuov. T. Tardytojas Juozas Rūškys — 
Šiaulių I nuov. T. Tardytoju nuo 1923—II—23 (Įsak. Nr. 34); 
Kauno m. ir apskr. 11 nuov. T. Tardytojas Aleksa Lavyša 
— Mažeikių ap. Sedos nuov. T. Teisėju nuo 1923—IV—10 
(Įsak. Nr. 51); Teisininkas Vladas Rantėnas — Kauno Ap. 
T. Valstybės Gynėjo Padėjėju nuo 1923—IV—23 (Įsak. 
Nr. 60); Kauno Ap. T. sekretorius Leopoldas Terasevičius 
— Alytaus ap. Merkinės nuov. T. Tardytoju nuo 1923— 
V—1 (Įsak. Nr. 61); Šakių apskr. Viršininkas Simeonas 
Grikietis—Š akių ap. Naumiesčio nuov. T. Teisėju nno 1923— 
V—10 (Įsak. Nr. 63); Utenos ap. T. Tardytojas Jonas 
Merkys — Utenos ap. I nuov. T. Tardytoju nuo 1923— 
V—12 (Įsak. Nr. 69); buv. Seinų ap. T. Tardytojas Julijo¬ 
nas Kalėda — Alytaus ap. I nuov. T. Tardytoju nuo 
1923—V—15 (Įsak. Nr. 71); Šakių ap. T. Tardytojas An¬ 
tanas Kudirka— Mariampolės Ap. T. svarbesnioms byloms 

T. Tardytoju nuo 1923—VII—1 (Įsak. N. 89); Mariamp. 
Ap. T. vyr. Kandidatas Julijus Butauskas — Šakių ap. 

T. Tardytoju nuo 1923—VII—1 (jsak. Nr. 90); Pasvalio 
nuov. T. Teisėjas Vytautas Montvilas — Ukmergės ap. 

H nuov. T. Teisėju nuo 1923—VIII—7 (Jsak. Nr. 118); 
Aleksandras Mikutavičius — Rokiškio ap. I nuov. T. Tar¬ 
dytoju nuo 1923—X—10 (Įsak. Nr. 152). 

Pavesto eiti pareigos: Ein. Ukmergės ap. 1 nuov. T. Tardytojo 
par. Stasiui Šabanavičiui — Kauno Ap. T. svarbesnioms 
byloms T. Tardytojo nuo 1922—X—1 (Įsak. Nr. 177); 

* Kauno Ap. T. Kandidatui Juozui Krukauskui — Ukmergės 
ap. I nuov. T. Tardytojo nuo 1922—X—16 (Įsak. Nr. 189); 
Mariamp. Ap. T.V. Gynėjo sekretoriui Petrui Valičenkai 
— to pat V. Gynėjo Padėjėjo nuo 1922—X—12 (Įsak. Nr. 
188); Kauno Ap. T. Kandidatui Petrui Ridikui — Panevėžio 
ap. I nuov. T. Tardytojo nuo 1912—X—16 (Įsak. Nr. 190 
Kauno Ap. T. Kandidatui Pranui Vasiliūnui — Kėdainių 
ap. Grinkiškio nuov. T. Teisėjo, nuo 1922—X—16 (Įsak. 
Nr. 191); Leopoldui Buividui— Alytaus ap. I nuov. T. Tar¬ 
dytojo nuo 1922—XI—1 (Įsak. Nr. 203); Raseinių ap T. 
Teisėjo sekretoriui Leonui Vabalui — Alytaus ap. I nuov. 
Taikos Teisėjo nuo 1922—XII—25 (Įsak. Nr. 225); Mariamp. 
A.T. Vyr. Kandidatui Juozui Krygeliui — Seinų ap. T. 
Tardytojo nuo 1923—1—1 (Įsak. Nr. 2); Šiaulių Ap. T. 
Vyr. Kandidatui Petrui Jonkui — Pasvalio nuov. T. Tar. 
dytojo nuo 1923—II—1 (Įsak. Nr. 19); Šiaulių Ap. T. 
Vyr. Kandidatui Jonui Gudauskui — Tauragės nuov. T. 
Teisėjo nuo 1923—11—10 (Įsak. Nr. 20); Šiaulių Ap. T. 
kandidatui Lmcionui Tumui —Vabalninku nuov. T. Teisėjo 
nuo 1923—II—10(Įsak. Nr. 27); Kauno Ap. T. Kandidatui 
Bruno-Maksui Frenkeliui — Seinų ap. T. Tardytojo nuo 
1923—III—16 (Įsak. Nr. 40); Mariamp. Ap. T. Vyr. Kan¬ 
didatui Aleksandrui Zbierajauskui — Mariamp. ap. I nuov. 

T. Tardytojo nuo 1923—111—16 (Įsak. Nr. 41); Mariamp. 
Ap. T. Vyr. Kandidatui Jonui Katiliui — Alytaus ap. U 
nuov. T. Teisėjo nuo 1923—111—16 (Įsak. Nr. 42); Kauno 
Sunkiųjų d. kai. Viršininko Padėjėjui Matui Sabui — to * 
paties kalėjimo Viršininko (laikinai) nuo 1923—111—28 
(Įsak. Nr. 45); Petrui Dešriui — Ukmergės ap. II nuov. 

T. Teisėjo nuo 1923—V—1 (Įsak. Nr. 59J; Kauno Ap. T. 
Kandidatui Leonui Kontrimavičiui — Kauno m. ir ap. II 
nuov. T. Tardytojo nuo 1923—V—1 (Įsak. Nr. 62); Šiaulių 
Ap. T. Kandidatui Paulinui Štombergui — Tauragės nuov. 

T. Tardytojo nuo 1923—VI—10 (Įsak. Nr. 65).; Šiaulių Ap. 

T. Vyr. Kandidatui Viktorui Kryževičiui — Pasvalio nuov. 
T. Teisėjo nuo 1923—VIII—8 (Įsak. Nr. 120); ein. Kauno 
Ap. T. svarbesnėms byloms T. Tardytojo par. Stasiui Šoba~ 

navičiui — Ypatingai svarbioms byloms T. Tardytojo (lai¬ 
kinai) nuo 1423—XI—21 (Jsak. Nr. 168); Kauno m. irap. 
III nuov. T. Tardytojui Kaziui Kazlauskui — Kauno Ap. 
T. svarbesnėms byloms T. Tardytojo (laikinaijnuo 1923— 
XI—21 (Įsak. Nr. 169); Kauno Ap. T. Kandidatui, einančiam 
Kauno m. ir ap. IV nuov. T. Teisėjo pareigas Broniui 
Kriaučeliūnui — Kauno m. ir ap. III nuov. T. Tardytojo 
(laikinai) nuo 1923—TI—21 (jsak. Nr. 170); Kauno Ap. T. 
Kandidatei Elenai Jackevičaitei — Kauno m. ir ap. IV nuov. 
T. Teisėjo (laikinai) nuo 1923—XI—21 (Įsak. Nr. 171); 
Kauno Ap. T. Kandidatui Zigmui Michalauskui — Raseinių 
nuov. T. Tardytojo nuo 1923—XI—25 (Įsak. Nr. 173)! 

Perkelti: Einantis Alytaus ap. I nuov. T.Teisėjo pareigas Leo¬ 
nas Vabalas — į Alytaus ap. Merkinės nuov. nuo 1923— 
I—1 (Įsak. Nr. 5); Mariamp. ap. I nuov. T. Tardytojas 
Edvartas Žaliauskas — į Telšių ap. Varnių nuov. nuo 
1923—111—1 (Įsak. Nr. 31); e. Mažeikių nuov. T. Tardy¬ 
tojo par. Mykolas Miniotas — į Šiaulių II nuov. nuo 
1923— III—1 (Įsak. Nr. 25); e. Seinų ap. T. Tardytojo par. 
Juozas Krygelis — į Mažeikių nuov. nuo 1923—III—1 
(Įsak. Nr. 36); Ukmergės ap. U nuov. T. Teisėjas Viktoras 
Jančauskas — į Kuršėnų nuov. nuo 1923—V—1 (Įsak. 
Nr. 58); Alytaus ap. I nuov. T. Tardytojas Tadas Naujalis 
— j Utenos ap. II nuov. nuo 1923—V—15 (Įsak. Nr. 70); 
Utenos ap. 1 nuov. T. Tardytojas Jonas Merkys — į Rokiš¬ 
kio ap. II nuov. nuo 1923—XII—1 (Įsak. Nr. 174). 

Patvirtintas: — E. Bįržų ap. Pasvalio nuov. T. Tardytojo par. 
Adolfas Balčiauskas — T. Tardytoju nuo 1923—X—28 
(Įsak. Nr. 200). 

Atleisti iš tarnybos: Šiaulių nuov. T. Tardytojas Tadas Steckis, 
jam prašant, nuo 1922—X—1 (Įsak. Nr. 176); Kauno m. ir 
ap. II nuov. T. Teisėjas Aleksandras Grybauskas nuo 
1922—Y—18 (Įsak. Nr. 196); e. Alytaus ap. I nuov. T. 
Tardytojo par. Antanas Stankevičius auo 1922—X27 (Įsak. 
Nr. 199); e. Alytaus ap. I nuov. T. Tardytojo par. Leopol¬ 
das Buividas, jam prašant, nuo 1922—XI—24 (Jsak. Nr. 112); 
Ypatingai svarbioms byloms T. Tardytojas Zigmas Toliušis , 
einant „Seimo rinkimų įst“ § 86, jam pačiam prašant, nuo 
1922—XI—29 (Įsak. Nr. 315); e. Seinų ap. T. Tardytojo 
par. Julijonas Kalėda, jam pačiam prašant, nuo 1923—I—1 
(Įsak. Nr. 1); Varnių nuov. T. Tardytojas Zenonas Stočkus , 
jam pačiam prašant, nuo 1923—II—1 (Įsak. Nr. 16): Kauno 
Sunk. d. Kalėjimo Viršininkas Jonas Gintvila , jam pačiam 
prašant, nuo 1923—III—28 (Įsak. Nr. 44); Alytaus ap. 
Merkinės nuov. T. Tardytojas Petras Juknevičius , jam pra- 

šant, nuo 1923—IV—15 (Įsak. Nr. 53); Kuršėnų nuov. T. 
Teisėjas Jonas Cigleris , jam prašant, nuo 1923 — V — 1 
(Įsak. Nr. 57); Ukmergės ap. II nuov. T. Teisėjas Petras 
Dešris nuo 1923—VIII—7 (Įsak. Nr. 117); Rokiškio ap. I 
nuuv. T. Tardytojas Antanas Kaupelis nuo 1923 — X—1 
(Įsak. Nr. 151); Utenos ap. II nuov. T. Tardytojas Tadas 
Naujalis , jam prašant, nuo 1923—VIII — 20 (Įsak. Nr, 125); 
Raseinių nuov. T. Tardytojas Adomas Bruzgelevičius nuo 
1923—XI—6 (Įsak. Nr. 164). 

Pertvarkyta nuovados: 1) Janavos m. priskirta prie Kauno m. 
ir ap. V Tt Teisėjo nuov.; Vendžiogalos vai. — prie Kauno 
m. ir ap. III T. Teisėjo nuov. (Įsak. 1922—IX — 29); 2) 
Teismo ir tardymo atžvilgiu priskirta; a) prie Alytaus ap. 
Alytaus I nuov.: Butrimonių, Jezno, Stakliškių, Nemuniūnų 
ir Pivašiūnų valsčiai ir Alytaus miestas; blprie Alytausap. Mer¬ 
kinės nuov.: Alovės, Nemunaičio, Daugų, Nedžingės, Varė¬ 
nos, Perlojaus ir Merkinės valsčiai. (Įsak. 1923 — I — 16); 
3) Šiaulių ir Joniškio T, Tardytojų nuovados padalinta į 
3 šitaip: a) Šiaulių 1 nuov.: Šiaulių m. ir Šiaulių vai.; bj 
Šiaulių II nuov.: Kurtuvėnų, Pašiaušės, Gruždžių, Linkuvos 
ir Meškučių vai.; c) Joniškio nuov.: Gasčiūnų, Joniškio, 
Kriūkų, Pašvintinio, Skaisgirio ir Žagarės vai. (Įsak. 1923— 
11—23); 4) Utenos apskritis padalinta į dvi T. Tardytojų 
nuovadas: a) I nuov.: Utenos m., Tauragnų, Linkmenų, 
Kuktiškių, Maletų, Aluntos ir Utenos vai.; b) II nuov.: 
Skemonių, Leliūnų, Anykščių, Debeikių, Vyžonių, Užpalių 
ir Daugailių vai.; (Įsak. 1923 — V—12) 5) Panevėžio apskri¬ 
tis tardymo atžvilgiu padalinta į 3 nuov.: a) I nuov.: visas 
Panevėžio miestas; b) II nuov.: Raguvos, Rozalimo, Smil¬ 
gių, Krekenavos, Naujamiesčio, Ramygalos, Vaduoklių, Vel¬ 
žių ir Šeduvos vai.; c) III Kupiškio nuov.: Kupiškio, Suba¬ 
čiaus, Šimonių, Viešintų, Andrioniškio, Piniavos, Miežiškių 
ir Traškūnų vai. (įsak. 1923—X—12). 

Perkelta kameros: Kėdainių ap. Grinkiškio nuov. T. Tardytojo 
kamera perkelta iš Krakių į Kėdainius (Įsak. 1923—11 — 1); 
Rokiškio II nuov. T. Teisėjo kamera perkelta į Pandėlį 
(Įsak. 1923—V—1). 

Taikos Teisėjų Nuovadų sąrašas, 


1. Alytaus apskr. Alytaus I nuov.: 1) Butrimonių, 2) Jezno, 
3) Nemuniūnų, 4) Pivašiūnų, 5) Stakliškių valsčiai ir 6) Alytaus 
miestas (kamera — Alytuje). 

2. Alytaus apskr. II nuov.: 1) Alytaus 11, 2) Antnemunio, 
3) Krokalaukio, 4) Liškevos, 5) Metelių, 6) Miroslavo, 7) Seirijų, 
8) Simno ir 9) Ūdrijos valsčiai (kamera—Alytuje). 

3. Alytaus apskr. Merkinės nuov.: 1) Alovės, 2) Varėnos, 
3) Nedžingės, 4) Nemunaičio, 5) Daugų, 6) Perlojaus ir 7) Mer¬ 
kinės valsčiai (kamera—Alytuje). 

4. Biržų apskr. Biržų nuov.: 1) Biržų, 2) Pabiržių (Rastau- 
skinės), 3) Papilio, 4) Nemunėlio-Radviliškio valsčiai ir 5) Biržų 
miestas (kamera—Biržuose). 

5. Biržų apskr. Pasvalio nuov.: 1) Joniškėlio, 2) Pasvalio, 
3) Pušaloto, 4) Vaškų, 5) Žeimelio ir 6) Saločių valsčiai (kamera 
— Joniškėlyje, Biržų apskr.). 

6. Biržų—Pasvalio apskr. Vabalninku nuov.: 1) Vabalninku, 
2) Daujėnų, 3) Krinčino ir 4) Pumpėnų valsčiai (kamera—Vabal- 
ninkuose). 

7) Ežerėnų apskr.: visa Ežerėnų apskritis (kamera — Ežerė- 
nuose). 

8) Kauno miesto ir apskr. I nuov.: Kauno miesto III milici¬ 
jos nuovada ir Kauno miesto II milicijos nuovados dalis dešinėje 
Ukmergės plento pusėje su to gi Ukmergės plento dešine puse 
(kamera—Kaune.) 

9) Kauno miesto ir apskr. II nuov.: Kauno miesto I milici¬ 
jos nuovada (be Aleksoto) ir likusioji Kauno miesto II-sios mili¬ 
cijos nuovados dalis be Viliampolės Slabados (kamera — Kaune). 

10. Kauno miesto ir apskr. III nuov.: Kauno miesto IV mi¬ 
licijos nuovadai Valiampolės Slabada ir Raudondvario ir Vendžio- 
galos valsčiai (kamera—Kaune. 

11. Kauno miesto ir apskr. IV nuov.: Kauno miesto I mi¬ 
licijos nuovados dalis — Aleksotas ir Kauno apskrities Zapiškio, 
Garlevos, Pakuonio ir Panemunės valsčiai (kamera—Kaune). 

12. Kauno miesto ir apskr. V nuov.: 1) Rumšiškio, 2) La¬ 
pių, 3) Babtų, 4) Janavos, 5) Pažaislio ir 6) Turžėnų valsčiai ir 

1) Janavos miestas (kamera—Kaune. 

13. Kauno miesto ir apskr. VI nuov: 1) Vilkijos, 2) Sere¬ 
džiaus, 3) Veliuonos ir 4) Čekiškės valsčiai (Kamera — Vilkijoje, 
Kauno apskr.). 

14. Kėdainių apskr. Kėdainių nuov.: 1) Josvainių, 2) Kė¬ 
dainių, 3) Surviliškio, 4) Šėtos, 5) Žeimio valsčiai ir 6) Kėdainių 
miestas (kamera—Kėdainiuose). 

15. Kėdainių apskr. Grinkiškio nuov.: 1) Baisogalos, 2) 
Grinkiškio, 3) Gudžiūnų, 4) Krakių, 5) Pašušvio, 6) Airiogalos, 
7) Pernaravos ir 8) Dotnavos valsčiai (kamera—Kėdainiuose). 

16. Kretingos apskr. Kretingos nuov.: 1) Andre javo, 2) 
Gargždų, 3) Kartenos, 4) Kretingos, 5) Kulių, 6) Palangos, 7) 
Veviržėnų valsčiai ir 8) Kretingos miestas (kamera Kretingoje). 

17. Kretingos apskr. Salantų nuov.: 1) Darbėnų, 2) Mosė¬ 
džiu, 3) Platelių, 4) Salantų ir 5) Skuodo valsčiai (kamera — 
Skuode, Kretingos apskr.). 

18. Mažeikių apskr. Mažeikių nuov.: 1) Akmenės, 2) Kai- 
kolių, 3) Laižuvos, 4) Mažeikių, 5) Vegerių, 6) Vekšnių valsčiai 
ir 7) Mažeikių miestas (kamera—Mažeikiuose). 

19. Mažeikių apskr. Sedos nuov.: 1) Barstyčių, 2) Jlakių, 
3) Leckavo, 4) Pikelių, 5) Tirkšlių ir 6) Židikų valsčiai (kamera 
—Sedoje, Mažeikių apskr.). 

20. Mariampolės apskr. Marijampolės I nuov: 1) Kvietiškio, 

2) Mariampolės, 3) Padovinio, 4) Šunskų, 5) Jovaravo valsčiai ir 

6) Mariampolės miestas (kamera—Mariampolėje). 

21. Mariampolės apskr. Kalvarijos nuov. 1) Janavos, 2) 
Kalvarijos, 3) Krosnos, 4) Liubavo, 5) Raudėjų, 6) Liudvinavo 
valsčiai ir 7) Kalvarijos miestas (kamera—Kalvarijoje, Mariampo¬ 
lės apskr.). 

22. Mariampolės apskr. Prienų nuov.: 1) Ašmintos, 2) Bal¬ 
bieriškio, 3) Gudelių 11, 4) Klebiškio, 5) Mikališkio, 6) Prienų 
valsčiai ir 7) Prienų miestas (kamera—Prienuose, Mariampolės ap.). 

23. Mariampolės apskr. Ąžuolų-Būdos nuov.: 1) Antanavo, 
2) Gudelių I, 3) Sasnavos, 4) Veiverių ir 5) Višakio - Rūdos val¬ 
sčiai (kamera—Ąžuolų-Būdoje, Mariampolės apskr.). 

24. Panevėžio apskr. Panevėžio I nuov.: 1) Piniavos, 2) 
Razalimo, 3) Smilgių, 4) Šeduvos valsčiai ir 5) Panevėžio miestas 
(kam era—Panevėžyje). 

25. Panevėžio apskr. Panevėžio II nuov.: 1) Krekenavos, 
2) Miežiškių, 3) Naujamiesčio, 4) Raguvos, 5) Ramygalos, 6) Va- 
duoklių ir 7) Velžių valsčiai (kamera—Panevėžyje). 

26. Panevėžio apskr. Kupiškio nuov.: 1) Andrioniškio, 2) 
Gelažių, 3) Kupiškio, 4) Subačiaus, 5) Šimonių, 6) Traškūnų ir 

7) Viešintų valsčiai (kamera—Kupiškyje, Panevėžio apskr.). 

27. Raseinių apskr. Raseinių nuov.: 1) Betygalos, 2) Juo¬ 
daičio, 3) Girkalnio, 4) Raseinių, 5) Viduklės valsčiai ir 6) Rasei¬ 
nių miestas (kamera—Raseiniuose). 

28. Raseinių v apskr. Kelmės nuov.: 1) Kelmės, 2) Kražių, 
3) Nemakščių, 4) Šilavos, 5) Titavėnų ir 6) Lielių valsčiai (ka¬ 
mera—Kelmėje, Raseinių apskr.). 

29. v Raseinių apskr. Jurbarko nuov.: 1) Jurbarko, 2) Rau¬ 
donės, 3) Šimkaičių vai. ir 4) Jurbarko miestas (kamera—Jurbarke, 
Raseinių apskr.) 

30. Rokiškio apskr. Rokiškio I nuov.: 1) Jūžintų, 2) Ka¬ 
majų, 3) Kriaunų, 4) Abelių, 5) Rokiškio, 6) Svėdasų valsčiai ir 
7) Rokiškio miestas (kamera—Rokiškyje). 

31. Rokiškio apskr. II nuov.: I) Aknystos, 2) Juodupio, 3) 
Kazliškių, 4) Pandėlio, 5) Panemunėlio, 6) Panemunio ir 7) Skapiškio 
valsčiai (kamera — Pandėly, Rokiškio apsk.). 

32. Seinų apskr. visa Seinų apskritis (kamera—Lazdijuose 
Seinų apskr.). 

33. Šakių apskr. Šakių nuov.: 1) Gelgaudiškio, 2) Kidulių, 
3) Lekėčių, 4) Paežerėlių, 5) Plokščių, 6) Šakių, 7) Lukšių valsčiai 
ir 8) Šakių v miestas (kamera — Šakiuose). 

34. Šakių apskr. Naumiesčio nuov.: 1) Barzdų, 2 Bublelių, 
3) Griškabūdžio, 4) Jankų, 5) Žvirgždaičių, 6) Slavikų 7) Sintautų 
valse, ir 8) Naumiesčio miestas (kamera — Naumiestyja, Sakių 
apskr.). 

35. Šiaulių apskr. Šiaulių I nuov.: 1) Meškučių valsčius ir 2) 
Šiaulių miestas (kamera — Šiauliuose). 

36. Šiaulių apskr. Kuršėnų nuov.: 1) Kruopių, 2) Kuršėnų, 
3) Kužių, 4) Raudėnų, 5) Šakynos, 6) Tryškių ir 7) Papilės vals¬ 
čiai (kamera — Kuršėnuose, Šiaulių apskr.). 

37. Šiaulių apskr. Joniškio nuov.: 1) Gaščiūnų, 2) Joniškio, 
3) Kriūkų, 4) Linkuvos, 5) Pašvintinio, 6) Skaisgirio ir 7) Žaga¬ 
rės valsčiai (kamera — Joniškyje, Šiaulių, apskr.). 

38. Šiaulių apskr. Radviliškio nuov. 1) Klovainių, 2) Pa- 
krojaus, 3) Radviliškio, 4) Stačiūnų ir 5) Šiaulėnų valsčiai (kamera 

— Radviliškyje, Šiaulių apskr.). 

39. Šiaulių apskr. Šiaulių JI nuov.: 1) Šiaulių, 2) Kurtuvėnų, 
3) Pašiaušės, 4) Gruždžių, 5) Šaukėnų ir 6) Lygumų valsčiai (ka¬ 
mera — Šiauliuose). 

40. Tauragės apskr. Tauragės nuov.: 1) Batakių, 2) Eržvilko 
3) Gaurės, 4) Tauragės valsčiai ir 5) Tauragės miestas (kamera— 
Tauragėje). 

41. Tauragės apskr. Šilalės nuov.: 1) Kaltinėnų, 2) Kvė¬ 
darnos, 3) Laukuvos, 4) Skaudvilės, į 5) Šilalės valsčiai (kamera 

— Šilalėje, Tauragės apskr.). 

42. Tauragės apskr. Naumiesčio nuov.: 1) Naumiesčio, 2) 
Vainutos, 3) Švėkšnos ir 4) Bartninkų valščiai (kamera — Naumie¬ 
styje). 

43. Telšių apskr. Telšių nuov.: 1) Alsėdžių, 2) Gadunavo, 
3) Kalvarijos, 4) Nevarėnų, 5) Plungės, 6) Telšių, 7) Urbiškio, 
valsčiai ir 8) Telšių miestas (kamera — Telšiuose). 

44. Telšių apskr. Varnių nuov.j 1) Kantaučių, 2) Luokės, 
3) Rietavo 4) Tvėrių, 5) Varnių, 6) Žarėnų, 7) Užvenčio ir 8) 
Vaiguvos valsčiai (kamera — Užventyje, Šiaulių apakr.). 

45. Trakų apskr. Trakų nuov.: 1) Aukštadvario, 2) Dus- 
mėnų, 3) Lentvaravo, 4) Onuškės, 5) Rudiškių, 6) Sumeliškių, 7) 
Trakų, 8) Užugaščio 9) Valkininkų, 10) Yievio valsčiai ir 11) Trakų 
miestas (neokupuotieji šios nuovados valsčiai dabar įeina į Kai¬ 
šiadorių nuov. Nr. 46) 

46. Trakų apskr. Kaišiadorių nuov.: 1) Darsūniškio, 2) 
Gegužyno, 3) Kaišiadorių, 4) Kazokiškio, 5) Kietaviškio, 6) Kruo¬ 
niu, 7) Palemonės, 8) Paparčių, 9) Žaslių ir 10) Žežmarių valsčiai 
(kamera — Kaišiadoriuose, Trakų apskr.). 

47. Ukmergės apskr. Ukmergės 1 nuov.: 1) Deltuvos, 2) 
Kavarsko, 3) Kurklių, 4) Pagirių, 5 ) Panoterių, 6) Siesikų, 7) 
Taujėnų, 8) Traupės, 9) Ukmergės valsčiai ir 10) Ukmergės mie¬ 
stas (kamera—Ukmergėje). 

48. Ukmergės apskr. Ukmergės II nuov.: 1) Balninkų, 2) 

Čiobiškio, 3) Gelvonių, 4) Pabaisko, 5) Šešuolių, 6) Širvintų, 7) 
Želvos, X T 8) Žemaitkiemio ir 9) Veprių valsčiai (kam. - Ukmergėje). 

49. Utenos apskr. Utenos I nuov.: 1) Utenos miestas, 2) 
2) Tauragnų, 3) Linkmenų, 4) Kuktiškių, 5) Malėtų, 6) Aluntos 
ir 7) Utenos valsčiai (kamera—Utenoje). 

50. Utenos apskr. Utenos II nuov.: 1) Skemonių, 2) Le¬ 
liūnų, 3) Anykščių, 4) Debeikių, 5) Vyžonių, 6) Užpalių, ir 7) 
Daugailių valsčiai (kamera—Utenoje). 

51. Vilkaviškio apskr. visa Vilkaviškio apskritis (kamera — 
Vilkaviškyje). 


Redaktorius A. Kriščiukaitis. 

